
Aş prefera totuşi să dorm cu tine decât singură. E în regulă? 

Se întinse pe spate, apoi îi făcu loc lui Alex. Alex se întinse şi ea în pat şi îşi 
rezemă capul de umărul lui. Chris simțea corpul ei cald lângă ea. 

- De ce te-ai căsătorit cu Thora? întrebă ea încet. Ai făcut-o pentru că e 
frumoasă? 

Se gândi puţin la asta. Nu am gândit aşa la momentul respectiv. Dar acum...cred 
că s-ar putea ca asta să fi jucat un rol mult mai mare decât mi-am dat seama atunci. 

Alex dădu din cap; obrazul ei era sprijinit de cămaşa lui. 

- Dar,totuşi, n-a fost doar asta, continuă el. Şi încă nu pot să înțeleg de ce ar face 
aşa ceva. Adică de ce nu mi-a cerut pur şi simplu divorțul? Aş fi făcut-o. 

— Cred că are legătură cu Ben. 

— Ce vrei să spui? 

— Ştie cât de mult te iubeşte Ben. Nu poate să îi spună fiului ei că vrea să îl 
îndepărteze de tatăl lui cel nou pentru că s-a plictisit de el. Că a mințit atunci când s-a 
căsătorit cu tine. Moartea îi rezolvă toate problemele. Dacă mori, ea e o văduvă 
virtuoasă, nu o divorțată egoistă. Iar rolul de văduvă virtuoasă e un rol pe care Thora 
ştie deja să-l joace bine. 

- Asta e clar. 

- Să nu mai zic nimic de faptul că îşi adaugă vreo câteva milioane contului 
bancar. 

Chris oftă dar nu zise nimic. 

- Oamenii credeau la un moment dat că sunt frumoasă, şopti Alex, ridicând mâna 
spre obrazul cicatrizat. Înainte de asta. 

- Încă eşti. Doar că nu poţi să-ţi dai seama acum de lucrul acesta. Atât doar că 
nu mai arăţi ca altădată. La fel se întâmplă cu femeile care fac chimioterapie. Sunt încă 
frumoase, doar că sunt chele. Eu numesc asta look-ul Sinead O'Connor. 

Alex râse încet. Ştii cum să te comporți cu oamenii în nevoie nu? 

— Se pare că Thora nu crede acelaşi lucru. 

Chris închise ochii. O să chelesc şi eu în curând dacă fac chimioterapie. 

- Niciun dacă, băiete. Alex flutură un deget în fața lui. O faci. 

- Eşti doctorul meu acum? 

- Trebuie să îşi asume cineva şi rolul acesta. 


Îi luă braţul şi o întoarse pe o parte, cu spatele la el, şi se alipi de ea strâns. 


- O, nu! spuse ea încet. 

-— Ce? 

- Ăsta e lucrul care îmi place cel mai mult pe lume. 

- Foarte bine. După câteva clipe, somnul revenea. 

Alex îi strânse brațul care o cuprindea. Să nu o iei razna şi să începi să plângi, 
spuse ea. Pentru că ştiu că eu asta voi face. 

— De ce? 

- Pentru că viața e oribilă acum. E oribilă de ceva vreme. 

Chris o strânse cât putu de tare câteva momente, apoi se relaxă. Sunt lucruri încă 
mai oribile decât asta. Un lucru pe care l-am învăţat practicând medicina. Se poate 
întotdeauna mai rău. 

Alex îşi întoarse capul pentru a-l putea privi. Sper să nu. 

- Trebuie să dormim, Alex. 

— Ştiu. Crezi că o să vomiţi peste mine? 

Râsul lui părea râsul altcuiva, într-un vis. Voi încerca să nu o fac. 

Alex se încordă în braţele lui. 

— Ce-ai pățit? întrebă el. 

- Am uitat să verific pe cineva online, pe Jamie de fapt. E un fel de tradiţie. 

Chris se chinui să-şi ridice brațul. Poftim. 

Ea îi trase brațul înapoi şi se cuibări mai aproape de el. Nu...e prea târziu acum. 


N-o să păţească nimic o noapte. 
Cap. 40. 


- La dracu, s-a auzit o voce feminină. 

Chris s-a trezit cu patul mişcându-se sub el. Îl durea fiecare muşchi din corp şi 
îşi simțea gâtul şi pieptul ca şi cum ar fi avut un accident de maşină. 

- La dracu, la dracu, la dracu, a înjurat femeia. N-am auzit alarma de trezire. 

Alex, şi-a amintit el. Şi-a deschis ochii şi a simţit cum lumina îi străpunge 
retinele. Alex stătea lângă pat, luându-şi pantalonii pe ea. 

- Cât e ceasul? a întrebat el. 

- 9 a.m. Mi-am setat alarma de la mobil dar am uitat să-l bag la încărcat. l-a 
căzut bateria pe timpul nopții. Cred că îmbrăţişările alea m-au făcut sa fiu confuză. 

Chris s-a ridicat în şezut şi un val de greață i-a trecut prin stomac. Ai nevoie la 
baie? 

Ea s-a uitat la figura lui şi a înțeles expresia feței. Lasă-mă doar să fac pipi. 

A intrat în baie. Chris s-a dat jos din pat şi s-a dus către minibar. A ales un 
Dasani rece care i-a plăcut, sperând totuşi să nu vomite. Încrezător că nu se va întâmpla 
asta şi-a luat geanta şi a scos doza de antivirale pentru dimineaţă: AZT, ritonavir, 
enfuvirtide şi vidarabine. Înghițind ultima pastilă, s-a auzit apa trasă în baie. 

- Am terminat, a strigat Alex. E a ta. 


- Cred că sunt bine acum. Am avut o senzație de diaree dar mi-a trecut. 


A mers şi s-a aşezat pe unul din scaune. Îşi spălase fața şi pentru prima dat a 
văzut cicatricele fără să fie acoperite de machiaj. În mintea lui a văzut imaginea unei 
persoane care aruncă cu acid pe un tablou cu o femeie. 

- La ce te gândeşti? a întrebat ea. 

- La ziua de azi. 

Ea încă mai era neîncrezătoare. Ai două posibilități. Mergi înapoi în Natchez 
pentru chimioterapie sau în Sloan-Kettering. 

- Acum faci pe maică-mea? 

Alex şi-a întors palmele. Vrei să joci ruleta rusească cu viața ta? 

- Cam asta ar fi chimioterapia în condiţiile astea. Nu ştim ce mi-a fost injectat. 
Şansa mea cea mare de a supraviețui e să aflu exact ce mă ucide. Doar atunci o să pot 
avea un tratament eficient. 

Alex s-a gândit la asta. Cum plănuieşti să faci asta? 

- Cum ar fi ca tu şi Kaiser să-l prindeţi pe nenorocit pentru mine? 

- Presupun că te simți mai bine în dimineața asta. 

Chris şi-a cules pantalonii şi s-a chinuit să şi-i ia pe el. 

- Unde pleci de îţi trebuie pantaloni? a întrebat Alex. 

- La CMU, să mă văd cu cercetătorii despre care mi-a vorbit Peter Connolly. Dacă 
nu mai sunt acolo, o să fac rost de numele oamenilor de vârf din departamentele de 
Hematologie şi Oncologie şi o să încerc să mă văd cu ei. 

— Cu ce scop? 

Un val de amețeală l-a lovit. S-a aşezat pe marginea patului, legănându-se încet. 
Cred că ne-am concentrat prea mult pe Shane Lansing. Ok, are un centru de oncologie. 
Mai are şi altele. Ştim că ceva mi-a fost injectat. Dacă acel ceva era radioactiv probabil s- 
ar fi văzut la radiografia pe care am făcut-o ieri. Cred că e mai probabil ca acel Connolly 
să aibă dreptate. Cineva a făcut rost de sânge de-al meu - sau spermă - apoi le-a 
modificat şi mi le-a injectat iarăşi. Dacă e aşa, şansele sunt împotriva lui Lansing. Lui 
Shane îi pasă mai mult de bani decât de medicină, aşa că nu are acea profunzime a 
cunoaşterii. Căutăm doctori excepționali, Alex. Oameni care sunt specialişti în măduvă 
osoasă, genetică, viruşi oncogenici. Nu sunt prea mulți în toată ţara, şi cei care sunt îi 
găseşti peste stradă. 

Alex s-a aplecat în față în scaunul ei cu entuziasm în privire. Eşti bine la corp? 
Poţi funcționa în regulă? 

- Cred că da. Totuşi, mai bine fac un duş. N-am să impresionez pe nimeni 
mirosind a vărsat. 

- Bine spus. A mers către telefonul de la marginea patului. O să comand nişte mic 
dejun. Poţi să mănânci? 

- Pâine prăjită şi un castron cu mâncare de porumb. Şi ceai fierbinte. 

Ea a zâmbit din plin. Eşti singurul bărbat cu care mi-am petrecut noaptea în 
ultimii 10 ani care a cerut mâncare de porumb dimineața. 


— Bun venit acasă. 


Andrew Rusk era la 16 km sud de Jackson când frica i-a fost grav amplificată. Cu 


câteva zile în urmă, doar o maşină îl urmărise. Acum era vorba de un batalion 
motorizat, care opera în ture. Toate, maşini americane, majoritatea şoferilor fiind bărbați 
albi între 25 şi 45 de ani. Era într-un mare căcat. Înjurând-o pe Alex Morse cu o ură 
viscerală, s-a depărtat brusc de autostradă înspre ieşirea Byram şi a intrat pe aleea 
restaurantului Wendy's. Două maşini l-au urmărit. 

- La naiba, a strigat el. 

Noaptea trecută, când a primit spamul Viagra din partea Dr. Tarver, lui Rusk i s-a 
ridicat moralul. Nu ştiuse unde se ascundea Tarver dar era sigur că doctorul avea motive 
bune să nu menţină contactul. Până la urmă, abia dacă petrecuseră mai mult de cinci 
minute unul în compania celuilalt în toți cei cinci ani. Noaptea trecută, această călătorie 
păruse ca o plimbare în tihnă către tabăra de vânătoare. Acum era imposibil. Dacă i-ar fi 
condus pe nenorociţii în sedanuri în Chickamauga, Dr. Tarver i-ar fi omorât şi pe el la fel 
fără ezitare. 

Rusk a comandat un cheesburger şi o cola şi s-a uitat la una dintre maşini care 
parca la câţiva metri distanță. Ce naiba putea să facă? Dacă îl urmăreau cu siguranță îi 
ascultau şi telefoanele. De la birou, de acasă, telefoanele mobile. Pentru o clipă s-a 
întrebat dacă oare a fost turnat de Carson Barnett. 

În niciun caz, s-a convins el. Barnett dorea să iasă din căsătorie şi era gata să facă 
orice pentru a face asta. Era vorba despre nenorocita aia de Morse. Dar e vorba numai 
despre Morse? Aceea era întrebarea. 

Noaptea trecută, Thora Shepard a sunat la el acasă de 14 ori. După ce a găsit 
două mesaje isterice în robotul său, Rusk a scos telefonul din priză. Când a ajuns 
dimineaţă la birou, Janice i-a spus de 12 mesaje lăsate de doamna Shepard, fiecare mai 
dement decât celălalt. Thora nu era atât de proastă încât să divulge motivul pentru care 
dorea să vorbească cu el, însă ceva îi spunea că Alex Morse era implicată. Asta, sau 
Thora încă se mai gândea dacă să-şi omoare soțul. Asta nu l-ar mira pe Rusk. Femeia ar 
putea fi superbă ca vedetele din filme dar era de asemenea nebună, aşa cum văzuse din 
prima. O puicuţță chiar tipică societăţii. Părea ca şi cum ar deține totul, dar sub fațadă 
nu ştia dacă pleca sau se întorcea. 

A luat cheesburgerul de la fata din geam şi a plătit cu o bancnotă de 10 $. 
Ketchup, a zis el. Îmi trebuie nişte ketchup. 

A luat o înghițitură lacomă din Cola şi s-a oprit pe aleea de ieşire. Una dintre 
maşini s-a oprit în spatele lui. Ăştia nici măcar nu încercau să-şi mascheze intențiile. 

Ce era amuzant în legătură cu Thora Shepard, s-a gândit el, trecând pe 
autostradă şi întorcând pe I-55, era că nici măcar nu trebuiau să-i ucidă primul soț. 
Săracul murise de la natură. Desigur, Rusk nu-i spusese niciodată acest amănunt. 
Thoar şi-a onorat plăţile aşa cum i s-a spus şi el a fost fericit să-i ia banii. Ironia ca acea 
femeie să devină un client care revine era deja prea mult. Dar Rusk n-a avut timp să 
bucure acum. Thora o lua razna, şi dacă o lua razna de față cu oamenii nepotriviţi, l-ar 
putea costa foarte mult pe acesta. Trebuia să ia legătura cu Dr. Tarver şi cât mai 
curând. Nu ştia deloc cum să facă asta, însă mergând la nord înspre Jackson şi-a dat 
seama că nu trebuia - Dr. Tarver ar face asta pentru el. Tot ce trebuia să facă era să-şi 


păstreze atitudinea calmă. La un moment dat în următoarele 12 ore, ar putea trece de 


un colț de stradă sau ar putea păşi într-un lift sau în maşina personală şi Tarver să fie 
acolo. Ca prin magie. Aşa lucra tipul. Şi toți agenţii FBI din lumea nu ar putea să-l 
oprească. 

Rusk s-a uitat în oglinda retrovizoare şi a râs. Era vremea să încaseze ce era a lui 
şi să părăsească țara. Spera doar să-l înşele Carson Barnett înainte de ziua Z. Barnett ar 
fi piesa lor de rezistență şi i-ar atrage în cursă pentru ultimele decenii ale vieții lor. 
Zburând pe autostradă, Rusk s-a văzut pe sine pe o plajă însorită cu un pahar de rom 
într-o mână şi cu Lisa goală lângă el. Nu-i convenea să-i lase pe copii în urmă dar n-avea 
ce face. Afacerile erau afaceri. A încetinit astfel încât sedanul de culoare neagră din 
spatele lui să nu aibă de ales decât să-l depăşească. Soferul privind înspre el, Rusk a 
zâmbit precum pisica Cheshire. 


Lui Dr. Tarver îi părea rău de privirea tâmpă de neînțelegere de pe figura fratelui 
său adoptiv. Era exact privirea la care se aştepta, neîncrederea mirată a unui copil 
căruia i se spune că i-a fost călcat de maşină câinele. 

- Pe toate? a zis Judah. Pe fiecare? 

- Mă tem că da, a zis Eldon. Îmi pare rău. 

- Chiar şi cimpanzeii? 

Stăteau în camera din spate, lângă cuştile cu primate, nu cel mai bun loc pentru 
această discuție. Cimpanzeii mai ales. Nu trebuie să rămână nimic în urmă care să dea 
de înțeles ce-am făcut noi aici. 

Fața lui Judah se transformă precum cea a unui băiat care face calcule care-l 
depăşesc. Credeam că e de bine ce facem noi aici. 

- E de bine, Judah. Însă oamenii nu vor înţelege asta. Ştii cum sunt. 

- Ştiu, dar dacă i-aş păstra? Doar pe câţiva? 

— Aş fi vrut să poți face asta. Chiar aş fi vrut. Dar ştii că e imposibil. 

- Am învățat mult. Practic am fost în frunte anul ăsta. De ce n-aş putea să mă 
ocup de partea de reproducere? Doar copoii? 

- Nu prea ştii care sunt implicaţiile părţii de afacere, Judah. Presupune mult mai 
mult decât să ai grijă de câini. Tre’ să te ocupi de comenzi şi dosare, computere şi taxe. 
Şi în plus, trebuie să ai licență. Dacă eu nu sunt aici, nu merge treaba. 

În privirea lui Judah a apărut un nou sentiment de frică. Unde pleci? 

- Nu ştiu încă. Dar voi trimite după tine imediat ce ajung acolo. 

— Ai să trimiți? 

- Nu fac asta mereu? 

Privirea lui Judah s-a îndreptat iarăşi către cuşti. De ce nu putem da mai departe 
animalele? 

- Pentru că sunt bolnave. Poartă cu ele microbi speciali. Ar infecta şi alte animale 
şi asta ar putea fi dezastruos. Ar putea fi chiar cauza apocalipsei, ca în ... 

— Apocalipsa Sf. loan, a zis Judah cu vocea unui robot. Capitolul 16. Cele 7 cupe 
ale îngerilor. Numele meu e în cartea aceea. Tonul vocii i-a scăzut. Şi al doilea înger a 
vărsat cupa lui în mare care a devenit precum sângele unui mort. Fiecare vietate din mare 


a murit şi ... 


— Aşa e, a spus Eldon, şi l-a întrerupt înainte să fie luat pe sus de spirit. Nu vrei 
să fi chemat să mărturiseşti înaintea lui Dumnezeu pentru asta, nu? 

După o lungă perioadă de gândire, Judah a dat din capul său mare. 

— Uite ce e, a zis Eldon, ca şi cum i-ar fi venit ideea pe loc. Ai tu grijă de copoi şi 
lasă primatele în mâinile mele. Ştiu cât de greu ţi-ar fi. 

Judah şi-a muşcat buza inferioară. E greu şi cu copoii, ştii? Îi ştiu pe toţi. Fiecare 
are un nume. 

Pe Eldon îl uimea faptul că un om atât de dur precum Judah putea să fie atât 
moale când era vorba de animale. Pentru că Judah era o creatură de temut, o dată 
enervată. Era o partidă pentru orice sinucigaş cu bombă cu gândire de jihad. Bărbaţi 
precum Judah au luat Iwo Jima a japonezilor. Bărbaţi care puteau trece cu baionetele 
prin rândurile duşmanilor şi prin focul de arme fără să se îndoiască de ordinele care i-au 
trimis acolo. Patriotismul acela nechibzuit i-a permis Americii să supaviețuiască în 
tinerețe şi o lipsă continuă a acestuia ar asigura faptul că n-ar vedea niciodată o 
maturitate națională. 

- Nu ai de unde să ştii, a zis Judah. Nu eşti niciodată cu ei. E ca şi cum ar fi toți 
ai mei. Ca June Bug când eram copii. 

June Bug era o cățea bătrână cu cataracte cu care a trăit vreo 15 ani. Judah a 
lovit-o peste bot până la sfârşit. 

- Asta e ca atunci când tata obişnuia să înece animalele, a zis Judah. În cada 
mare. 

Eldon şi-a pus brațul pe umărul fratelui său impunător şi l-a luat de lângă cuştile 
primatelor. Era incredibil că cineva l-ar fi confundat vreodată cu fratele biologic a lui 
Judah. Ca intelect, erau complet diferiți, mintea lui Eldon coţinea probabil de patru ori 
mai multe conexiuni neurochimice decât cea a lui Judah. Şi totuşi fratele său adoptiv s- 
a dovedit destul de folositor de-a lungul anilor şi se va dovedi şi în viitor. 

Erau în față acum, cu micul lor oraş de copoi, două rânduri de blană neagră, albă 
şi maronie scânteind cu priviri tânguioase. l-ar trebui toată ziua lui Judah să-i 
înveselească. Nu că aceştia ar suporta. Unul dintre motivele pentru care copii erau 
folosiți în cercetările medicale era că aceştia sunt atât de ascultători şi prietenoşi. S-ar 
uita în sus cu o sfioasă dojană în timp ce le-ai introduce ace şi sonde; erau dovada vie că 
cei supuşi nu ar moşteni pământul, cel puţin în lumea animalelor. 

- Cum vei face? a întrebat Judah. Despre cimpanzei vorbesc. 

— Îi voi injecta cu barbiturice. După ce sunt complet leşinați, voi folosi clorură de 
potasiu. Nu vor simți nimic, frate. 

Judah îşi muşca buza atât de tare încât Eldon s-a speriat că o să-i curgă sânge. 
Trebuie să fie foc? 

- Trebuie să purificăm locul. Dumnezeu a folosit focul şi aşa vom face şi noi. 

Judah a închis ochii pentru o vreme şi când i-a deschis Eldon a văzut că a 
acceptat asta ca pe soarta sa. Până la urmă, Eldon şi-a sfidat tatăl şi a trăit, aşa că 
trebuie să fie miruit de Dumnezeu. 

- Trebuie să ieşi până în 5, a zis Eldon pe un ton grav. Înțelegi? 

— Pleci? 


- O să mă întorc să mă ocup de maimuțe. Dar mă îndoiesc că vei fi terminat. 

- Ok. Unde mă duc când s-a terminat? 

— O să-ţi explic tot când mă întorc. 

- Ok. 

Eldon a zâmbit, mergând înapoi în zona primatelor. Avea de citit ceva; explozibilii 
nu erau specialitatea lui. Totuşi, era încrezător în capacităţile sale. Ce operă ar fi. O 
explozie, apoi foc — foc îndeajuns de puternic să topească oţelul — şi când ar ajunge 
pompierii, ar găsi ceva ce n-au mai întâlnit: 12 primate speriate, înnebunite de flăcări. 
Eldon s-a gândit că animalele vor dubla timpul necesar pentru a estompa vâlvătaia, ceea 
ce îşi şi dorea. Aşa că...a străpuns animalele aşa cum i-a spus şi lui Judah. Dar n-o să 
existe o injecție cu KCI. Şi ca ultimă măsură, el are să deschidă cuştile, spărgând uşile 
cu rafale de foc, îndeajuns încât să le convingă pe primate că uşile încă sunt închise, 
până când un incendiu de proporții biblice ar trece prin vechea brutărie. Ar fi fost 
interesant de văzut care specii ar rupe primele uşile de la cuşti dar nu se merita să mori 
pentru asta. 

El a privit în direcția unui dulap încuiat din partea dreaptă de cuştile 
cimpanzeilor. Înăuntru erau patru cilindri cu acetilenă. Până când ar răspunde 
pompierii apelurilor de la vecini, clădirea ar arde la 3000 de grade C. Duhoarea copoilor 
arşi s-ar infiltra în zonă şi maimuţele înnebunite ar sări la oricine care s-ar apropia de 
ceea ce până de curând fusese casa lor. Eldon a râs încet să nu-l audă Judah. Ar fi un 


spectacol demn de Ieronim Bosch pe LSD. 
CAPITOLUL 41 


Chris ţinu uşa liftului pentru o asistentă care împingea o femeie într-un scaun cu 
rotile, apoi o urmă pe Alex la etajul al cincilea al Centrului Medical Universitar. 

- L-ai întâlnit pe doctorul Pearson în timpul tratamentului mamei tale? întrebă el. 

- Doctorul mamei mele este Walter Clarke, spuse Alex scuturând din cap. 

- Glumeşti. Clarke era cu un an în fața mea în şcoală. Credeam că e încă în 
Baylor. 

Alex dădu din umeri. 

Trecură pe lângă saloanele pacienților spre birourile profesorilor. Spre capătul 
holului era o uşă cu o plăcuţă de alamă pe care sta scris DR. MATTHEW PEARSON, ŞEF 
HEMATOLOGIE. 

Chris făcu o pauză şi spuse: Niciun cuvânt despre FBI, crime şi chestii de genul 
acesta. 

— De ce? 

— Aici suntem într-un spital. Orice urmă de litigii sau chiar o simplă răspundere şi 
suntem dați afară. Asta e lumea mea, bine? Aici trebuie să mă asculți pe mine. 

Alex îşi dădu ochii peste cap. Pot face asta. 

Chris ciocăni la uşă, apoi intră în birou. O roşcată cu o coafură retro în formă de 


stup de albine se uită le ei din spatele unui teanc de hârtii. Pot să vă ajut cu ceva? 


— Asta sper, spuse Chris cu cel mai sudic accent de care era în stare. Eu sunt 
doctorul Chris Shepard din Natchez. Sunt prin zonă în vizită la un prieten - îi făcu un 
semn cu capul lui Alex — şi voiam să vorbesc cu doctorul Pearson despre nişte cazuri de 
cancer de-acasă. 

Secretara zâmbi, dar zâmbetul păru fals. Aveţi programare, doctore...? 

- Shepard. Mă tem că nu. Dar vorbeam mai deunăzi cu doctorul Peter Connolly de 
la Sloan-Kettering, iar dânsul vorbea foarte laudativ despre Dr. Pearson. Pete părea să 
creadă că aş putea vorbi cu el fără să mă anunț în prealabil. 

La auzul numelui lui Connolly, fața femeii se lumină instantaneu. Îl cunoaşteţi pe 
doctorul Connolly? 

— Am învăţat cu el cât am fost la şcoală aici. 

- Da, înțeleg. Se ridică în picioare, şi ocolind biroul, îi oferi mâna. Eu sunt Joan. 
Dr. Pearson e ocupat acum, dar îngăduiți-mi să mă strecor puţin înăuntru să văd dacă 
nu poate să vă vadă. 

Când femeia dispăru în birou, Alex îi şopti Chiar că eşti şi tu o figură. 

Uşa se deschise, şi un bărbat undeva pe la patruzeci de ani, îmbrăcat bine, ieşi cu 
mâna întinsă spre Chris. Dr. Shepard? 

- Da, domnule, spuse Chris, apucând mâna şi strângând ferm. Mă bucur să vă 
întâlnesc într-un final. 

— Şi eu. Vă văd numele pe multe fişe medicale care trec pe aici. Ne recomandațţi 
multor pacienți. Apreciem foarte mult asta. 

- Mă tem că nu o mai fac ca pe vremuri, acum că îl avem pe Dr. Mercier în 
Natchez. 

- Bine, e un lucru bun pentru oraşul vostru. rânji Dr. Pearson. Hei, sper că nu ai 
vreo cameră ascunsă cu tine? 

Deci până şi doctorul Pearson auzise de documentarele lui Chris despre orele de 
muncă ale doctorilor rezidenți. Nu, zilele mele ca regizor s-au dus. Acum sunt parte din 
clasa conducătoare. 

În timp ce schimburile prieteneşti de replici şi de prieteni comuni progresau, 
Chris îl măsura pe şeful hematologiei. În ciuda faptului că venea de la Stanford, Pearson 
părea făcut di acelasi material pe care Chris ajunsese să îl cunoască foarte bine de-a 
lungul timpului în anii pe care i-a petrecut la CMU: un anglo-saxon, alb, protestant 
inteligent care făcea un punctaj de 4.0 la Ole Miss sau Milsaps, apoi pleca din stat 
pentru o şcoală de medicină cu o tradiție mai prestigioasă şi se întorcea acasă acoperit 
de lauri. Chris era puțin surprins, într-o specializare atât de riguroasă cum e 
hematologia se aşteptase să dea peste un străin. 

- Joan spunea ceva despre nişte cazuri de cancer? întrebă Pearson. 

- Da, mi-am uitat bunele maniere. Chris se întoarse spre Alex. Ea e Alexandra 
Morse. Mama ei se află la dvs. în departament cu cancer ovarian. 

O privire sumbră acoperi fața lui Pearson. Cunosc cazul. Îmi pare rău că trebuie 
să ne întâlnim în asemenea circumstanțe, doamnă Morse. 

- Mulţumesc, spuse Alex cu un accent atât de puternic încât părea să nu fi plecat 


niciodată din Mississippi. Toţi medicii şi asistentele au fost minunați. 


- Mama dvs. e şi ea inclusă în cazurile de care era vorba mai devreme? 

- Nu, spuse Chris. Alex e doar o prietenă. Cât priveşte cazurile de cancer, nu am 
încă date statistice, dar am avut câteva cazuri asemenănătoare în Natchez în ultimul an, 
şi lucrul acesta începe să mă îngrijoreze. 

- Ce fel de cancer? întrebă Dr. Pearson. 

- Diverse tipuri, dar toate cancere de sânge. Leucemie, limfom şi melanom. 

Dr. Pearson se arătă foarte interesat. Mă mir că nu am remarcat şi noi asta. Am 
preluat registrul statului pentru tumori, să ştiţi. Au trecut acesti pacienţi pe la noi? 

- Unii. Dr. Mercius i-a tratat pe câţiva, iar alții i-au reveni doctorului Anderson, 
au ajuns la Dana-Farber şi în astfel de locuri. 

— Fireşte. 

- Chestia care e, spuse Chris, nişte doctori locali se întrebau dacă nu cumva ar fi 
vreo legătură de mediu care leagă toate aceste cancere. 

Pearson mişcă din cap încă mai preocupat. E cu siguranță posibil. E un subiect 
foarte complex, totuşi. Şi foarte controversat. 

- Chiar eu m-am întrebat, continuă Chris, dacă nu cumva ar putea fi o legătură 
cauzală între cazuri. 

- Cum ar fi? 

- Ei bine, ajungând destul de frustrat de caz, am citit destul de mult, şi am dat 
peste câteva posibilități foarte interesante. Una ar fi radiaţiile. Avem două centrale 
nucleare în proximitate, iar doi dintre pacienţii respectivi lucrează în acele centrale. 
Ceilalți în schimb nu lucrează acolo. Doi dintre pacienți au făcut chimioterapie pentru 
alte tipuri de cancer prealabile. Sunt de asemenea foarte intrigat de rolul pe care l-ar 
putea avea viruşii cancerigeni. 

Dr. Pearson părea destul de sceptic. Asta e o ipoteză destul de hazardată, date 
fiind lucrurile pe care mi le-aţi spus. 

Chris îl înțelegea pe doctor. Pe de o parte, Chris făcea exact pe tipul de om pe care 
lui Pearson i-ar fi plăcut să-l evite: doctorul de ţară locvace care venea la oraş cu o 
mulțime de teorii ştiintifice deplasate. Pe de altă parte, Chris putea reprezenta împlinirea 
unui vis: un doctor de țară cu o mână de cazuri de raportat care i-ar fi răspândit lui 
Pearson numele prin toate jurnalele medicale din țară. 

- Ce speram eu, concluzionă Chris, era să mă puneţi în legătură cu profesori 
universitari care sunt specializați pe domeniile respective, în special pe substanţe toxice 
cancerigene şi viruşi cancerigeni. 

- Înţeleg, spuse Dr. Pearson. 

- Pete Connolly mi-a dat câteva nume. Pe al dumneavoastră, desigur. Dar a 
menționat şi un virusolog pe nume Ajit Chandrekasar. 

- Ajit nu mai lucrează aici. 

- Înţeleg. L-a menţionat de asemenea pe un anume Eldon Tarver. 

Pearson dădu din cap. Dr. Tarver lucrează încă la noi. A făcut câteva lucruri 
extraordinare de când a plecat Dr. Connolly. Ar fi probabil foarte bucuros să vorbească 
cu dvs. Dacă îl anunțați din timp, desigur. 


Chris îşi manifestă dezamăgirea. 


— Avem oameni excepționali în staff, spuse Pearson, atât la oncologie cât şi la 
hematologie. Pentru substanţele toxice din mediu ar trebui să cauţi destul de mult să 
dai de un specialist mai mare ca doctorul Parminder. Pentru radiații, îl sugerez pe 
doctorul Colbert. Viruşii cancerigeni sunt ceva mai dificili. Cei mai mulți virusologi ai 
noştri lucrează pe cazuri de SIDA. Cred că doctorul Tarver ar fi cel mai indicat aici, 
totuşi. 

— Aveţi pe cineva specializat pe terapie genetică? întrebă Chris. 

- Da, dar nu sunt sigur că înțeleg la ce vă referiți. 

- Nu se folosesc viruşi pentru a transporta genele modificate spre celule? 

- E adevărat, admise Pearson. Dar sunt folosiți viruşi foarte simpli, adenoviruşi, 
de exemplu. Nu se folosesc viruşi oncogenici, dau retroviruşi, care sunt ceva complet 
diferit, după cum sunt sigur că deja ştiţi. 

- Înţeleg mecanismul adenoviruşilor. Transcripţie inversă şi tot tacâmul. Credeam 
că cercetătorii care fac astfel de studii îmi pot răspunde oricărei întrebări despre viruşi. 

- Bine, mă bucur că aş putea aranja ceva pentru dvs. dar mă îndoiesc că vreunul 
dintre aceşti specialişti ar fi liber chiar azi. 

Chris arăta foarte abătut. Deci... Dr. Parminder pentru chestiile de mediu, Colbert 
pentru radiaţii şi Dr. Tarver pentru chestiile virale? 

Dr. Pearson îşi frecă bărbia. Eldon dezvoltă propriile sale teste de amplificare a 
acizilor nucleici. Probabil că ştie mai mult despre retroviruşi decât orice medic virusolog 
pe care l-am cunoscut vreodată. 

- Dar nu credeţi că aş putea vorbi cu niciunul dinte ei astăzi? 

- Mă îndoiesc. Ar trebui să fie, desigur undeva mai târziu. De ce nu îmi lăsați 
numărul de telefon, şi vă sun eu după ce voi vorbi cu dânşii. 

Chris îi dădu lui Pearson numărul de telefon. Apreciez faptul că v-aţi ocupat de 
mine, doctore. Îi voi spune lui Pete Connolly că aţi fost de mare ajutor. 

- Niciodată nu sunt prea ocupat să ajut un coleg, spuse Pearson, oferindu-i mâna 
din nou. Connolly face nişte lucruri extraordinare la Sloan-Kettering. Desigur, au toate 
resursele din lume. Au acolo mai mult decât le este necesar. 

Chris îşi exprimă acordul, zâmbi înspre Joan, apoi o conduse pe Alex spre uşă. 

Imediat ce uşa se închise în urma lor, Alex coti spre dreapta, înspre un alt rând 
de uşi. 

- Ce faci? şopti Chris. 

— Îi găsesc pe tipii de care ne-a vorbit. Uite-l aici pe Parminder. N-a fost foarte 
dificil. Alex probă clanţa. Încuiat. 

Chris o urmă în timp ce se deplasa de la o uşă la cealaltă, dar apoi urmară 
spasmele abdominale. Căzu în genunchi de durere, încercând să nu-şi dea drumul în 
pantaloni. 

- Chris? icni Alex fugind înapoi spre el. Ce s-a întâmplat? 

- Trebuie să mă duc până la baie. 

Îl apucă de braţ şi îl trase pe acelaşi culoar pe care veniseră. E o toaletă pentru 
bărbaţi lângă lifturi. 


Se chinui să meargă în aşa fel încât să îşi țină sfincterul încordat în acelaşi timp. 
Îşi aminti că trebuie să se uite după contraindicaţii pentru agenţii antivirali pe care şi-i 
administra cu proxima ocazie când avea să fie în fața unui calculator. După ceea ce păru 
o eternitate, văzu uşa toaletei pentru bărbați. Alex dădu buzna înăuntru şi îl ajută să 
intre într-unul dinte closete. 

- Ok, ieşi afară, icni el. 

- Te simţi bine? 

- leşi afară. 


Încercă să se abţină, dar deja îşi dăduse drumul înainte ca Alex să iasă. 


Will Kilmer parcase la baza Turnului Băncii AmSouth când Thora Shepard se 
dădu jos din Mercedesul ei argintiu şi se năpusti în holul clădirii de birouri. Sosirea ei îl 
ului. Kilmer era parcat acolo doar pentru că agentul operativ care îl urmărea pe Rusk îi 
raportase că ținta îşi schimbase direcția zece mile în sudul orașului şi se întoarse înspre 
Jackson. Din moment ce agentul îi raportase că Rusk este urmărit şi de alte maşini, Will 
se retrase aici pentru a se ocupa de supraveghere. 

Cei doi care o urmăriseră pe Thora Shepard in Greenwood rupseseră contactul 
când aceasta se retrase de la hotelul Alluvian. Ei, la fel ca şi Will, crezuseră că Thora şi 
prietena ei se vor întoarce direct la Natchez. Dar acum era aici, dând buzna în biroul lui 
Andrew Rusk fără nicio prietenă după ea. Unde o lăsase pe Laura Canning? Will se 
gândea să se dea jos din maşină şi să urce până la etajul al şaisprezecelea, dar ce ar 
rezolva cu asta? Nu putea intra în biroul lui Rusk. Pe de altă parte, Rusk nici măcar nu 
era acolo. 

Will se dădu jos din Ford Explorer-ul lui şi se grăbi să treacă strada. Îi spuse 
portarului că merge la birourile de la etajul al doilea, apoi merse la lift şi apăsă pe 2 si pe 
16. Imediat ce se deschiseră uşile la 16, auzi o femeie urlând din toată puterea. 

- Am sunat aici toată noaptea trecută. Am vorbit cu dvs. de cel puţin cinci ori în 
dimineața asta. V-am plătit şeful cu un purcoi de bani. Vreau să vorbesc cu el. 

Will păşi din lift şi privi căutător printr-o uşă deschisă larg care ducea într-o 
cameră de recepție ultramodernă. Thora Shepard stătea cu spatele la el, în fața unei 
blonde atractive la vreo treizeci de ani, care în mod evident se străduia să mențină 
măcar o urmă de profesionalism. 

- Doamnă Shepard, spuse recepționista, v-am spus în repetate rânduri că domnul 
Rusk este plecat din oraş. Am încercat să îl contactez pe telefonul mobil, dar nu am 
reuşit. Imediat ce reuşesc îi voi transmite mesajul dvs. şi caracterul urgent al situaţiei. 
Vă promit. 

Thora stătea cu mâinile în şold, părând că ar fi în stare să stea acolo toată ziua 
dacă de asta era nevoie pentru a-l vedea pe Andrew Rusk. Pe Will îl surprinse faptul că 
era pentru prima dată când o văzuse pe Thora îmbrăcată ca un om obişnuit. Fără niciun 
costum de designer, fără o coafură specială. Doar blugi albaştri strâmţi şi un tricou şi 
mai strâmt. Thora în mod evident o analiza pe secretară, dar blonda din spatele biroului 
îi făcea față. Fără niciun fel de semn, Thora se întoarse şi mărşălui spre lift. 


- Mergeţi jos, doamnă? întrebă Will. 


- Evident, spuse Thora iritată. 

În timp ce liftul cobora spre hol, Thora înjura într-una din buze. Când se afla 
lângă maşină, Will observă că Thora avea gâtul plin de pete roşii, la fel cum arăta soția 
lui înainte să explodeze într-un acces de furie. Avea cearcăne sub ambii ochi. Will 
trebuia să vorbească cu Alex cât mai repede. Ceva se întâmplase azi noapte şi trebuia să 
ştie despre ce este vorba. 

Când liftul se deschise, Thora nu ieşi direct în stradă. Se învârti prin hol fără 
nicio direcție ca un supraviețuitor al unui accident de maşină. Will văzuse destui oameni 
disperaţi în timpul cât a fost polițist, şi toate instinctele lui îi spuneau că femeia mai 
avea puţin şi ceda. 

Îşi scoase telefonul şi o contactă pe Alex. Telefonul ei îl redirecționă direct spre 
mesageria vocală. Îşi îndesă telefonul înapoi în buzunar şi se aşeză pe o banchetă 
capitonată. Timp de cinci săptămâni o ajutase pe fiica prietenului său cel mai bun 
dintru-un simţ nejustificat de obligație. Lucrase la multe cazuri fără soluție de-a lungul 
anilor, iar acum vreo zece zile se decise că acesta era unul dintre acele cazuri. Dar acum 
adrenalina îi pompa în sânge cum se întâmpla de fiecare dată când un caz începea să fie 
clar. Pentru un scurt moment, se gândi la tânăra Grace Morse, care nu avea să-şi vadă 
fiul terminând liceul. Pentru un şi mai scurt moment, se gândi la propria lui fiică pe care 
o pierduse acum mulți ani. Când se ridică şi o urmări pe Thora în stradă toate durerile 
bătrâneții dispărură brusc. Se simțea mai tânăr decât se simţise de ani de zile. Oriunde 


avea să îl conducă femeia asta nebună, Will avea de gând să meargă. 


Alex stătea în fața toaletei pentru bărbați a spitalului când uga liftului se deschise 
şi-l văzu ieşind pe bărbosul cu semnul din naştere pe care îl întâlnise ieri. Se deplasă pe 
culoar fără să îşi ridice privirea, cu ochii pe un dosar pe care îl avea în mână. Dar apoi 
se întoarse, o privi pe Alex şi spuse: Bună din nou. 

- Bună, spuse Alex. 

Bărbosul zâmbi, apoi înaintă pe coridor înspre birourile universitarilor. Alex ezită, 
apoi îl urmări. În timp ce lua curba pe ultimul colţ, îi văzu spatele halatului dispărând 
într-unul dintre birouri. Pe plăcuța de alamă de pe uşă scria DR. ELDON TARVER. 

Se grăbi înspre toaleta bărbaţilor, dar nu văzu nici urmă de Chris în hol. Crăpă 
uşa băii şi îl strigă. 

— Ce e? mormăi Chris. 

- Tocmai l-am văzut pe doctorul Tarver. Am fost ieri în lift cu el şi nici măcar nu 
am bănuit. 

— Şi acum unde e? 

- În biroul lui. Ai terminat? 

- Da. Să nu vorbeşti cu el fără mine. 

— Grăbeşte-te, Chris. 

Închise uşa şi merse înapoi spre biroul lui Tarver. Uşa lui era încă închisă. Pentru 
un moment se simți tentată să bată la uşă, dar nu găsea nicio scuză pentru a începe 
conversaţia. Singurul lucru pe care îl aveau în comun erau fețele desfigurate. Probabil 
tipul ar fi crezut că se dă la el. 


- Gata, spuse Chris, dând colțul cu o față palidă şi umedă. 

— Te descurci? 

— Cred că da. 

Se întoarse spre uşă şi bătu cu putere, dar nu răspunse nimeni. Aşteptă, apoi 
bătu din nou. Niciun răspuns. 

— A plecat? spuse ea. Asta e chiar ciudat. 

— De ce? Probabil că... 

- Ah, bună, spuse de acum familiara voce de bas. Cu ce vă pot ajuta? 

Chris îi întinse mâna. Dr. Tarver, numele meu este Chris Shepard, medic intern la 
Natchez. 

Dr. Tarver îi strânse mâna. Aţi venit să mă vedeți? 

- Cred că da. Pete Connolly v-a recomandat drept un expert în viruşi cancerigeni, 
şi în mod specific în retroviruşi. 

Tarver părea surprins. Nu sunt atât de sigur că m-aş recomanda prin asta în 
primul rând. Am mai multe specializări, dar nu sunt certificat de nicio comisie în 
virusologie. 

- Cu toate acestea, atât Pete cât şi Dr. Pearson cred că aveți destulă expertiză în 
domeniu. 

— Am partea mea de experiență practică, e adevărat. Dr. Tarver se uită la Alex. lar 
dvs. sunteți...? 

- Nancy Jenner. Sunt asistenta şefă a doctorului Shepard. 

Ochii doctorului Tarver clipiră. Se uită la Chris şi îi spuse: Vă invidiez. 

Chris îşi mută privirea către Alex dar aceasta îl ignoră. 

- De ce nu intrăm în biroul meu? spuse Tarver, privindu-şi ceasul. Am la 
dispoziţie cinci minute înainte să trebuiască să fiu în altă parte. 

Îi introduse într-un birou cu mult mai puţin spaţios decât cel al doctorului 
Pearson. Trei dintre pereți erau acoperiți de biblioteci; al patrulea era ticsit cu fotografii, 
multe dintre ele alb-negru. Tarver era mai bătrân decât îşi imaginase, se gândea Alex. 
Era acolo o poză cu el şi preşedintele Nixon care îl decora cu ceva pe piept. O altă poză îl 
prezenta pe Tarver stând în fața unei clădiri care părea cunoscută cu un banner agăţat 
deasupra intrării: TESTE HIV GRATUITE ASTĂZI. Într-o poză Tarver era înconjurat de 
copii negri vlăguiţi ridicând toți mâinile spre el de parcă ar fi fost Albert Schweitzer. Alex 
studia pozele în timp ce Chris îl chestiona pe doctor. 

- Un număr de cazuri de cancer în Natchez, spuneți? întrebă Tarver. Nu ştiam 
asta. Natchez e în Ţinutul Adams, corect? 

- Da, cancere de sânge mai precis, spuse Chris. Mai mulţi doctori locali au 
început să se întrebe dacă nu cumva toate cazurile au o cauză comună. 

- O explicaţie virală? 

- Păi, nu știm. Mă gândeam la expunere la radiaţii, dar nu putem să identificăm o 
sursă comună. Cei mai mulți dintre pacienţi lucrează în locuri diferite şi în locuiesc în 
locuri difrite în oraş.” 

- lar ăsta e un argument bun şi împotriva unei cauze în mediu, de asemenea, 


spuse Tarver. 


— Aşa am ajuns la ideea cu viruşii. Ştiu că o serie de cancere s-au dovedit a avea o 
origine virală, sau cel puţin un mediator viral. 

— Asta e mai adevărat pentru animale decât pentru oameni. Nu cunosc niciun caz 
în care un virus a produs un astfel de mănunchi de cancere. 

Chris păru surprins. Desigur, trebuie să existe ceva cancere cervicale de felul 
ăsta, în zonele urbane cu o promiscuitate sexuală ridicată? 

Tarver dădu din cap surprins. Sunt sigur că aveți dreptate. Dar acele studii nu s- 
au făcut. Procesul oncogenezei virale este unul foarte lung. Durează decenii, în unele 
cazuri. Nu e ca şi cum ai urmări o epidemie de herpes. Ai putea să fii în mijlocul unei 
epidemii de papilom viral fără să-ți dai seama. De fapt, în unele locuri cred că chiar 
suntem. Promiscuitatea sexuală este unul dinte cele mai bune lucruri care s-au 
întâmplat pentru viruşi ca organisme, într-un sens darwinist, desigur. 

Alex se deplasa de la poză la poză pe peretele biroului. Semnul din naştere îl făcea 
pe doctor uşor identificabil, chiar şi in pozele de grup. Deşi nu era tehnic un semn din 
naştere, îşi amintea ea. Era ceva care avea legătură cu artere şi vene malformate. În timp 
ce studia pozele, în minte îi apăru un lucru pe care îl învățase demult la Quantico. Mulți 
criminali în serie sufereau de o diformitate fizică care îi deosebea de ceilalți încă din 
copilărie. Era nebunesc să-l suspecteze pe Tarver, desigur - un tip cu care pur şi simplu 
se urcase la un moment dat în lift — şi totuşi...avea cunoştinţele sofisticate care i-ar fi 
fost necesare pentru crimele comise. Şi mai era o chestie în legătură cu el, o anumită 
putere tăcută şi precizie logică care dădeau aparența că ar fi în stare de acţiuni decisive, 
poate chiar extreme, în timp ce Matt Pearson păruse mult mai convențional. 

Chris vorbea în jargonul medical acum, o versiune ezoterică cu mult peste 
puterea ei de înțelegere. În timp ce vocea lui zumzăia pe fundal, una dintre fotografii îi 
atrase atenţia lui Alex. În acea poză, Dr. Tarver şi un bărbat purtând o uniformă de 
armată încadrau o femeie blondă foarte frumoasă. În spatele lor se afla o clădire ca o 
fortăreață cu un semn pe frontispiciu: VCP. Pe pieptul doctorului era aceeaşi siglă: VCP. 
Tarver era mult mai tânăr în poză, cu tot capul acoperit de păr şi fără barbă. Ofițerul din 
armată îi aduse aminte puțin de tatăl ei. Iar femeia avea acel look inteligent pe care îl au 
modelele din magazinele care fac publicitate la cursuri intensive de limbă, acelea care îi 
fac pe afacerişti să creadă că pot să şi-o tragă în străinătate mai bine dacă învaţă puțină 
franceză. 

La prima pauză din conversaţie, Alex întrebă: Ce e VCP? 

- Poftim? spuse Dr. Tarver. 

- În poza asta purtaţi o haină pe care scrie VCP. 

— O! zâmbi Tarver. Asta vine de la Vietnam Cancer Project. A fost ceva sponsorizat 
de guvern împreună cu Institutul Naţional pentru Sănătate şi nişte corporaţii private, 
pentru investigarea incidenţei ridicate a cancerului în rândul veteranilor de război. 

- În ce perioadă? 

- În faza târzie a războiului. Dar verificam mulţi veterani din Al Doilea Război 
Mondial şi din Coreea, cei mai mulți veterani din luptele date în zona Pacificului. Luptele 
pe insule au fost oribile, zile întregi de mine, foarte multe mortiere. 


- Fără agentul portocaliu? 


- Din păcate nu. Nimeni nu vorbea despre asta atunci. În special pentru că 
perioada de incubație a cancerelor cauzată de acel compus este foarte lungă. La fel cum 
am remarcat în legătură cu etiologiile virale. Aceeaşi problemă. 

Înainte ca Alex să mai pună o altă întrebare, Chris spuse: Reţineţi probe de sânge 
de la pacienţii care au murit în saloanele de la oncologie? 

Întrebarea asta acceleră pulsul lui Alex, dar se întoarse la pozele de pe perete. 
Unele dintre victimele „ei” muriseră în acest spital. Dacă sângele lor fusese păstrat, ar 
putea fi oare posibilă identificarea agentului cancerigen şi demonstrarea crimei în masă? 

— Ştiu că se face asta în unele centre de cercetare, continuă Chris, astfel încât să 
se poată obţine noi informaţii pe măsură ce se dezvoltă noi tehnologii de testare. 

— Ştiu că laboratorul de patologie reține toate mostrele pentru zece ani. Probabil 
că se păstrează şi mostre de sânge şi celule din neoplasm în unele cazuri. Ar trebui să 
vorbiți cu Dr. Pearson despre asta. 

- Vă pot da o listă despre pacienţii care ne interesează, spuse Alex. 

Dr. Tarver îi zâmbi. Cred că aş putea să o transmit doctorului Pearson. 

Încercând din greu să-şi ascundă entuziasmul, înaintă spre biroul lui şi luă un 
stilou dintr-un suport de argint. Îmi permiteţi să scriu pe carnetul acesta de rețete? 

— Desigur. 

Profund conştientă de faptul că Chris e cu ochii pe ea, Alex scrise numele fiecărei 
persoane despre care credea că ar putea fi o victimă a ucigașilor pe care îi căutau, cu 
excepția celor care nu muriseră de cancer. 

- S-ar putea să vă pară o idee nebunească, spuse Chris, dar mă întrebam dacă e 
posibil să îmbolnăveşti de cancer pe cineva. 

Alex îşi ridică privirea din listă. Dr. Tarver se uita insistent la Chris ca şi cum ar fi 
sugerat că preoţii ar putea să ucidă în secret pruncii în timpul botezului. 

- V-am auzit, oare, cum trebuie, doctore? 

- Mă tem că da. 

- Este unul dintre cele mai remarcabile lucruri pe care le-am auzit. Ce vă face să 
sugerați o asemenea idee? 

- Intuiţia, cred. Nimic altceva nu pare să explice aceste cazuri. 

Dr. Tarver îl privi cu înțelegere. E ceva frecvent cu cancerele de sânge. Rămân 
unele dintre cele mai enigmatice şi dificile boli pe care le cunoaştem. 

-— Cealaltă chestie, spuse Chris pe o voce tărăgănată àla Will Rogers - poate 
propria lui variantă a lui Colombo - e că toți pacienţii erau căsătoriți cu oameni bogați 
care voiau să divorțeze de ei. 

Tarver privi neîncrezător. Vorbiţi serios? 

- Da, domnule, foarte serios. 

- Dumneavoastră sugerați că cineva omoară oameni infectându-i cu cancer? 

- Mai mult decât atât, cred că avem de a face cu un doctor. 

Dr. Tarver râse. Îmi pare rău dar nu ştiu ce să mai zic. Dar ce spun autorităţile, 
împărtăşesc o asemenea ipoteză? 

- Da, spuse Alex tăios. Nu era sigură de ce abordase Chris problema în felul în 


care o făcuse, dar nu avea de gând să lase lucrurile în impas. Dr. Tarver, eu sunt de fapt 


un agent FBI. Şi pot să vă asigur că Biroul investighează aceste cazuri cu foarte mare 
atenţie. 

— Aş putea să văd o legitimaţie? 

Alex întinse mâna spre buzunarul din spate, apoi rămase încremenită. Nu se 
simţise atât de ridicol niciodată în viață. Era ca şi cum i s-ar fi respins cardul de credit, 
doar că de o mie de ori mai jenant. Mi-am lăsat legitimaţia la hotel, spuse ea sec. 

Dr. Tarver îi privea cu un evident disconfort. Aş vrea să fac tot ce pot să va ajut, 
Dr. Shepard. Dar trebuie să vă spun dacă că Dr. Pearson ar şti că vizita dvs. are legătură 
cu legea ar fi foarte nervos. Eu ar trebui să întrerup această conversație acum, dar dacă 
vreți putem să o reluăm ulterior în mod oficial. Se uită la ceas. Şi în plus, am întârziat la 
întâlnire. 

Îşi adună câteva hârtii de pe birou, apoi îi conduse spre uşă. Ajunşi în hol, 
închise uşa şi le ură o zi bună, grăbindu-se apoi spre lift. 

— Nu ştiu de ce am făcut asta, spuse Chris în timp ce mergea încet pe coridor. 

- Un glonţ tras în întuneric e mai bun decât nimic, spuse Alex. 

- Nu întotdeauna. Când va afla Pearson ce s-a întâmplat aici, voi fi persona non 
grata în instituția asta. 

- Dacă realmente recomanzi atâția pacienți aici, nu cred că o să fii. Banii vorbesc, 
frățioare. lar mama mea e pacientă aici. Nu au cum să mă dea afară. 

Chris îşi făcu loc spre o bancă aflată în fața liftului şi se prăbuşi peste ea. Dr. 
Tarver deja dispăruse. Probabil în biroul doctorului Pearson. 

- Te simți bine? întrebă Alex. 

- Nu ştiu. Trebuie să mă întorc la hotel, cel puțin până mi se calmează stomacul. 

- Da, şi mie îmi convine. Trebuie să îmi încarce telefonul. Apăsă butonul pentru 
lift. Ce părere ai despre Tarver? 

Chris ridică din umeri. Un medic specialist tipic. Anomalia artero-venoasă de pe 
faţă e ceva oribil. 

Alex confirmă. Mie îmi lasă o impresie ciudată. 

— De parcă ar vrea să ţi-o tragă. 

- Nu, nu asta. 

Chris icni de parcă i-ar fi fost greu să râdă. Ştiu ce vrei să spui, dar suntem 
disperaţi, pur şi simplu. 

Clopoțelul sună, iar uşa liftului se deschise. 

Chris era deja în lift când lui Alex îi veni o idee. Tu ia-o înainte, eu mă duc înapoi 
să îl întreb ceva pe doctorul Pearson. 

Chris tinu uşa deschisă. Ce anume? 

- E ceva nebunesc. Cred că sunt eu prea obsedată. Aşteaptă-mă jos. 

- Dar spune-mi odată. 

- Într-una dintre fotografii, doctorul Tarver se află în fața unei clădiri pe care scrie 
TESTARE GRATUITĂ DE SIDA. E o clădire care mi se părea cunoscută. Cred că e un 
restaurant în Jackson unde mă mai ducea tata când eram mică să mănânc micul dejun. 
Se numeşte Pullo's. Vreau doar să mă asigur că am dreptate. 

— Vorbeşti serios? 


- Da. Şi vreau să ştiu de ce făceau teste pentru HIV acolo, nu prea are sens. 

— Merg şi eu cu tine. spuse Chris înaintând. 

Alex îl împinse uşor înapoi în lift. Era atât de slăbit că de-abia se mai putea ţine 
pe picioare. Vin imediat, stai pe o bancă undeva şi aşteaptă-mă. 


Chris se afundă în peretele liftului. Da, bine. 
CAPITOLUL 42 


Eldon Tarver se plasase în spatele unui trunchi de stejar, cu ochii fixați pe 
intrarea noului spital de terapie intensivă pentru adulți. Îl văzuse pe Shepard ieşind în 
norul gros de fum produs de pacienţii şi surorile care ieşeau să-şi satisfacă nevoia de 
nicotină în fața intrării, retrăgându-se apoi în clădire. Unde era Morse? Făcea oare o 
verificare a facultății? Sau îi împărtăşea doctorului Pearson bănuielile pe care le avea? 
Lui Eldon nu-i era frică, dar partea din creier care se ocupa de înregistrarea 
amenințărilor funcționa la cote maxime. 

Nu se putea întoarce la birouri. Nici nu se putea întoarce acasă. Ar fi fost un risc 
să meargă înapoi la laboratorul unde ținea primatele...dar era un risc pe care trebuia să 
şi-l asume. Se îndoia că putuse cineva să afle aliasul lui Noel Traver, cum ar fi putut să 
o facă? Dar totuşi, cum se explica faptul că ajunseseră atât de departe? Rusk, se gândi 
el furios. Un avocat tâmpit, asta era explicația. Eldon se felicită pentru că ieri decise să 
se retragă din timp. Soarta dovedise că nu era devreme chiar deloc. 

Era foarte târziu. 

Conversaţia cu Rusk şi Shepard fusese una dintre cele mai remarcabile din viața 
lui. Nu doar că era ucigaşul surorii lui Morse, dar Shepard...Shepard era un mort pe 
două picioare! Şi cu toate astea, stătea acolo, în fața lui interogând un specialist cu 
noțiunile lui insuficiente de medicină. Eldon se întreba dacă Shepard avea habar de 
faptul că e mai mult mort decât viu. Dacă nu ştia, oricum avea să o afle cât de curând. 
Dar spre deosebire de celelalte victime care credeau că fuseseră alese la întâmplare de 
soartă pentru a muri prematur, Shepard avea să ştie că boala care îi devora corpul 
fusese plasată acolo de o altă ființă umană. De soția lui de fapt, sau la cererea ei. 

Desigur, cancerul nu exista încă. Tot ce făcuse Eldon era generarea unui lanţ de 
evenimente, care, dacă erau lăsate nesupravegheate rezultau în carcinogeneză la nivel 
celular. Şi nimeni nu putea să oprească acel lanţ de evenimente ucigătoare, pentru că 
singurul om în viață care ar putea să o facă era Eldon Tarver. lar pentru Eldon, moartea 
lui Shepard însemna un element preţios în cercetare. Viu, Shepard nu-i era de niciun 
folos, iar împreună cu Alex Morse ar fi putut fi chiar un element primejdios. 

Eldon trebuia să vorbească cu Edward Biddle. 

Nu putea să sune de pe telefonul mobil, putea fi deja monitorizat de FBI. Dar 
probleme de genul ăsta erau uşor de rezolvat. Sub un şir de copaci la douăzeci de metri 
de el, se afla un grup de asistente care trăgeau lacome din ţigări. Recunoscu două dintre 
ele de la secția de oncologie. Uitându-se rapid la intrarea spitalului, traversă terenul şi o 


abordă pe asistenta mai mică, o brunetă tunsă scurt care îl saluta mereu pe coridoare. 


— Îmi cer scuze, spuse el. Mi-a murit bateria la telefon şi trebuie să dau un telefon 
urgent. E vorba de un pacient. Te superi dacă...? 

Asistenta îi dădea deja telefonul. 

- Mulţumesc, spuse Eldon cu un zâmbet plin de recunoştinţă. Va dura doar un 
minut. 


Formă numărul lui Edward Biddle. Telefonul sună întruna, apoi îl direcționă spre 
mesageria vocală. Dr. Tarver închise. Oare Biddle nu îi răspundea pentru că nu-i 
recunoştea numărul? Era destul de puțin probabil, pentru că mai mult ca sigur zbura 
într-o aeronavă a corporației. Sau poate era la mijloc o problemă mai adâncă? Eldon 
formă numărul a doua oară dar avu parte de acelaşi răspuns. 

Înjurând pentru sine, înmână telefonul asistentei, apoi se grăbi prin spaţiul verde 
spre maşina lui. Va trebui să rişte întâlnindu-se cu Biddle la locul stabilit inițial. Nu-i 
plăcea ideea, dar când se gândea la comportamentul lui Morse şi Shepard în biroul său, 
simțea că încă mai avea o şansă. Dacă ar fi avut ceva dovadă solidă împotriva lui, dacă 
FBI-ul s-ar fi ocupat de caz în mod oficial, atunci s-ar fi comportat cu totul altfel. Privi 
peste umăr în timp ce mergea. Morse şi Shepard încă nu ieşiseră din spital. 

Alex împinse uşa biroului doctorului Pearson cu zâmbetul pe buze. Femeia cu 
coafura în formă de stup era încă la datorie, dar uşa spre biroul din interior era deschisă 
larg. 

- Bună din nou, spuse Alex. Am uitat să-l întreb ceva pe doctorul Pearson. 

Secretara nu îşi ascunse iritarea. Cred că ar fi mai bine dacă ați stabili o dată la 
care să vă întâlniți. 

Alex ridică tonul, încrezătoare în bunăvoința lui Pearson. E doar o singură 
întrebare care nici nu are legătură cu medicina. 

Dr. Pearson băgă capul pe uşă ca o pisică curioasă, deşi nu la fel de mieroasă. 

- Bună din nou. 

Cel puţin îşi aduse aminte de fața ei. Da, de fapt tocmai vorbeam cu Dr. Tarver. 
Ne-a invitat în biroul său şi... 

Femeia cu stupul de albine în cap inspiră puternic. 

— are nişte poze foarte interesante pe pereți. Eu am crescut în Jackson şi una din 
acele poze nu-mi dă pace. 

Pearson rămase perplex. Ei bine, eu am crescut în California, prin urmare mă 
îndoiesc că... 

- E vorba de o clădire cu ferestre de sticlă, pe care scrie TESTARE GRATUITĂ DE 
SIDA pe un banner chiar în față. Arată ca un restaurant unde mergeam cu tata când 
eram mică. 

Ochii lui Pearson se luminară; era realmente bucuros că putea fi de ajutor. Da, 
desigur. Era restaurantul Pullo's înainte să îl cumpere doctorul Tarver. 

Pe Alex o cuprinse o tulburare puternică, aproape o senzație de deja vu, dar ceva 
mai altfel. Dr. Tarver a cumpărat Pullo's? 

- Da, cam acum patru ani, cred. 


- Eu locuiesc la Washington de ceva vreme. 


- Înţeleg. Da, Eldon a vrut un loc care să fie uşor accesibil pentru locuitorii 
oraşului, pentru cei fără casă, pentru copiii săraci, pentru cei defavorizați. 

— Uşor accesibil pentru ce anume? 

- Pentru clinica lui. E o clinică gratuită pentru cei săraci. 

— A, înțeleg. 

- Dr. Tarver alocă destul de mult timp acelei clinici. Face teste pentru majoritatea 
viruşilor comuni care afectează clasele defavorizate: SIDA, hepatită C, papilom viral 
uman, chestii din astea. Şi le şi tratează. A câştigat numeroase granturi. Desigur, 
documentele muncii lui sunt foarte valoroase din punct de vedere statistic. 

Alex dădea din cap continuu, de pară simțea că se apropie de ceva important. Da, 
mă gândesc că sunt foarte valoroase. Habar n-aveam că există în Jackson aşa ceva. 

- Nici n-am avut pentru mult timp. Dar când Dr. Tarver şi-a pierdut soția, a decis 
să transforme pierderea în ceva pozitiv. 

— Şi-a pierdut soția? spuse Alex ca un ecou. Din ce cauză a murit? 

- Cancer cervical. Un caz cumplit, cred. S-a întâmplat cu şase sau şapte ani 
înainte să vin eu aici. Dar Dr. Tarver a moştenit o sumă frumuşică de bani de la soție şi 
a vrut să-i dedice unui scop nobil, ceea ce într-adevăr aşi făcut. Să ştiţi că Eldon a fost 
unul dintre primii care au sugerat o origine virală pentru cancerul cervical. Am văzut o 
lucrare pe care a scris-o pe tema asta cu mulți ani înainte ca ideea să fie acceptată în 
comunitatea ştiinţifică. Mi se pare că la un moment dat voia să conteste autoritatea celor 
care erau creditați cu ideea. 

Alex rămăsese fără cuvinte, dar mintea ei era în continuare agitată. 

- Asta e tot ce voiați să ştiţi? întrebă Dr. Pearson. 

- Ăă... spuneţi că petrece mult timp la acea clinică? 

Femeia cu coafura în formă de stup îi aruncă o privire înțepătoare, iar doctorul 
Pearson păru să îşi dea seama brusc de faptul că Alex era un străin. 

- Dr. Shepard mi-a spus să vă mulțumesc din nou, spuse Alex cu cel mai autentic 
zâmbet de cochetă sudistă de care era în stare, apoi se retrase din birou. 

Afară, se întoarse şi fugi spre lift. Din moment ce acesta părea să nu mai ajungă o 
luă pe scări. Inima îi bătea cu putere în timp ce fugea, dar nu din cauza efortului. Când 
ajunse la primul etaj îl văzu pe Chris stând între uşile de intrare ale spitalului. 

- Ce faci, spuse el. Am vrut să ies afară dar fumul era atât de gros că ar putea să 
te sufoce. Sunt oameni afară care fumează prin traheostomii. 

Îl apucă de braţ. Chris, n-o să-ţi vină să crezi. 

— Ce anume? 

- Clădirea aia de care l-am întrebat pe Dr. Tarver, el e proprietarul acolo. Pearson 
mi-a spus că e o clinică gratuită pentru săraci. 

— Ce fel de clinică? 

- Face teste pentru viruşi. 

Ochii lui Chris se aprinseră. Ţi-a spus Pearson ce fel de viruşi? 

— SIDA, hepatită C, herpes. Foloseşte clinica şi pentru tratamente. Primeşte 
granturi pentru medicină. A creat clinica în memoria soției sale, care a murit de cancer 


acum şapte ani. Şi mai e ceva. 


-— Ce? 

— A moştenit de la ea o grămadă de bani. 

Gura lui Chris îi căzu în barbă. A murit de cancer de sânge? 

- Nu. Cervical. 

- Hm. 

— Nu ţi se pare deloc curios? 

— Aş spune da, atât doar că s-a folosit de banii soției pentru a deschide o clinică în 
memoria ei. 

- Da, dar asta l-a plasat în regiunea săracă a oraşului, unde poate face Dumnezeu 
ştie ce sub masca tratamentelor gratuite pentru săraci. Cât de mult crezi că îi sunt 
supravegheate activitățile pe care le desfăşoară acolo? 

Chris dădea din cap. Puțin, dar e şi greu să supraveghezi ce se petrece la nivelul 
unei astfel de populații. Cei de la Administrarea Sănătății ar trebui să aibă un Eldon al 
lor la fața locului pentru a înțelege ce se petrece. 

Alex era foarte entuziasmată. Vreau să merg acolo. 

— Ce să faci? 

- Nu ştiu, să mă uit pur şi simplu pentru început. Vreau să văd dacă pot da de 
vreo legătură între Rusk şi Eldon Tarver. Tu nu? 

- Cred că merită explorată şi calea asta. Chris făcu o grimasă. Dar chiar în 
momentul ăsta trebuie să găsesc o baie şi un pat. Sunt frânt. 

Conştientizarea situației critice a lui Chris reveni în mintea lui Alex cu forța unei 
maree întunecate. 

- Îmi pare rău, spuse ea, strecurându-i-se sub braţ ca să poată să îl sprijine. Hai 
să mergem la maşină. Îl pun pe Kaiser pe urmele doctorului Tarver când ne întoarcem. 

Chris îşi exprimă acordul, apoi trecu încet prin uşile spitalului. 

- Când ceva îmi distrage atenţia, spuse el, cum s-a întâmplat sus, sunt în stare să 
pierd simțul realității. Dar când sunt singur, ca acum un minut... Alex îşi lipi obrazul de 
pieptul lui în timp ce mergeau. 

- Nu eşti singur, să nu uiţi asta. 

— Alex... Respiră adânc în timp ce păşeau peste o gaură în trotuar. Fiecare 
înfruntă moartea singur. 

Alex scutură din cap. Nu e şi cazul tău, tu îl ai pe Ben, şi...eu voi fi alături de tine, 
indiferent ce se întâmplă. 

O strânse de umăr. 

- Dar nu se va întâmpla nimic rău, spuse ea cu convingere. Îi vom găsi pe 
demenții ăştia, si te vom vindeca. Corect? 


Răspunsul lui fu o şoaptă. Sper. 


Will Kilmer stătea în Explorer-ul său privind-o pe Thora Shepard mergând agitată 
de colo până colo prin fața turnului AmSouth. Voia în mod evident să îl prindă pe Rusk, 
chiar dacă ar fi trebuit să aştepte toată ziua să o facă. Will ştia că o confruntare este 
iminentă, unul dintre oamenii lui îl informaseră că Rusk era în maşină la doar câteva 


străzi distanţă. 


Ca şi cum ar fi avut puteri telepatice, Thora începu să se concentreze pe garajul 
parcare privată din care Rusk ar fi putut să iasă in caz că se ascundea sus intenționând 
să fugă. Ştia în mod evident ce fel de maşină conducea, pentru că în momentul in care 
Cayenne-ul negru lucios dădu colțul înaintând spre bara care bloca intrarea în parcare, 
Thora fugi înspre el, se interpuse între geamul lui Rusk şi cititorul de carduri şi începu 
să bată cu putere în geamul maşinii. 

Will se dădu jos din Explorer şi se grăbi spre stradă. Thora pocnea geamul 
Porsche-ului cu pumnii, în timp ce Rusk stătea uluit cu gura căscată. Singura lui 
alternativă era să dea cu spatele şi să o şteargă, dar un Cadillac deja îi blocase accesul 
înapoi in stradă. Într-un final, Rusk îşi cobori geamul şi şuieră: Ce dracu crezi că faci? 

- Dă-mi cardul, îi ordonă Thora. 

— Poftim? 

Cadillacul claxonă in spatele lor. 

- Dă-mi cardul. 

- Pleacă de aici! mârâi Rusk. Tu nu ştii ce risc îți asumi? 

- Trebuie să contramandezi! Acum! 

— Nu ştiu despre ce vorbeşti, spuse avocatul greoi. 

Cadillacul claxonă din nou. 

Thora se sprijini de geam, dar acum Will era numai la câțiva metri distanță. 

— Ştie, şuieră Thora. Chris ştie tot. 

— Ai înnebunit. 

- Dacă nu contramandezi tu, atunci o voi face eu. 

Rusk forță cardul pe lângă ea şi încercă să îl introducă în fantă. Spre uimirea lui 
Will, Thora îşi înfipse dinții în antebraţul avocatului cu suficientă forță pentru ca acesta 
să urle. Rusk îşi smuci brațul la loc, iar Thora prinse cardul. Când şoferul Cadillacului 
deschise uşa ieşind afară, Rusk îşi dădu seama cât de periculoasă devenise situația. 

- Intră în maşină, javră nebună! Grăbeşte-te! 

Thora înconjură Cayenne-ul şi se urcă pe locul din dreapta, lângă Rusk. Rusk îi 
luă cardul şi îl îndesă în fanta. Când se deschise bariera, intră în parcare cu un 
accelerat brusc. 

Will îşi scoase celularul şi o telefonă pe Alex, dar nu primi nici de data asta vreun 


răspuns. 

Chris vomita în baia din camera lor de la Cabot Lodge când începu să sune 
telefonul lui Alex. Îl băgase în priză de foarte puţin timp, iar acum îl ajuta pe Chris în 
timp ce vomita. 

- Poţi răspunde, croncăni Chris în convulsii seci deasupra toaletei. Mă descurc. 

- Nu pari deloc să te descurci. 

- Astea sunt doar efectele secundare ale medicamentelor. Du-te. 

Alex dădu drumul umerilor lui şi fugi în dormitor. Pe ecran era numele lui Will. 


Detectivul părea cu zece ani mai tânâr când răspunse la telefon. 


- Fetițo, am încercat să dau de tine toată dimineața. Toată chestia asta 
explodează. 

— Ce s-a întâmplat? 

- Thora Shepard tocmai l-a confruntat pe Rusk în plină stradă în fața biroului lui. 
Şi-a pierdut minţile. Stătea in fața maşinii lui, urlând la el să anuleze atentatul 
împotriva soțului ei. 

- lisues! Unde sunt acum? 

- Cred că sunt în biroul lui Rusk. 

Alex se gândi repede. Îl solicitase deja pe Kaiser în legătură cu Eldon Tarver, dar 
nu voia deloc să aştepte răspunsuri. Poţi să pui un om să continue supravegherea lui 
Thora în locul tău? Vreau să ne întâlnim undeva. 

— Cred că da. Unde vrei să mergem? 

- La vechiul restaurant Pullo's. 

- Restaurantul acela a fost închis acum câţiva ani. 

- Da, ştiu. E o clinică fără plată acum. 

— Şi de ce ai nevoie de mine acolo? 

- Există o mică posibilitate să ne asumăm un risc mergând acolo. 

— Cât de mică? 

- Zece la sută. Dar nu ştii niciodată, aşa-i? Nu tu m-ai învățat asta? 

Will chicoti. Bine, ne întâlnim acolo în cincisprezece minute. 

- Hai să ne întâlnim la câteva străzi distanță. Parcul din spatele clădirii 
guvernatorului? 

- Voi fi acolo. 

Când Alex se întoarse spre baie, îl găsi pe Chris stând pe marginea patului. 

— Ce s-a întâmplat? spuse el răguşit. 

Alex nu voia să mintă, dar nu putea să-i spună lui Chris în halul în care era că 
soția lui aleargă de nebună pe străzile din Jackson. Will aproape că a avut un accident, 
spuse ea. 

Chris se uită la ea pieziş. Ai spus cumva „Unde sunt acum?” 

- Mă referam la cei care erau să dea peste el. Alex trase cuverturile şi îi făcu semn 
lui Chris să intre în pat. Ai nevoie de odihnă. Întinde-te. 

O privi cu ochii goi, dar în loc să protesteze căzu în pat şi îşi împinse picioarele 
sub cuvertură. 

Alex aşeză telefonul hotelului lângă el, astfel încât să-l poată ajunge uşor. Dacă te 
simți mai rău să suni la 911 si să ceri să fii dus la CMU. 

Chris dădu din cap slăbit. 

Ea se întinse deasupra lui şi îl sărută pe frunte. Mă întorc curând să văd ce faci. 
În timp ce se îndepărta de el, îi prinse încheietura cu o forță suprinzătoare. 

— Ai grijă, Alex, spuse el privind-o intens. Oamenilor ăstora nu le pasă de nimeni. 
Nu-ţi distruge viața. 

- Ştiu. 

Îi întoarse încheietura puternic. Chiar ştii? 


În cele din urmă îngrijorarea lui pătrunse prin entuziasmul ei. Aşa cred. 


- Bine. 
Când Chris îi dădu drumul mâinii, Alex luă Sig-Sauer-ul împrumutat din cutia de 


pantofi din dulap, îl strecură în curea în spate şi se grăbi să iasă pe coridor. 


Andrew Rusk opri liftul cu un etaj mai jos de biroul lui. Nu avea de gând să 
târască după el o femeie isterică prin fața lui Janice. În plus, nu mai era atât de sigur că 
poate discuta lucruri sensibile la birou. 

Când se deschiseră uşile, primul lucru pe care îl simți fu mirosul de rumeguş. Se 
făceau renovări iar la acest etaj fuseseră smulşi câțiva pereți. Sperând să găsească un 
loc unde să nu fie deranjaţi, o trase după el pe Thora pe hol, dar în locul unde credea că 
ar fi singuri era un tip cu părul strâns într-o coadă care tencuia un perete. Privind în 
jur, Rusk văzu că tipul cu coada de ponei era singurul muncitor din zonă. Îşi scoase 
portofelul, îi întinse o bancnotă muncitorului şi îi spuse că are nevoie de douazeci de 
minute cu doamna. Coasă de ponei rânji şi se îndreptă spre Lift. 

Rusk merse prin cimentul decopertat spre o fereastră înaltă, apoi se întoarse şi se 
adresă Thorei cu toată frustrarea pe care o acumulasse în ultimele ore. 

- Ce dracu ai păţit, cucoană? Ţi-ai pierdut şi bruma de minte pe care o aveai? 

- Du-te dracului! urlă Thora, scuturând degetul arătător în fața lui. Mi-ai spus că 
treaba e sigură, că nimic n-are cum să meargă prost. Îți aduci aminte, dobitoc arogant 
ce eşti? Dar asta e chestia, ceva a mers prost. Chris ştie tot. 

- E imposibil. 

Ochii ei aruncau scântei. Asta s-o crezi tu! Mi-a dat telefon, imbecilule. Mi-a spus: 
„Poate că mor eu într-un an, dar şi tu eşti moartă.” Mi-a mai spus că nu-l mai voi vedea 
pe Ben vreodată pentru că ajung la puşcărie. Ce mai zici acum, Andy? Îți mai permiţi 
rânjetul ăla cretin acum? 

Rusk încercă să nu arate cât de profund l-au tulburat cuvintele ei. 

- Trebuie să contramandezi tot, insistă Thora. Este singura variantă posibilă. 

Începuse să-i explice de ce nu poate să facă asta, dar apoi se opri. Nu putea să-i 
spună femeii că avea control zero asupra lui Eldon Tarver. Ai dreptate, spuse el. Sigur că 
ne vom opri. 

Thora izbucni în lacrimi. Nu pot să cred nimic din ce mi se întâmplă. Ce mă fac? 
Ce aş putea să-i spun lui Chris? 

— Nimic. Rusk se apropie de ea. Nu poate dovedi nimic. Toate informaţiile îi vin de 
la un agent FBI care a fost deja concediat. Totul va fi bine, Thora. 

- Tu crezi că pot să te cred? Ce dracu ştii tu despre ce înseamnă o căsătorie? 

Mult mai mult decât majoritatea oamenilor, gândi Rusk obosit. 

- Trebuie să-i spun ceva. 

Rusk scutură din cap deliberativ. N-o să-i spui nimic. N-o să spui nimic nimănui. 

Disperarea Thorei se transformă în furie într-o secundă. Nu-mi spune tu ce 
trebuie să fac! O să fac ce vreau eu. Nu ştiu ce-a fost în mintea mea când te-am ascultat 
prima dată. 


- Nu ai spus acelaşi lucru după ce-a murit Red Simmons şi ţi-a lăsat o avere. 


Se uită la el ca şi cum ar fi vrut să-i taie gâtul. Asta e poveste veche. Acum vorbim 
despre Chris. Ascultă-mă. Îţi spun să îl telefonezi pe nenorocitul care se ocupă de treaba 
asta pentru tine şi să-i spui să nu facă nimic. Şi asta chiar acum! Oricum nu mai vezi 
niciun ban de la mine. 

Rusk o apucă de braţ lăsând-o să vadă frica ascunsă în spatele ochilor. 

- Înainte să te apuci de ameninţări, ar trebui să ştii câteva lucruri. În primul 
rând, nu poți să-mi faci mie nimic fără să intri şi tu în belea. Dar nu despre asta e vorba, 
de fapt. Tipul care se ocupă de treabă este un om foarte periculos. Nu are conştiinţă, aşa 
cum o ştii tu, nu are pic de compasiune. Ar trebui să te gândeşti la el ca la o maşinărie 
foarte eficienă. Iar dacă faci ceva care să tulbure maşinăria, cum ar fi să refuzi să 
plăteşti, toată mânia lui va veni peste tine. Acum... Rusk încercă să se adune. Dacă 
soțul tău chiar suspectează adevărul, voi face tot ce pot ca să opresc operațiunea. Dar tu 
nu vei face nimic. Dacă partenerul meu ar fi martor la comportamentul pe care l-ai 
manifestat azi, ai fi deja moartă. Nimeni nu ti-ar găsi corpul, Thora. Singura mamă pe 
care ar cunoaşte-o Ben ar fi femeia pe care o va lua Chris de soție după ce tu nu mai 
eşti. 

Thora se uita la el cu o privire sălbatică, sensibil sfâşiată între frica de a nu i se 
descoperi păcatele şi frica teoretică de a fi chiar ea ucisă. 

- Când te uiţi la mine, spuse Rusk în şoaptă, să nu mă vezi pe mine, să-l vezi pe 
el. Dacă faci asta ai putea scăpa cu viață din toată povestea. 

Ochii Thorei se mişcau în orbite ca ai unui drogat în sevraj. Dar după o vreme, 
începu să clipească de parcă şi-ar fi revenit dintr-un atac de cord. Ce ar trebui să fac? 
scânci ea. Unde pot să mă duc? 

- Deocamdată poți rămâne în biroul meu. Dar nu poți spune nimic despre 
povestea asta acolo. S-ar putea să am microfoane in birou. Dacă încalci regula asta te 
dau pe mâna partenerului meu. E clar? 

Thora îşi curăță machiajul care i se prelinse pe obraji. Nu vreau să stau aici. 
Vreau să-mi văd copilul. 

- Nu poţi. Nu încă. 

- Prostii. Doar nu am încălcat legea în niciun fel. 

Rusk rămase cu gura căscată. Ai angajat pe cineva să-ți omoare soțul. De două 
ori. 

Thora râse ca un copil care descoperă o minciună cu care poate să-şi păcălească 
părinții. Am consultat un avocat specializat în divorțuri. Nimeni nu poate dovedi că am 
făcut altceva. 

- M-ai plătiti deja cu un milion de dolari. 

O aroganță rece îi învălui privirea ca o perdea. Am urmărit sfatul în investiții pe 
care mi l-ai dat tu. Asta punea un milion de dolari sub controlul tău. Dacă analizează 
cineva afacerea asta, reiese că mi-ai furat banii. I-ai furat şi ai cumpărat diamante 
netăiate. 

Rusk nu mai avea cuvinte. 

- Eşti la fel ca oricare alt contractor cu care am avut de a face, Andy. E uşor să 


garantezi munca. Ce e greu e să şi respecţi garanţia. 


Se uită dincolo de ea ca să fie sigur că nu s-a întors tipul cu coadă. Dacă ar fi 
ascultat cineva conversaţia asta... 

— Acum, spuse Thora care îşi revenise complet între timp, eu cobor şi mă voi 
întoarce la viața mea normală. Tu te asiguri că soțului meu nu i se întâmplă nimic. Dar 
dacă ceva ar fi să i se întâmple, sau doar dacă îmi apare un polițist la uşă, dau pe 
goarnă tot, Andrew. Ne-am înțeles? 

Gândurile se învârteau în capul lui Rusk. Femeia asta n-avea nicio idee despre 
gravitatea situației în care se afla. Nu se mai putea întoarce la viața ei de dinainte, şi nici 
cei din jurul lor nu mai puteau sa o facă. Thora Shepard era una dintre acele femei 
frumoase care trec prin viață ca gâsca prin apă indiferent de cât de grave erau lucrurile 
pe care le făcea. Credea că poate face la fel şi acum. Dar mai devreme sau mai târziu, 
mai degrabă mai devreme, dată fiind insistența supravegherii FBl-ului cineva avea să o 
închidă la un moment dat într-o încăpere mică şi friguroasă. Şi atunci, Thora ar crăpa 
ca un bibelou de porțelan. 

- Trebuie să vezi ceva, spuse el. Curvă nebună, adăugă el în minte. Înconjură o 
grămadă de plăci Sheetrock puse peste trei capre de tăiat. Lasă-mă să-ți arăt de ce nu 
vei putea niciodată să revii la viața ta de până acum. Îi făcu semn să se îndrepte spre 
fereastră, apoi îi oferi brațul să o conducă. Ea se uită sfidătoare la braț, dar se 
deplasă,totuşi, spre fereastră. 

— Îi vezi pe cei doi oameni care stau acolo? întrebă el, păşind peste trusa de scule 
a tipului cu coadă. 

— Unde? 

— Acolo, în colț. Şi acolo pe treptele de vizavi. Îl vezi pe celălalt? 

Thora îşi întinse mâinile pe geam. Tipul care citeşte ziarul? 

- Da, sunt de la FBI. La fel şi femeia care face jogging. 

Thorei îi căzu fața. De unde ştii? 

Rusk se uită peste umăr, printre pilonii de metal ale noilor birouri. Am contacte în 
Birou. 

- Dar de ce au venit aici? Cât de mult ştiu? 

- Nu-mi dau încă seama. Mai vezi şi pe alții care ar putea fi agenți? 

În timp ce Thora stătea pe vârful degetelor, se aplecă şi apucă un ciocan din trusa 
de scule a tipului cu coadă. Ceva se mişcă în cutie în timp ce se ridică, iar Thora se 
întoarse la auzul sunetului, dar deja Rusk venea cu ciocanul spre ea. O lovi în cap chiar 
deasupra urechii, atât de puternic că trebui să tragă cu putere pentru a elibera ciocanul. 
Thora se clătină pe picioare, apoi căzu, încercând în zadar să-şi acopere fața. Rusk 
mânuia ciocanul cu toată teroarea de a fi prins curgând prin el, de parcă ar fi bătut cuie. 
Curva asta răzgâiată amenințase tot ce clădise el în cinci ani de muncă, iar el ce-a făcut? 
S-a retras el chemând pe alții în ajutor? Nu, şi-a rezolvat singur problemele. Niciodată 
nu va mai sta în fața lui Eldon Tarver ca un intermediar fricos să nu cumva să-şi 
murdărească mâinile. Rusk lăsă într-un final ciocanul jos şi se aplecă peste cadavrul 
însângerqgat, respirând cum o făcuse demult în prima zi de antrenament pe Everest. Nu 
simţise niciodată o asemena putere primară. Îi părea rău că tatăl lui nu era aici să-l 


vadă. 


Will o aştepta pe Alex în spatele Clădirii Guvernatorului. Ea se dădu jos din 
Corolla, închise, apoi se aşeză lângă el în Explorer. 

- Care-i treaba cu clinica asta? întrebă Will. 

- E proprietatea unui doctor de la CMU, Eldon Tarver. Am avut o senzație ciudată 
când am vorbit cu el. 

Will deveni brusc foarte interesat. Ce fel de senzație? 

— Ştii şi tu ce fel. 

- M-am prins. 

- Soţia lui Tarver a murit de cancer acum câţiva ani, iar el a moştenit de pe urmă 
ei o grămadă de bani. Tratează oameni acolo de SIDA, herpes, chestii de genul ăsta. Dar 
eu cred că face mult mai mult acolo. E specialist în cancer, iar o asemenea clinică ar fi 
acoperirea perfectă de care ar avea nevoie. Ar putea să le dea pacienților orice fel de 
virus sau substanță toxică, iar apoi să-i monitorizeze când vin să-şi ridice 
medicamentele gratuite. 

- Un doctor psihopat, atunci? 

- Poate, Alex îşi muşcă buza de jos. Sau poate e pur şi simplu bunul Samaritean. 

Will râse batjocoritor. N-am întâlnit prea mulți din ăştia de când sunt. Poate că 
arată ca nişte îngeri, dar de obicei le iese ceva din ceea ce fac, într-un fel sau altul. 

- Tocmai asta sper să aflăm. Hai să mergem. 

Will băgă Explorerul în viteză şi începu să conducă. Aş vrea să ştiu ce fel de 
maşină conduce. 

— Ar trebui să ne spună Kaiser cât de curând. l-am dat deja numele lui Tarver. 

— Voi face şi eu o verificare ca să fim siguri. N-am nimic împotriva FBl-ului, sper 
că mă-nţelegi. Cum se scrie numele? 

Alex îi spuse. 

- L-am notat, spuse Will scriind în micul carnet pe care îl purta mereu cu el. Hei, 
unde e doctorul Shepard? 

- La Cabot Lodge. 

Ochii lui Kilmer exprimară o întrebare mută. 

Ea îşi puse mâna pe brațul detectivului. - E bolnav, Will. Foarte rău. Dar nu e 
vina ta, bine? 

- Pe dracu, nu e. Fir-ar a dracului. Să dorm la datorie. Pe vremuri ne-ar fi 
împuşcat pentru aşa ceva. 

— Ai fost drogat. Toţi trei aţi fost drogați. Acum uită chestia asta şi concentrează-te 
pe ce avem de făcut. Am nevoie de tine. 

Will îşi frecă faţa ridată între palme şi oftă. Îţi iei pistolul cu tine? 

Alex scutură din cap. De data asta nu. 

- Rahat. Will întinse mâna spre torpedoul maşinii şi scoase un Magnum 357 cu 
patul scurt. O să fiu prin apropiere, atunci. 


— Acolo vreau să te am, partenere. 


Restaurantul Pullo's renovat mai avea doar o mică parte din fosta personalitate. 
Singurul lucru pe care Alex îl recunoscu erau nişte armături cu o formă ciudată agățate 
unde mai demult era bufetul. În afară de astea toată clădire fusese curățată. 

Imediat lângă uşă era o recepoțţionistă, coatele ei de culoarea cafelei sprijinindu-se 
de o masă metalică scorojită. În dreapta ei se aflau o mulţine de scaune, câteva fiind 
ocupate de oameni istoviți care miroseau a alcool, țigări şi transpiraţie. Un culoar strâmt 
ducea mai departe în clădire, dar Alex nu descoperi nimic privind încolo. Deasupra 
camerei de aşteptare se afla o fereastră opacă în peretele din spate, iar Alex avu impresia 
că pe acolo erau studiați pacienţii pe ascuns. 

- Vă pot ajuta cu ceva? întrebă recepționista. 

— Sper că da. Tocmai am vorbit cu doctorul Tarver la centul medical. M-a întrebat 
ceva şi nu am putut să-i dau un răspuns pe loc. Dar acum ştiu şi aş vrea să îi comunic 
răspunsul personal. 

Recepţionista o studie pe Alex din cap până-n picioare, încercând să-şi dea seama 
ce vrea. Femeile albe bine îmbrăcate nu făceau parte dintre vizitatorii obişnuiţi ai clinicii. 

- Cum vă numiţi? întrebă ea. 

- Alexandra Morse. 

- Domnul doctor nu e aici. Dar dacă aşteptaţi să vorbesc cu cineva vă pot spune 
dacă va veni în curând. 

- Mulţumesc. Aş vrea asta foarte mult. 

Femeia se ridică de pe scaun cu aerul că îi face lui Alex un serviciu imens şi se 
deplasă încet pe coridor. Alex se apropie de birou şi citi tot ce putea găsi pe el. Erau 
acolo facturi adresate clinicii fără plată Tarver, şi una adresată către Dr. Eldon Tarver. 
Sub registru era o revistă deschisă, pe jumătate ascunsă: Jet. Pe un carnețţel liniat într-o 
mâzgăleală ilizibilă erau cuvintele Factura la energie de plătit - Noel D. Traver, DVM. 
Dedesubt un număr - 09365974. Alex memora numărul când se întoarse recepționista. 

— Azi nu vine, spuse ea, privind-o pe Alex ca şi cum şi-ar fi păzit teritoriul. 

— Deloc? 

- Tocmai ce-am zis. 

Recepţionista se aşeză şi îşi deschise revista de parcă şi-ar fi făcut datoria, iar 
acum voia să uite că Alex există. Alex dădu să-i spună să noteze un mesaj, dar apoi se 
gândi mai bine. În timp ce se întorcea să plece, Alex se ciocni de un bărbat purtând ceea 
ce trebuia să fie un costum de afaceri de vreo 2000$. 

— Îmi cer scuze, spuse ea. Îmi pare rău. 

Nou-venitul avea păr încărunțit tuns scurt şi ochi albaştri oțeliți. Faţa lui îi aduse 
aminte de ceva. Dar ce anume? Îi amintea de un agent mai în vârstă al Biroului care se 
alăturase FBl-ului imediat după ce plecase de prin Parchetul Militar sau ceva 
asemănător. 

- Nu-i nicio problemă, domnişoară, spuse omul cu cel mai subtil zâmbet. Se dădu 
la o parte ca să-i facă loc, iar Alex trecu mai departe deşi era foarte curioasă ce-ar putea 
face un asemenea individ într-o magherniţă ca aia. Poate credea că e încă restaurant. În 


zilele de glorie, Pullos's atrăgea destui oameni bogaţi care luau aici micul dejun. 


Afară, Alex privi înapoi văzându-l pe bărbat vorbind cu recepţionista. Părea să 
aibă cam aceleaşi succes cu ea pe care îl avusese şi Alex. Uitându-se pe stradă după 
Will, trecu pe lângă un sedan negru parcat în față, apoi merse spre Explorer-ul lui Will şi 
se aşeză pe locul din dreapta față. Câteva momente mai târziu, Will se aşeză la volan. 

— Ai găsit ceva? întrebă el. 

— Nimic interesant. 

- L-ai văzut pe tipul care a intrat? întrebă el. 

- Da. Îl cunoşti? 

— Ştiu genul. Militar. 

- Cam asta a fost şi impresia mea. 

- Bravo. Şi ia uite aici. Will trase în stradă şi lăsă Explorer-ul să meargă încet. Cu 
o mişcare subtilă a capului îi făcu semn lui Alex să se uite în stânga ei. Când făcu asta, 
observă un tânăr purtând o uniformă militară stând în spatele volanului sedanului pe 
lângă care tocmai trecuse. Remarcă tresele de sergent de pe umeri, iar apoi trecură de el. 

- E cel care l-a condus aici pe tipul bine îmbrăcat? 

- Da. Ai văzut uşa? 

- Uşa maşinii? 

- GUVERNUL S.U.A. În litere negre. 

— Ce dracu? 

Will conduse câteva străzi mai încolo unde era parcată Corolla lui Alex. În mod 
cert nu sunt băieții de la Fisc. 

— Cine sunt, atunci? 

Will făcu o grimasă. Am şi eu aceeaşi senzație de care vorbeai tu mai devreme. 

Alex se gândea la factura la energie. Ai auzit vreodată de un veterinar numit Noel 
Traver? 

- Nu, nu pot spune că am auzit. Dar Traver e al naibii de apropiat de Tarver, nu? 

Alex vizualiză carnețelul în minte, substituind literele. La naiba, e o anagramă! 

— Noel D. Traver, ar fi trebuit să spun. Era o notificare pe birou în legătură cu o 
factură restantă la curent. 

— Acum parcă simt şi eu că ne îndreptăm spre ceva. Ochii lui Will scânteiară. „Un 
doctor specializat pe cancer care foloseşte un alias. Ţie ți se pare că are sens? 

- Poate doar dacă ar fi căsătorit cu două femei, gândi Alex cu voce tare. Ceva de 
genul ăsta oricum. 

- Sau evaziune fiscală, sugeră Will râzând. Poate că tipii chiar erau de la Fisc. 

— Cred că a venit momentul să aflăm. 

Will făcu o grimasă. Vrei să mergi înapoi să vezi cât timp stă individul acela în 
clinică? 

- Da. Întoarce. Ce-aş vrea să am la mine computerul. 

- Dacă mai e acolo, probabil că e înăuntru cu Tarver. 

Will apăsă pe accelerație întorcând, nici măcar nu se opri la semafor. Imediat ce 
se întoarse pe strada Jefferson, Alex văzu că sedanul negru dispăruse. 

- Dacă ar fi să ghicesc, spuse Will, eu cred că se îndreptă către autostradă. 


- Lasă-mă să ies. Pot să alerg până la maşină. 


Will puse frână, iar Alex sări pe trotuar. Când detectivul apăsă pe acceleraţie uşa 


se trânti la loc singură. 
CAPITOLUL 44 


— Descrie-mi-o, spuse Dr. Tarver. 

Edward Biddle îşi țuguie buzele uitându-se prin biroul modest. Dr. Tarver ştia că 
Biddle se întreba dacă acesta era locul unde se făceau descoperirile „epocale”. Înălţime 
medie, spuse Biddle. Păr negru, drăguță, cu o cicatrice pe parte dreaptă a feței. 
Semănau cu cicatricele lăsate de şrapnel. 

Dr. Tarver încercă să rămână impasibil, dar nu putea să-l păcălească pe Biddle. 

- Cine e, Eldon? Încă una dintre obsesiile tale? 

Dr. Tarver aproape că uitase cum e să fii în compania cuiva care îți cunoaşte 
înclinațiile. E agent FBI. Lucrează pe cont propriu, totuşi. Nu are sprijin din partea 
Biroului. 

Se aştepta să vadă o anumită anxietate în privirea lui Biddle, dar nu observă 
decât plăcere. Un agent FBI? 

- Nu reprezintă o problemă, Edward. E o chestiune care n-are legătură cu nimic. 
Maăşina ta mai e prin apropiere? 

Biddle îşi mişcă mâna de parcă prin gestul său ar fi făcut maşina să dispară. Hai 
să spunem lucrurilor pe nume. Ce poți să-mi oferi? 

Acum cinci minute, Dr. Tarver fusese pregătit să-şi facă oferta; apoi intră 
Alexandra Morse pe uşa din față. Trebuie să rezolv o problemă întâi. Lasă-mă un minut. 

Biddle nu era obişnuit să aştepte, dar ridică mâna în semn că e de acord. 

Eldon ieşi din birou şi merse în baia sa privată din capătul coridorului. Pe uşă 
scria FLEBOTOMIST. Nu avea de gând să împartă o toaletă cu cei mai jegoşi cinci la sută 
ai populației din Jackson, Mississippi. Chiar dacă lăsa la o parte viruşii cu care îi 
contaminase, cei mai mulți dinte pacienţii clinicii erau purtătorii unora dintre cei mai 
oribili microbi care se cuibăreau în populația Americii. Închise uşa şi se rezemă de ea, 
inima bătându-i cu putere în piept. 

Acum cinci minute era concentrat pe condiţiile pe care trebuia să se bazeze 

negocierea sa cu Biddle. Acum Alex Morse pusese întreaga afacere în pericol. 
Dacă nu ar fi avut un simț de observaţie atât de al dracului, vizita ei ar fi putut însemna 
foarte puţin. Din păcate nu era cazul. Dacă Morse se putea uita la o poză a clinicii 
pentru câteva secunde şi să facă legătura cu restaurantul Pullo's, atunci urma să îşi dea 
seama că ofițerul major din fotografia de la VCP pe care o observase în birou era acelaşi 
individ care intrase in clădire în după-amiaza asta. Au trecut treizeci de ani de când 
lucra la VCP, dar Biddle arăta esențialmente la fel. Avea părul cărunt acum, dar încă 
avea păr nenorocitul naibii. lar Morse nu numai că îl văzuse pe Biddle intrând în clădire, 
se mai şi conversase cu el. Da, avea să şi-l amintească, în mod sigur. Şi odată ce şi-l 
amintea, putea descoperi cu mare uşurinţă secretul VCP. Iar asta i-ar permite să facă 


legătura între vechea viață a lui Eldon Tarver şi viața lui de acum. 


Eldon nu putea să îşi asume un asemenea risc. Nu putea să îşi asume noua 
identitate decât dacă o elimina pe Alex Morse. 

Avusese noroc că îl sunase Pearson şi îl anunţase că Morse s-ar putea să apară. A 
insistat foarte mult pe chestia cu restaurantul, Eldon, şi e genul care poate să treacă pe 
acolo şi să fie cât se poate de supărătoare. Am spus probabil deja pre mult, dar Chris 
Shepard este un medic intern foarte respectat din Natchez. Am vrut doar să ştii ca să nu fii 
luat prin surprindere de fată. 


- Luat prin surprindere, murmură Dr. Tarver. Aş putea mai degrabă să spun că 
mi-a tras-o. Să omori un agent FBI era riscant. Dacă o făceai, asta însemna că puteai fi 
încătuşat la capătul pământului pe viață. În parcare acționase din instinct. Acum ar 
trebui să se gândească foarte bine ce să facă. Acum avea treburi de rezolvat: cea mai 
mare afacere din viața lui. Trase apa la toaletă doar ca să aibă acoperire, apoi merse 
înapoi în birou, se aşeză în spatele pupitrului, şi îşi încrucișă mâinile pe burtă ca un 
Buddha. 

— Vrei să ştii ce pot să-ți ofer, Edward? 

Ochii oţeliți ai lui Biddle trădau faptul că se ocupase de destule negocieri. Totul 
era pe bune în situațiile pe care le negocia. Doar mă ştii, Eldon, să trecem la treabă. 

Dr. Tarver se rezemă în scaun. Dispun exact de ceea ce căutam în toți acei ani 
când am lucrat împreună. 

— Adică? 

- Sfântul Graal. Biddle se uita la el fără nicio reacție. Arma perfectă. 

— Perfect e un cuvânt al naibii de mare, Eldon. 

Dr. Tarver zâmbi. Se îndoia că expresia „al naibii de mare” era folosită frecvent la 
Yale, adică unde îşi făcuse Biddle studiile. Probabil că se contaminase cu ea în Detrick. 

— Ce spui de o armă care este sută la sută letală, dar pe care nimeni nu poate să o 
demonstreze ca fiind o armă? E ceva care transformă agenții biologici ca antraxul sau 
chiar pojarul în relicve ale Evului Mediu. Nu tu vorbeai despre Sfântul Graal la Detrick, 
Edward? O armă care nu putea fi percepută ca armă? 

- Da. Dar fiecare om de ştiinţă care a lucrat pentru mine m-a făcut să înțeleg că 
aşa ceva este imposibil. 

- O, ba nu, este posibil. Ba o asemenea armă chiar există. Eldon deschise sertarul 
pupitrului şi scoase dinăuntru o fiolă cu un lichid maroniu. Uite-o. 

— Ce este? 

— Un retrovirus. 

Biddle pufăi. Din ce sursă? 

- Primate superioare evident, aşa cum am suspectat întotdeauna. La fel cum s-a 
dovedit a fi viabilă SIDA. 

-— Ce nume i-ai pus? 

Dr. Tarver zâmbi. Kryptonită. 

Biddle nu râdea. Vorbeşti serios? 

- E doar un nume temporar. Pedigree-ul viral trebuie deocamdată să rămână 


secretul meu. Dar dacă te decizi să... 


— Să-l cumpăr? 

- Exact. Dacă te decizi să-l cumperi, atunci te poţi uita în spatele perdelei şi poţi 
să-i pui ce nume dorești. 

Biddle îşi frecă mâinile cu un sunet uscat, grunjos. Spune-mi ce altceva face 
Kryptonita o armă perfectă. 

- În primul rând are o perioadă de incubație foarte lungă. De la zece la 
doisprezece luni, moartea survine undeva după şaisprezece luni. 

- Moarte cauzată de ce? 

- Cancer. 

Biddle îşi înclină capul într-o parte. Vechiul nostru prieten. 

- Da. 

- Este indus de retrovirus în mod direct sau distruge mai întâi sistemul imunitar? 

— Efectul distructiv este selectiv. Doar paşii necesari. Opreşte mecanismul morții 
celulare oferind, deci, nemurire. Se deghizează pentru a nu fi recunoscut de celulele T. 
Începe să producă propriul factor de creştere. Toate cele mai bune strategii virale. 

Biddle deja lua în considerare consecințele de proporții. Eldon, caracterul 


nediscriminatoriu al unei asemenea arme o face inutilizabilă pe scară mare. Cred că ştii 


asta. 

Tarver se întinse spre el. Am rezolvat problema asta. 

— Cum? 

- Am creat deja un vaccin. Îl testez deja pe cai. 

Biddle îşi ţuguie buzele. Deci ar trebui să ne vaccinăm toate trupele înainte de 
luptă. 


- Da, da, dar deja facem asta. O poți face sub acoperirea oricărui vaccin. 

Biddle privea încruntat, suspicios că-şi pierde timpul degeaba. Dar cum rămâne 
cu populația civilă? Dacă vaccinăm toată populaţia, s-ar trage tot felul de semnale de 
alarmă. Şi să nu-mi spui că putem să facem şi asta sub acoperirea unui vaccin pentru 
gripa aviară sau ceva de genul ăsta. Nu ai putea să păstrezi un secret atât de mare, nu 
în ziua de azi. 

Eldon de-abia putea să se stăpânească. Pot de asemenea să sabotez virusul în 
fazele inițiale ale replicării. Înainte să apară cancerul propriu-zis. 

Buzele țuguiate ale lui Biddle îşi reveniră în sfârşit la forma lor obişnuită. Poţi 
ucide virusul după infecție? 

- Pot să-l elimin. 

- Nimeni nu poate omori un virus care apucă să se instaleze în corp. 

Dr. Tarver se rezemă iarăşi în scaun, arătând o încredere de nezdruncinat. Eu am 
creat virusul ăsta, Edward. Şi tot eu pot să-l şi distrug. 

Biddle dădea din cap, dar Eldon observă faptul că era incitat. 

- Cam după trei săptămâni, continuă Eldon, lanţul de evenimente nu mai poate fi 
oprit. Dar în intervalul acesta, pot scurtcircuita infecția. 

— Deci ce îmi spui tu este... 

- Am găsit arma de care aveți nevoie pentru China. 


Biddle căscă gura. Arăta ca un om căruia i se citiseră exact gândurile. 


- Te cunosc, Edward, spuse Tarver cu un zâmbet viclean. Ştiu că de asta ai venit 
la mine. Pot observa ce se petrece în lume. Sunt conştient de caracterul limitat al 
rezervelor de petrol şi metale strategice. Ştiu unde se scurg acele rezerve, unde se 
produce masiv. Nu am expertiză în geopolitică, dar văd că mareea se întoarce. Nu putem 
fi la mai mult de douăzeci de ani de un nou război rece. Poate chiar mai puţin. 

Biddle nu mai comentă nimic. 

- Ştiu capacitatea submarinelor chinezeşti, continuă Tarver. Ştiu de programul lor 
de înarmare nucleară. Şi chiar şi elevii de liceu ştiu care este capacitatea militară a 
Chinei. Aproape trei milioane, şi în creştere. Cel mai mare avantaj al unei asemenea 
armate este faptul că viața acolo este foarte ieftină, Edward. Victimele nu înseamnă 
nimic pentru ei, spre deosebire de țara în care locuim noi. 

Biddle îşi schimbă poziţia în scaun şi spuse uşor: Şi ce vrei să spui? 

- Chinezii nu sunt ruşi. Nu-i veți putea epuiza doar aducându-i la faliment. Ei 
sunt cei care ne țin nouă economia la suprafață. Dacă decid să ne lase baltă, avem o 
singură opțiune. Război nuclear. 

Biddle dădu din cap aproape imperceptibil. 

— Şi aşa ceva nu vom face, spuse Tarver. Ştii şi tu că nu putem face aşa ceva. 
Gălbejiții îşi permit să piardă o jumătate de miliard. Noi nu putem. Mult mai important, 
ei sunt dispuşi să-l piardă. Noi nu suntem. 

Ochii lui Biddle erau pe jumătate închişi. Era probabil indispus de lipsa de 
profesionalism cu care era prezentată strategia, dar Eldon ştia că îşi făcuse ideile clare 
chiar dacă fusese neatent pe alocuri. 

- Kryptonita asta se poate transmite pe cale sexuală? întrebă Biddle încet. 

- O variantă da, alta nu. 

Un zâmbet rigid. Asta e foarte convenabil. 

- Nu îţi va veni să crezi ce am realizat, Edward. Vrei un asasinat politic care să nu 
poată fi interpretat ca atare? Dă-mi o fiolă de sânge de la victimă, eu îi induc cancer in 
vitro, apoi reinjectez sângele în el. Peste optsprezece luni ar muri de limfom Hodgkin.” 

Zâmbetul lui Biddle se lărgi. Întotdeauna am ştiut că eşti cel mai promițător, 
Eldon. 

Dr. Tarver râse puternic. 

- Deci tu-mi spui, zise Biddle, că putem să elibera virusul acesta într-o speluncă 
din Shanghai, şi... 

- La momentul în care ar începe să moară primele victime, ar avea deja 
cincisprezece luni de expunere la infecţie. Ar fi deja în fiecare oraş din China. Şi s-ar 
manifesta sub forma unei mulțimi de cancere, nu doar unul singur. Haosul ar fi 
inimaginabil. 

- Da, dar asta ar însemna că ar trece deja oceanul, observă Biddle. Zâmbetul lui 
Eldon dispăru. Da. Va trebui să fim împăcațţi şi cu unele victime de partea noastră. Dar 
asta doar pentru o perioadă. Cu exemplul SIDA în minte, cele mai multe țări ar iniția 
programe pentru găsirea unui vaccin. Compania ta ar putea conduce cercetările de 


partea americană. 


- lar tu ai putea fi titularul echipei de cercetare, spuse Biddle. La asta te 
gândeşti? 

- Nu ar trebui să o conduc eu. Dar ar trebui să fac parte din echipă. Şi după ce ar 
trece o perioadă rezonabilă de timp înainte ca numărătoarea să înregistreze prea multe 
morți, am ieşi cu un vaccin. 

— Restul lumii ar vrea să aibă acces la aşa ceva. 

— Peste obiecțiile pe care le-ar impune establishment-ul lor. Doar ştii ce bătălii de 
orgolii se poartă în astfel de cercetări. Uită-te la Gallo şi la francezi. Mai mult, doar noi 
am putea fi sigur că vaccinul chiar merge. S-ar putea să avem de a face cu întârzieri de 
câțiva ani, timp în care populația noastră ar fi protejată. 

— Cât de dificil ar fi pentru altcineva să creeze un vaccin? 

- Fără să ştie ce ştiu eu? Douăzeci de ani pe uşor. Vorbim aici de un retrovirus. 
Gândeşte-te la HIV ca model. Îl ştim de prin 1978, şi... 

- Mai demult, corectă Biddle încet. 

Tarver ridică o sprânceană. În orice caz, încă nu dispunem de un vaccin împotriva 
SIDA. Nici măcar nu suntem pe aproape. 

- Cu toate astea, dată fiind populaţia Chinei, asta nu ar fi o armă decisivă, ar crea 
doar o anumită lipsă de stabilitate. 

- Vrei apocalipsă? Pot să-ți dau şi asta. 

= Cum? 

Eldon îşi ridică mâinile şi le despărți. Tot ce e de făcut este să creşti perioada de 
incubație. Aş putea să o extind la ceva de felul unui mielom multiplu. Douăzeci şi cinci, 
treizeci de ani. 

Urmă uimirea. Ai putea face aşa ceva? 

— Desigur, în mod intenționat am scurtat perioada de incubație în propriile mele 
cercetări. 

— De ce? 

- Ca să pot să-mi fac cercetarea într-un timp măsurabil. Dacă aş fi mărit perioada 
de incubație la douăzeci de ani, atunci aş fi putut fi mort înainte să văd primele 
rezultate. 

Biddle îşi umezi buzele cu limba palidă. Cu o perioadă de incubație de cinci ani, 
şaptezeci la sută din populație ar putea fi infectată înainte să-şi dea seama că sunt 
bolnavi. Chiar şi cu un vaccin foarte eficient, tot ar fi prea târziu. Deja s-ar confrunta cu 
o criză populaţțională globală. 

- Da. Eldon cobori vocea. Şi să-ți mai spun ceva. Cred că pot face viruşii specifici 
pentru fiecare rasă. 

Biddle clipi neîncrezător. Ăsta e teritoriul lui Herman Kahn. Înseamnă să te 
gândeşti la ce este de negândit. 

— Cineva trebuie să o facă şi pe asta. Sau toți înaintaşii noştri vor fi trăit şi murit 
degeaba. Lumea va fi moştenită de... 

— Nici măcar să nu pronunţi cuvintele, spuse Biddle. În oricare dintre discuţiile pe 


care le vom avea în viitor cu oricine le vom avea să nici nu pomeneşti de latura asta. De 


latura Darwinistă. 
- De ce nu? 

- Pentru că nu este necesar. Oamenii care trebuie să înțeleagă oricum vor înțelege. 

Eldon se aplecă din nou înspre el. Am încredere în instinctele dvs. Deci...acum că 
ştii ce îți pot oferi, vreau să văd cât de interesat eşti. 

Şi cât aş fi dispus să plătesc, se putea citi în ochii lui Biddle. Dar gura lui spuse: 

- Sunt în mod evident interesat. Dar, de asemenea evident, este că avem de a face 
cu unele probleme. 

- Cum ar fi? 

Biddle îi zâmbi dându-i de înțeles că îl înțelege printr-o privire ca între egali. 

- Eşti în fața timpului tău, Eldon. Ai fost întotdeauna. Cred că şti asta. 

Tarver dădu din cap dar nu spuse nimic. 

- Dar, continuă Biddle, cu o urmă de optimism în voce, nu chiar atât de înainte 
pe cât ai fost odată. Restricţiile pentru cercetare au fost groaznice de când cu regimul 
Clinton, dar situaţia se destinde din nou. Toată lumea îşi pregăteşte deja laboratorul de 
creştere a animalelor. Şi-au dat seama că nu poţi ajunge prea departe doar cu cercetarea 
pe animale inferioare. 

— Şi desigur, China este înaintea tuturor şi la capitolul ăsta. 

Biddle îşi exprimă acordul printr-un gest. Atât de înainte încât o parte a 
cercetărilor noastre le facem acolo. 

Eldon scutură din cap dezgustat. 

Biddle îşi schimbă poziția pe scaun. Desigur, când ce trebuie să se întâmple se va 
întâmpla din punct de vedere politic, toate proiectele astea vor fi naționalizate, iar tu vei 
fi Cassandra răzbunată. Vei fi un fel de Mesia, Eldon. 

— Şi cât timp crezi că va trece până să se întâmple aşa ceva? 

- Nu am de unde să ştiu. Dar nu este ceva crucial pentru aranjamentul nostru. 
Cât priveşte o nouă identitate pentru tine, mă pot ocupa de asta în câteva zile. Dacă vrei 
bani, bani pe bune... 

- Vreau cât merită tehnologia asta. 

O privire uşor surprinsă. Asta ar dura ceva mai mult. 

— Cât de mult? 

- Hm... trei ani? Poate cinci? 

Furia şi amărăciunea erau vizibile pe chipul lui Tarver. 

— S-ar putea şi mai devreme, adăugă Biddle, depinde de o mulțime de factori. Dar 
nu vreau nici să-ți faci iluzii. Şi în plus, motivaţia ta principală nu a fost niciodată una 
bănească, nu? 

— Am cincizeci şi nouă de ani, Edward. Lumea mi se pare cu mult diferită de cum 
mi se părea în 1970. 

Biddle fu de acord. Nu trebuie să îmi spui. Dar gândeşte-te. Vei lucra pentru o 
companie care îți cunoaşte nevoile specifice. Vei fi singura ta legătură, dacă vrei. Vei 
avea mână liberă cu orice cercetare. 


- Poţi să-mi promiți asta? Nu se uită nimeni peste umărul meu? 


- Garantat. Singura mea preocupare, prietene este riscul pe care ni-l asumăm 
aşteptând chiar şi numai un minut pentru a rece la faza următoare. Vreau să vii cu 
mine acum. Azi. În minutul acesta. 

Tarver se trase înapoi, palmele furnicându-i ca şi cum ar fi presimțit ceva rău. De 
ce? 

- Nu vreau să ți se întâmple ceva înainte ca oamenii mei să vadă cercetările tale. 
Vreau datele de care dispui chiar astăzi, Eldon. Pe toate. 

- Nu ne-am pus de acord cu nimic deocamdată. 

Biddle se uită adânc in ochii lui. Când omul de la TransGene vorbea, o făcea cu 
spiritul grav al unui soldat, nu al unui reprezentant al unei corporaţii. Vocea lui era 
oțelită şi strălucea de emoție. Ascultă-mă, Eldon. Banii vor veni. Recunoaşterea va veni 
şi ea, de la cine trebuie. Dar ce e mai important este ceea ce faci pentru țara ta. Ştii ce 
va să vină. Dragonul blestemat devine mai puternic pe zi ce trece. Deja ne mănâncă din 
castron şi în curând... O privire de dezgust strâmbă gura lui Biddle. Rahat, nici măcar 
nu-mi permit să spun că merităm să supraviețuim, dacă stau să mă gândesc la cum şi- 
au bătut joc cei mai mulți americani de dreptul lor din naştere. Dar aceia dintre noi care 
îşi aduc aminte de ceea ce ne face mari... Rămâne responsabilitatea noastră să asigurăm 
supraviețuirea națiunii. Eu mi-am dat sângele pentru țara asta, Eldon. Şi tu ţi l-ai dat în 
felul tău. Dar nu cred că ai regretat în vreun moment, nu? Cred că simți aceeaşi datorie 
pe care o simt şi eu. 

Dr. Tarver privi înspre pupitru. Nu se gândise în niciun moment să refuze, fireşte. 
Sperase doar să i se ofere simboluri de apreciere ceva mai repede. Dar şi aşa era bine. 
Cu diamantele lui Andrew Rusk adăugate la ce avea deja, putea trăi confortabil în 
răstimpul necesar corporației TransGene sau guvernului să-l compenseze în mod 
adecvat. 

- Foarte bine, Edward. Sunt al vostru. 

Biddle zâmbi fericit. Apoi îşi strânse mâinile şi spuse: Hai să vorbim despre 
chestiuni legate de timp. Sunt foarte serios când spun că vreau să urgentez asta. Vreau 
să te mut de aici chiar azi. 

Eldon îşi ridică mâinile. Nu ne-am văzut de doi ani. Doar nu o să calc mâine în 
față unui autobuz. 

- Nu ai de unde să ştii asta. Ai putea fi lovit de un şofer beat. Ai putea fi lovit în 
cap de un dement. Ai putea fi fulgerat... 

— Sau aş putea găsi o ofertă mai bună? spuse Eldon fără ocolişuri. 

Cuvintele lui îl pocniră pe Biddle ca un croşeu în gât. Cauţi pe cineva? întrebă el 
discret. 

- Nu, dar am nevoie de o zi. Doar de o zi, Edward. 

Privirea lui Biddle deveni suspicioasă. Ce fel de treburi nerezolvate ar putea 
justifica o asemenea aşteptare? 

Pentru un moment Eldon se gândi să îi ceară fostului său coleg să o execute pe 
Alex Morse pentru el. Directorul de la TransGene avea desigur suficiente contacte în 
armată şi în servicii care ar fi putut aranja totul astfel încât să pară un accident. Dar 


dacă Biddle şi staff-ul de la TransGene l-ar fi perceput pe Eldon Tarver ca un risc pentru 


companie, un om care lăsase o urmă atât de puternică încât autorităţile ar putea fi într- 
o bună zi conduse spre cele mai ascunse taine ale lor,ar putea decide să îl elimine 
imediat ce ar intra în posesia virusului şi a documentaţiei. Nu, trebuia să intre în noua 
lui viață curat, un erou fără pată pentru Biddle şi cei ca el. Pentru prima dată în viață 
trebuia să fie un fel de Lancelot. 

- Trebuie să ai încredere în mine, Edward, spuse el. Mâine sunt al vostru. 

Biddle era departe de a fi mulțumit, dar nu mai zise nimic. 

- Cum aveți de gând să mă scoateţi? 

— Uite la ce m-am gândit, spuse Biddle. TransGene este în proprietatea aceleiaşi 
companii mamă care construieşte centrala nucleară dintre Baton Rouge şi New Orleans. 
Dacă... 

- M-am întrebat şi eu care era treaba cu asta, interveni Eldon. New Orleans are 
deja una dintre cele mai mari centrale nucleare din ţară. 

Biddle zâmbi. Puterea produsă de noua centrală va fi direcționată prin Louisiana 
spre Texas. E mult mai uşor să construieşti o centrală nucleară în Louisiana decât în 
Texas. Există legi, desigur, dar nu ai de a face cu rezistență organizată. Ce dracu, nu ai 
acolo decât negri, albi săraci, Cajun şi combinate chimice pe toată întinderea apei. 

- Aleea Cancerului, spuse Tarver. Dar ce legătură am eu cu toate astea? 

- Noile tale acte de identitate vor fi procesate în două sau trei zile. Am de gând să 
te trimit cu avionul pe şantierul unde se face centrala în timp ce aşteptăm. N-o să dureze 
mai mult de câteva zile şi te vei simți foarte confortabil. Vei avea propriul tău trailer, ca 
un actor de la Hollywood. 

Tarver îi zâmbi sec. Cine se ocupă de noua identitate? 

Biddle îi răspunse fără echivoc. Seamănă cu programul de protecție a martorilor, 
doar că este operat de Pentagon. 

Tarver chicoti. Mă bucur că am iar de a face cu profesionişti. M-am simțit destul 
de singur aici în pustietate. 

Biddle se ridică şi îşi aranjă haina. Că tot veni vorba, spune-mi cum naiba ai 
reuşit să obţii rezultate atât de remarcabile? 

Simțindu-se în siguranță din nou, Dr. Tarver lăsă o parte din mândrie să se 
întrevadă, pentru că în sinea lui era la fel de mândru ca Lucifer. Îţi spun, e mai mult o 
chestiune de voință decât de orice altceva. Aş fi putut face tot ceea ce am făcut de două 
ori mai repede într-un centru de cercetare cu toate dotările, sau la Fort Detrick. Dar 
adevărul e că nu m-ar fi lăsat nimeni. 

Biddle se gândi la asta. Ai dreptate, eu pot doar să mulțumesc cerului că mai 
avem oameni ca tine care lucrează în tranşee. 

Dr. Tarver era în mod evident măgulit de lauda lui Biddle, ştia din experiență că 
nu era uşor să o câştigi. 

- Bănuiesc că avem ceva logistică de care trebuie să ne ocupăm? spuse Biddle. De 
ce altceva ai nevoie în afară de date? Echipamente speciale? Materiale biologice? 

- Niciun echipament. Ar fi un risc prea mare implicat. 


- Înţeles. Materiale biologice? 


- Pot aduce tot ce am nevoie într-o singură geantă diplomat, iar fişierele cele mai 
importante într-un rucsac. 

- Excelent. Singura problemă care mai rămâne este timpul. 

- Mâine, după cum am spus, dar vreau să fii pe recepţie încă de azi. 

Biddle se uită la el o vreme. Mai trebuie să ştiu ceva, Eldon? 

Tarver se feri de implicaţiile din spatele întrebării. Vreau să vii cu elicopterul. 
Când dau telefon, veniți şi mă luaţi de unde vă zic eu. 

Biddle îşi frecă bărbia. Există riscul să întâmpinăm probleme când facem 
extracția? 

Eldon zâmbi. Întotdeauna îi plăcuse jargonul serviciilor secrete. Nu anticipez 
nimic de felul acesta. 

- Eu aş prefera să nu avem de a face nici măcar cu o extracție observată. Nu vrem 
să punem compania într-o situație dificilă. 

- La fel, nu cred că vor fi probleme. 

- E în ordine atunci, spuse Biddle rânjind. Ce dracu, mi-ar face plăcere să zbor eu 
în misiunea asta, trebuie să-mi mențin numărul de ore de zbor. 

Biddle îi întinse mâna, iar Eldon o luă. Salutul fostului militar era rigid ca un 
salut formal. 

- Pe mâine, spuse doctorul. 

Biddle merse până la uşă, apoi se întoarse cu o față gravă. Crezi că se merită să 
rămâi în urmă atunci când un agent FBI îşi bagă nasul prin treburile tale? 

Tarver regreta acum că îi spusese cine e Morse. Mă tem că este implicată şi ea în 
povestea pe care trebuie să o rezolv. 

Faţa lui Biddle se întunecă, dar ochii lui albaştri şi reci rămaseră clari. Atât timp 
cât eşti curat în ce priveşte afacerea noastră. 


- Categoric. 
CAPITOLUL 45 


Alex intră în camera 638 cât putu de silențios. Înăuntru, perdelele hotelului 
asigurau un întuneric beznă. Se mişcă cu atenţie pe podeaua camerei, încercând să-şi 
aducă aminte modul în care era aşezată mobila. În timp ce pipăia după un scaun auzi o 
voce tremurată. 

— Al-Alex? 

— Chris. 

- Da. 

— Eşti bine? 

— C-cre-ed că da. 

în timp ce pipăia calea spre pat, ochii i se obişnuiră cu întunericul şi reuşi să 
distingă ochii lui Chris printre umbre. Stătea întins pe spate cu păturile trase peste el 
până în gât. Avea fruntea plină de transpirațţie. 


- Dumnezeule. Ce se întâmplă? 


- Reacţie ti-tipică la virus. Măduva spinării pompează cât de mult IgG poate 
pentru a face față invadatorului... încearcă să omoare virusul prin febră. Mai târziu... 
diverse globule albe... chiar acum... simptome obişnuite. Scutură din cap furios. Nu cred 
că sunt într-o stare critică acum decât dacă... otrăvit. Dar nu acesta a fost pattern-ul, 
aşa-i? 

- Nu. Dar trebuie să mergi la un control oricum. 

- O să-l rog pe Tom să mă verifice complet. 

— Cred că deja ai trecut de faza asta, Chris. Cred că ar fi cazul să iei un charter 
până la Sloan-Kettering. 

- Vreau pe cineva în care am încredere. O să trimitem testele. Toată lumea fa-face 
asta pentru cazurile complexe. 

Alex voia să sune la 911, dar Chris nu era panicat, şi până la urmă el era 
medicul, nu ea. Dar oare putea gândi cum trebuie? Era în mod evident deprimat după 
toate câte i s-au întâmplat, şi poate chiar delira. Din ce putea ea să-şi dea seama, Chris 
putea fi într-o stare de şoc. 

- Nu-ţi face griji, spuse el slăbit. Te anunț când e cazul să intri în pa-panică. 

Se forță să-i răspundă cu un zâmbet. Pot să-ţi folosesc computerul? 

Chris îi făcu un semn că da. 

- N-o să fii deranjat de lumină? 

- Nu. 

Se aplecă şi puse o mână pe unul dintre umerii lui fierbinţi, dar acesta se retrase. 
Pe Alex o cuprinse o stare de furie şi frustrare combinate. Niciodată nu resimțise o 
asemenea neputinţă. Will Kilmer nu reuşise să prindă din urmă maşina guvernamentală 
pe care o văzuseră parcată în fața clinicii doctorului Tarver. John Kaiser sunase, dar 
spre mirarea ei nu făcuse nicio verificare pe Eldon Tarver, ci rămăsese pe Andrew Rusk. 
Cele mai multe informaţii pe care i le dăduse Kaiser erau lucruri pe care Alex le 
descoperise de săptămâni bune. Kaiser i-a mai spus de asemenea că agentul FBI care îl 
ținea sub supraveghere pe Rusk credea că Thora Shepard este încă în biroul avocatului. 
Kaiser crezuse că asta ar putea fi o dovadă prin care l-ar putea convinge pe agentul 
special local că suspiciunile lui Alex se bazau pe anumite fapte. I-a cerut lui Kaiser să se 
concentreze pe Dr. Tarver, şi-i spuse despre aliasul Noel D. Traver. Conversaţia se 
termină după ce Kaiser o asigură că va face tot ce se poate. 

Alex se îndreptă spre pupitrul hotelului, îşi scoase laptopul din hibernare, şi se 
logă pe portalul de internet al hotelului. În timp ce netul se încărca, scrise pe un 
carneţel lucrurile pe care le memorase la clinica doctorului Tarver. 

Dr. Vet. Noel D. Traver 

Factură restantă la entergie — 09365974 


Când Alex încercă să se logeze în sistemul de informaţii al Biroului, NCIC află ca 
nu mai erau valabile codurile de acces. A treia oară când încercă, primi un mesaj care o 
anunța că un raport fusese trimis spre departamentul de securitate al NCIC. Ghearele 
unui sentiment de excludere îi pătrunseră adânc în piept. Mark Dodson era foarte 


meticulos în încercarea lui de a-i termina cariera. Nu mai putea verifica baza de date a 


guvernului care conținea dosarele criminalilor, o lovitură decisivă pentru oricine era 
angajat într-o investigaţie. Va trebui să apeleze la Google, ca orice civil. Înjurând încet, 
exact asta făcu şi tastă numele „Eldon Tarver” în linia de căutare. 

Căutarea îi returnă peste o sută de intrări. Primele douăzeci erau extrase din 
articole de medicină sau anunțuri Web ale diverselor beneficii de cercetare asigurate de 
Centrul Medical Universitar. Căutând mai mult printre rezultate, găsi câteva ştiri despre 
doctorul Tarver când şi-a deschis clinica fără plată. Mai mulți lideri ai afro-americanilor 
îi făceau osanale, iar acum trei ani, un grup de cetățeni afro-americani îi decernară 
premiul lor cetățenesc anual. Tarver era listat drept unul dintre primii cincizeci de 
doctori ai statului Mississippi. În acel articol, Alex află că Tarver este certificat în 
patologie, şi asta încă din 1988. 

— Chris? spuse ea uşor. 

- Da? 

- Eldon Tarver este certificat in patologie. Pentru tine asta are sens? 

- Ă... nu chiar. Eu mă gândeam că în hematologie sau oncologie. 

- Este şi in hematologie, dar asta e o chestiune mai recentă. Prima lui specialitate 
se pare că a fost patologia. 

- Ciudat. Cuverturile foşniră. Poţi s-să-mi dai un prosop? Alex se grăbi în baie şi îi 
aduse unul. Unde vrei să ţi-l pun? 

- Gu... gură, spuse el clănțănind din dinți. Ca să muşc de el. 

- lisuse. 

În timp ce Chris deschidea gura, văzu că tremura din tot corpul. Îi împinse 
prosopul în gură, iar el strânse cu putere. După ce îl privi cum tremură o jumătate de 
minut, se duse deznădăjduită înapoi la computer. Înainte să continue căutarea îi sună 
telefonul. Era Kaiser. 

- Care-i treaba? răspunse ea. 

- Noel D. Traver nu are antecedente penale. Dar când am făcut verificări în 
trecutul lui am aflat că şcoala veterinară pe care pretinde că a absolvit-o nu îl are 
înregistrat nicăieri. A primit licență din partea statului Mississippi în baza unor 
documente care fuseseră emise de statul Tennessee. 

- Nu a trebuit să dea niciun test? 

- Păi de fapt nici nu practică medicina aici. E proprietar şi operează o crescătorie 
de câini în sudul Jackson-ului. Vinde câini şcolilor medicale pentru cercetare pe 
animale. 

Alex îndepărtă un fir de păr rebel care îi atârna pe lângă bărbie. E foarte ciudat, 
John. Mai ales dacă nu e deloc Noel Traver ci Eldon Tarver. 

— Stai puţin. Auzi voci dar nu reuşi să distingă niciun cuvânt. Alex, va trebui să te 
sun mai încolo. 

Închise şi se puse iar în faţa calculatorului. Atunci îi pică fisa că nu încercase 
metoda cea mai simplă pentru a afla dacă Noel Traver este sau nu un alias. Tastă 
numele pe Google, apoi căută în IMAGINI. Computerul zumzăi, făcu un click şi un 


număr de imagini apărură pe ecran. 


Prima poză arăta un bărbat afro-american în uniformă militară, Căpitan Noel D. 
Traver. A doua înfățişa un puşti de liceu cu coşuri. În a treia era un bărbat cu un cap 
pătrăţos, o barbă proeminentă şi cu capul acoperit complet de păr. Poza fusese făcută de 
un fotograf din Jackson Clarion Ledger. Textul de dedesubt era CRESCĂTOR TRATEAZĂ 
CÂINII PENTRU CERCETARE CA PE ANIMALE DE CASĂ. Fotografia era destul de 
neclară, dar Alex nu mai avea nicio îndoială. Noel D Traver nu era Eldon Tarver. 

— Ce dracu? şopti ea. 

Celularul îi sună din nou. Răspunse fără să se uite pe ecran. John? 

- Nu, sunt Will. 

— Ai găsit ceva? 

- Poate că Eldon Tarver deţine un laborator de patologie aici în Jackson. 

— Poftim? 
- Asociaţii Patologi din Jackson. Fac teste de laborator pentru doctori locali. Şi se pare 
că au destul succes. Fac analize de ADN pe loc. 

- Tipul ăsta chiar e cineva. 

— Vrei să merg până acolo să verific? 

- Da. Dă târcoale şi vezi dacă sesizezi ceva neobişnuit. 

Will chicoti. Ştiu ce să fac. 

Telefonul lui Alex emise un bip, semn că primea un alt telefon. Telefonul lui 
Kaiser. Sună-mă mai târziu, Will. Trebuie să închid. Răspunse apelului lui Kaiser. Da? 

- Îmi pare rău, Alex. Sunt la biroul teritorial din Jackson şi lucrurile sunt destul 
de complicate acum. Agentul special coordonator a aflat de mica mea escapadă în afara 
serviciului, şi... 

- John, ascultă-mă. Am dat un search pe Google după poze cu Noel D. Traver şi 
am găsit o imagine cu el. 

- Da? 

- Nu e el, vreau să spun, nu e Eldon Tarver. 

— Serios? 

- Nu înțeleg. Două nume care sunt anagrame perfecte cum pot fi simple 
coincidențe dacă unul dintre nume apare pe biroul celuilalt? 

— Sunt de acord. Avem de a face cu ceva foarte ciudat. Schimbând subiectul, 
agentul coordonator spune că dacă ai dreptate, atunci e un caz pentru biroul de 
omucideri al Poliției nu ceva în jurisdicția noastră. 

— Webb Tyler e nasol. 

Kaiser râse încet. Webb spune că ar trebui să predau orice dovadă am către 
poliția din Jackson şi să plec înapoi în New Orleans. Iar tu ar trebui să te reprofilezi. 

- Dă-l în mă-sa. Eu propun să verificăm crescătoria lui Noel Traver. 

- Tyler n-o să fie de acord cu aşa ceva. Am cerut deja un mandat de percheziție şi 
nu se poate. 

- lisuse, care-i problema lui? izbucni Alex. 

- Mark Dodson e problema lui. Tyler ştie că Dodson te urăşte de moarte, şi crede 
că Dodson e noul băiat de suflet al directorului. Mai crede de asemenea că Jack Moran 


se pregăteşte pentru o pensionare timpurie. Deci Tyler nu are de gând să mă ajute, din 
moment ce sunt un discipol al unui acolit care nu e în grațiile cui trebuie. 

- Încep să cred că sunt cu totul în afara Biroului. 

- Doar ştii că există întotdeauna o soluție. Voi face rost de mandat. Trebuie doar 
să mai adunăm nişte dovezi. 

- Cum, fără niciun fel de sprijin? Nu cred că Tyler o să aprobe autopsii pe victime 
din trecut, nu? 

Kaiser râse in gura mare. 

- Tu ai vreo idee unde e acum Eldon Tarver? 

- Nu. Locuieşte singur, şi acasă nu e. Nu e nici la clinica universitară. Te anunț 
când reuşesc să dau de el. 

Alex scoase un sunet de neplăcere. Bine, atunci unde este mai precis această 
crescătorie de câini? 

- Nici să nu te gândeşti. Nu fără un mandat de percheziție. 

— Să ştii că pot să mă descurc şi singură. 

- Mă pui deja într-o situație destul de dificilă. Trebuie să plec. Sună-mă dacă dai 
peste ceva despre care ar trebui să ştiu şi eu. 

Alex închise şi îi telefonă lui Will Kilmer. 

— Vorbeşte, spuse Will. 

— Noel D Traver este proprietarul unei crescătorii de câini în sudul Jackson-ului. 
Trebuie să afli unde este asta exact. 

- Deja ştiu. 

- Te iubesc, bătrâne. Dă-mi adresa. 

Will o citi cu voce tare. Vrei să-i faci o vizită? 

- S-ar putea să fiu în trecere pe acolo. N-o să şi intru, totuşi. Kaiser m-ar frige 
rău. Vreau, însă, ca tu să faci ce ţi-am zis la laboratorul de patologie. 

- Sunt pe drum. Păstrăm legătura. 

— Desigur. 

Alex merse spre patul lui Chris şi îngenunche lângă el. Încă tremura, dar avea 
ochii închişi acum şi respira normal. Se duse înapoi la birou, îşi puse laptopul în geantă 


şi ieşi din cameră foarte silențios. 

Will Kilmer o atinse pe Alex pe picior şi spuse: Clădirea aia era o brutărie când 
eram eu copil. Chiar cred că tot brutărie era până prin 1985. 

Alex dădu din cap încercând să păstreze calculatorul conectat la Internet. Din nu 
se ştie ce motiv, locul din care aleseseră să facă supravegherea era o pată oarbă pentru 
radiații. Will îşi parcase Explorer-ul în curtea unui magazin de reparaţii auto care nu 
mai funcționa, pentru că avea o foarte bună perspectivă asupra crescătoriei de câini 
deținută de „Noel D. Traver”. Clădirea lui Traver avea o formă rectangulară şi era din 
cărămidă roşie asemănătoare cu o fabrică de îmbuteliat Coca Cola, cu o parcare chiar 


mai mare în jur. Deasupra gardului erau spirale de sârmă ghimpată strălucitoare. 


Singurul vehicul din parcare era o camionetă parcată cu fundul înspre clădire, prin 
urmare plăcuţă de înmatriculare nu era vizibilă. Clădirea însăşi părea pustie. Nimeni nu 
ieşise sau intrase de când ajunseseră ei acolo cu două ore în urmă, şi niciun fel de sunet 
nu se auzea din clădire. Distanţa era de aproape o sută de metri, dar totuşi Alex se 
gândea că ar fi trebuit să audă câini lătrând sau ceva. 

- Tot al tău, spuse Will, ca răspuns la chirăitul telefonului de pe scaunul din 
spate. 

- Kaiser, spuse Alex. Mă tot sună. 

- Răspunde odată. 

- Dacă ar şti unde sunt cred că şi-ar pierde mințile. 

Will oftă ca un om sătul până în gât de rahaturi. Deja verificase laboratorul de 
patologie al doctorului Tarver, iar în baza unei verificări de rutină părea o afacere 
legitimă. Acum îşi pierdea ziua aici, probabil tot degeaba. 

Cardul SIM din laptopul lui Alex reuşi pentru un moment să facă o conexiune la 
Internet, dar o pierdu imediat. Îşi trânti mâna de portiera maşinii de frustrare. Putea să 
facă sau asta sau să-şi arunce calculatorul pe geam. Încercase să ajungă online să vadă 
dacă mai afla ceva, dar acum era suficient de târziu ca Jamie să nu mai fie la şcoală, şi 
ar putea fi logat pe MSN. 

- Îmi fac griji în privința lui Jamie, spuse ea. N-am mai vorbit cu el de vreo 
patruzeci şi opt de ore. 

- N-a păţit nimic, spuse Will. Are zece ani, şi trebuie să meargă oriunde îl duce 
taică-su. 

- Îmi fac griji şi în legătură cu Chris. Se simţea foarte vinovată că îl lăsase singur 
în camera de hotel. 

— De câte ori ai încercat să-l suni? Will nu ştia, se dăduse jos din Explorer de vreo 
câteva ori ca să se uşureze sau să mai fumeze câte-o țigară. 

- De vreo cinci sau şase ori. Nu mi-a răspuns de o oră. 

- Te-ai gândit că probabil doarme? 

— Sper. 

— Aproape toate victimele au murit după cam un an, îi aduse aminte Will. 

- Nu şi Grace. 

Bătrânul detectiv închise ochii şi scutură din cap. 

- Cred că ar trebui să mă întorc la el şi să-l duc la urgență, spuse Alex. Poţi să mă 
ajuţi să-l car până la maşină? 

- Sigur. Tu mă direcționezi şi îl car eu. 

Alex îşi dădu capul pe spate şi indică unul dintre gardurile Cyclone din jurul 
vechii brutării. Pentru ce crezi că e bună sârma ghimpată? Sigur nu îşi are niciun rost 
să-i țină pe câini închişi înăuntru. Gardul ar trebui să fie suficient pentru asta. 

Will ridică din umeri. Criminalitatea e destul de mare prin zona asta. 

Telefonul celular al lui Alex sună din nou. Era iar Kaiser. Frustrată, expiră 
puternic şi primi apelul. Bună, John. 

- Dumnezeule, Alex. Unde umbli, încerc să dau de tine de ore bune? 


Făcu o grimasă, apoi recită minciuna pe care o avea pregătită. Sunt la hotel, am 
grijă de Chris. E într-o stare destul de proastă. Ai găsit ceva? 

- Da şi nu. Tyler e bine înfipt pe poziţii. Cred că putem să ne gândim la el acum 
ca la omul lui Mark Dodson. Contactez toate cunoştinţele pe care le am ca să fac 
verificări asupra lui Shane Lansing, Eldon Tarver, şi non-veterinarul nostru. Fac de 
asemenea demersuri serioase pentru un mandat pe casa lui Tarver. 

- Mulţumesc, spuse Alex, plină de recunoştinţă pentru faptul că se găsise cineva 
care să trateze lucrurile cu la fel de mare hotărâre ca şi ea. Ceva nou până acum? 

- Lansing mi se pare curat. Chirurg tipic. Fiu de avocat, mare afemeiat. S-a mutat 
prin diverse locuri, ceea ce e un semn rău în cazul doctorilor, dar poate că e el tipul care 
nu poate sta pe loc. La fel ca Rusk, e băgat intr-o mulțime de afaceri, cele mai multe au 
legătură cu medicina, dar nu toate. Clinica de radiologie din Meridian este o afacere 
legitimă, dar Lansing nu e acolo decât un partener pasiv. Cred ă ar avea acces la 
material radioactiv dacă ar ține morțiş, dar până acum pare cel mai puţin probabil că el 
e ucigaşul dintre toți. 

— Şi ceilalți? 

— Îl ştii pe Rusk. E bogat. Are multe relaţii, şi e la a două soţie. Trăieşte ca un 
playboy cosmopolit când nu munceşte. Singurele motive de suspiciune sunt acele 
legături de afaceri pe care le-ai descoperit chiar tu,dar toate alea sunt legale. Nici măcar 
Fiscul nu are vreo problemă cu Rusk. 

— Şi Tarver? 

- Tarver e un pic diferit. S-a născut în 1946, în Oak Ridge, Tennessee, fiul 
nelegitim al unui ofițer de armată. A fost abandonat la Casa de Copii Luterană din 
Greenwood, Tennessee, de unde a fost adoptat la vârsta de şapte ani. Familia adoptivă 
era din Sevierville, Tennessee. Am investigat un caz de crime în serie acolo acum 
doisprezece ani. Acolo sunt Munţii Smoky. Acum sunt plini de turişti, dar în anii 1950 
era o zonă rurală, plină de secte fundamentaliste creştine. Acolo îşi aveau baza unele 
dintre bisericile şerpilor. 

— Bisericile şerpilor? întrebă Alex, iar Will îşi întoarse privirea spre ea. 

- Congregații care folosesc şerpi veninoşi în timpul serviciului religios. Beau 
stricnină, tot felul de porcării din astea. Nu ştiu dacă Tarver a fost martor la aşa ceva, 
dar tatăl lui era crescător de porci şi pastor laic. Eldon a urmat cursurile Universității 
din Tennessee pe o bursă academică. Asta l-a ajutat să evite Vietnamul. În timp ce eu 
fugeam prin culturi de orez, Tarver făcea cercetare postuniversitară în microbiologie la 
nivel înalt la UT. Există date destul de puține din perioada asta, dar în 1974 a început 
munca pentru o companie farmaceutică importantă. L-au concediat la mai puțin de un 
an pe motiv de hărțuire sexuală. Trebuie să fi fost ceva destul de grav dacă l-au 
concediat pentru un motiv ca ăsta în 1975. Abia în 1976 s-a înscris într-o şcoală de 
medicină, dar în mod cert acolo şi-a găsit chemarea. E certificat în diverse specializări, 
inclusiv în patologie şi hematologie. A început munca la CMU în 1985, şi s-a căsătorit cu 
o profesoară de biochimie de acolo doi ani mai târziu. Soția i-a murit în 1998 de cancer 
cervical. Mai departe cunoşti situația. Şi-a deschis o clinică fără plată cu banii moştenitți 


de la soție. Are laboratorul de patologie de cincisprezece ani. Până aici, nu am găsit 


niciun fel de informație despre prietene sau amante. Chestia cu hărţuirea sexuală mă 
pune un pic pe gânduri... 

— Şi semnul din naştere, întrerupse Alex. 

- Da, spuse Kaiser. Arată destul de urât în poze. Nu înțeleg de ce nu şi-a rugat 
unul dinte amici să i-l dea jos. 

- Nu cred că poate. Mi-a spus că e un fel de anomalie vasculară. E periculos să se 
bage peste ea. 

— Cred că ne-am găsit un tip ciudat, oricum. spuse Kaiser gânditor. Antenele îmi 
vibrează. Am putea găsi nişte lucruri destul de perverse acasă la Tarver, dacă vom reuşi 
vreodată să intrăm acolo. Webb Tyler începe să mă calce pe nervi. E birocrat până în 
măduvă. Asta dacă are coloană vertebrală. 

— În mod cert nu are, bombăni Alex. 

Will o apucă de genunchi şi îi arătă ceva prin parbriz. Cam la şaizeci de metri 
distanță, prin poarta parcării trecea o camionetă roşie. Poarta trebuie să fi fost deschisă, 
pentru că şoferul pur şi simplu trecu prin ea fără să se dea jos şi conduse încet pe lângă 
marginea clădirii. 

- Chris are nevoie de mine, spuse Alex, încercând să distingă plăcuța de 
înmatriculare a camionetei. Era mult prea departe şi unghiul din care privea nu era 
foarte bun. 

- Încă ceva, spuse Kaiser. Noel Traver e un tip cu adevărat misterios. Pe hârtie cel 
puţin nici nu pare să fi existat mai devreme de acum zece minute, din câte îmi dau 
seama. Are permis de conducere dar nu are maşină, iar locuința lui pare să fie pe 
aceeaşi adresă cu cea a crescătoriei. 

- Trebuie să fug, John. Mai ai ceva? 

Kaiser râse. Da, un singur lucru. De fapt te-am sunat să mă asigur că nu faci 
vreo prostie, cum ar fi să spargi casa lui Tarver sau crescătoria. 

Alex râse, sperând să nu pară un râs sec. Aş vrea eu, spuse ea. Tu fă în 
continuare demersuri pentru mandatul ăla de percheziţie. Închise înainte să primească 
un răspuns. 

- Ai auzit? întrebă Will. Şoferul tocmai claxonase. 

Camioneta roşie viră spre o uşă mare de aluminiu pe o margine a vechii brutării. 
În timp ce Alex privea, uşa se ridică până fu suficient de încăpătoare pentru ca maşina 
să intre înăuntru. 

- Să fiu al dracului, spuse Will. Cred că tot timpul acesta cineva era înăuntru. 

— Ar putea să folosească o telecomandă. Te-ai uitat bine la şofer? 

- Nu, maşina are geamuri fumurii. 

Uşa de deasupra rămase deschisă, dar maşina nu intră înăuntru. 

- Ce să facem? spuse Alex. 

Will se bosumflă. Tu eşti şeful. 

- Vreau să ştiu cine e în camioneta aia. 

Will râse uşor. Şi eu as vrea, şi putem şi afla. Dar mai mult ca sigur că nu e legal 
dacă o facem. 


- Mă doare-n cur. Alex apucă mânerul uşii. 


Will o prinse de încheietură. Stai puțin. Nu cred că ar fi cazul să intri in probleme 
mai mari decât cele pe care deja le ai. 

Îşi trase braţul. Nenorociţii m-au dat deja afară, ce-ar mai putea să-mi facă? 

Will îşi lăsă capul in jos şi o privi cu înțelepciunea celor şapte decenii de viață. 

— Scumpo, poți fi concediată, dar poţi fi şi concediată de tot. Tocmai ai vorbit la 
telefon cu un agent al FBI. Dacă ai fi fost concediată de tot, nici măcar n-ar mai sta de 
vorbă cu tine. 

Alex se forță să intre înapoi în Explorer, clocotind de furie. Imediat după moartea 
lui Grace, simțea că în căutarea ei este într-un mare dezavantaj, dar că are totuşi şanse. 
Poate că nu a fost foarte responsabilă în anumite cazuri, dar măcar ea făcea ceva. Acum 
i se punea în față un obstacol prin faptul că agenţia care ar fi trebuit să investigheze 
cazul în tot răstimpul acesta ar putea într-un final să-şi mişte fundul şi să acționeze. 

Îşi luă calculatorul de pe podea şi îl scoase din nou din hibernare. De data asta 
calculatorul arăta o conexiune de trei liniuțe. Căutase deja numele lui Eldon Tarver şi 
Noel D. Traver de atâtea ori în ultimele ore că i se încețoşară ochii când privi pagina de 
căutare de pe Google. 

— Îmi scapă ceva, spuse ea. 

Will mormăi. 

Verifică pe messengerul de la MSN, dar Jamie nu era logat. 

- Ce ţi-a spus Kaiser? întrebă Will. 

- Nu prea multe. Se gândi la scurta biografie pe care i-o făcuse Kaiser lui Eldon 
Tarver. Mi-a spus că există o pată neagră între anii în care Tarver era în colegiu sau 
şcoala postuniversitară. În timpul războiului din Vietnam, cred. Când s-a terminat 
războiul din Vietnam? 

— Au scos de acolo ultimul elicopter de pe acoperişul ambasadei în '75, dar practic 
marele show era gata încă din '73. 

Vietnam... 

- Ultima fază a războiului, murmură Alex. 

- Poftim? 

- Ceva ce mi-a spus doctorul Tarver în biroul lui. Era ceva despre un proiect de 
cercetare la care lucrase...ceva despre veterani de război şi cancer. Închise ochii şi 
vizualiză fotografia din biroul lui Tarver din nou, poza alb-negru cu blonda prinsă între 
Tarver şi ofițerul militar. VCP, spuse ea strângându-şi pleoapele. Dr. Tarver avea literele 
astea brodate pe halatul de laborator. Erau de asemenea pictate pe clădirea din spatele 
lui. 

- Despre ce vorbeşti? întrebă Will. 

- Un acronim, spuse ea, aducându-şi aminte brusc de explicaţia doctorului 
Tarver. Proiectul de Cercetare a Cancerului Vietnam. 

Alex tastă cuvintele „Proiectul de Cercetare a Cancerului Vietnam” în motorul de 
căutare. Google îi returnă peste opt milioane de linkuri, dar niciunul din primele 
cincizeci nu se referea la ceva numit formal aşa. Cele mai multe dintre linkuri duceau 


către diverse cazuri de cancer la veteranii din Războiul din Golf sau Vietnam. Dar 


linkurile în care apărea Vietnamul se referau în special la Agentul Portocaliu, despre 
care Tarver spunea că nu fusese obiectul de cercetare al grupului. 

- Nu există niciun astfel de program, spuse ea mirată. Sau cel puțin nu a fost 
ceva atât de semnificativ să-şi bată cineva prea mult capul să şi-l amintească. 

Degetele ei pluteau deasupra tastaturii. Dar eu nu am văzut Proiectul de 
Cercetare al Cancerului pentru Veterani, gândi ea cu voce tare. Eu am văzut VCP. 

Tastă VCP în Google şi dădu enter. Găsi o pletoră de linkuri a căror singură 
legătură cu ce căuta ea era acronimul comun. Următorul lucru pe care îl tastă, „VCP” şi 
„cancer”, îi returnă printre primele rezultate ceva legat de un proiect de cercetare pe 
undeva prin India. Dar al cincilea îi făcu inima să bată cu putere. Primele cuvinte care 
urmau după acronim erau „Program Special pentru Viruşi Cancerigeni — nu Veterani era 
cuvântul, aşa cum susținuse Tarver. Descrierea linkului îl prezenta ca pe un program 
început în 1964, care consuma 10 procente din bugetul anual al Institutului Naţional 
pentru Cancer timp de câţiva ani, pentru ca apoi să-i fie schimbat numele în Programul 
pentru Viruşi Cancerigeni în 1973. Alex îşi muşcă buza inferioară, dădu click pe link şi 


începu să citească. 


VCP a fost un proiect de cercetare masiv în care au fost implicați cei mai distinşi 
oameni de ştiinţă din Statele Unite, toți cercetând posibilele origini virale ale unor cancere, 


în mod particular leucemia... 


- Dumnezeule, spuse Alex. 
- Ce este? întrebă Will. 


- Stai puţin, spuse ea, citind cât de repede putea. 


Un număr mic dar destul de vizibil de medici au sugerat că retroviruşii legați de 
primatele superioare cum ar fi HIV sau SV 40 (care se dovedise a fi infestat doze de vaccin 
antipoliomielitic) au fost de fapt create de Programul pentru Viruşi Cancerigeni. Deşi acest 
lucru este contestat de establishment-ul medical, documente oficiale confirmă că zeci de 
mii de litri de viruşi noi şi periculoşi au fost cultivați în corpurile unor animale, în principal 
primate şi pisici, şi că mulţi dintre aceşti viruşi au fost modificaţi pentru a putea trece de 
bariere specifice. În 1973, o parte semnificativă a Programului a fost transferată în Fort 
Detrick, Maryland, sediul unde erau concentrate cele mai semnificative eforturi ale 
războiului biologic american. Nimeni nu neagă că VCP a fost susținut de o alianță activă 
între Institutul Naţional de Sănătate, Armata Statelor Unite şi Litton Biometics... 


— Asta e, spuse Alex. La naiba, asta e. 

- Ce tot urli acolo? întrebă Will, uitându-se cu atenţie la ecran. 

- Dr. Tarver m-a mințit. Mi-a spus că VCP vine de la Proiectul de Cercetare a 
Cancerului pentru Veterani. nu e aşa. Sunt inițialele unui proiect guvernamental care 
cerceta legătura dintre viruşi şi cancer, în special leucemie. Un program care s-a 
desfăşurat în timpul războiului din Vietnam. Iar Eldon Tarver a lucrat în cadrul lui. 


— lisuse. 


- Ucide oameni, şopti Alex. Încă face muncă de cercetare. Sau cel puţin se 
foloseşte de cunoştinţele pe care le-a dobândit atunci ca să facă bani de pe urma lui 
Andrew Rusk şi a clienţilor lui disperaţi. Pieptul i se umflă de un entuziasm feroce. I-am 
prins, Will. 

— Uite! spuse Will, apucându-i încheietura. Al dracului. 

Alex privi. Camionul şi camioneta dispăruseră, iar uşa din aluminiu aluneca spre 
dalele de beton. 

— Ştii la ce mă gândesc? spuse Alex. 

- La ce? 

- Tarver închide tot. Am fost la el în birou şi i-am spus că sunt agent FBI. M-am 
dus la aşa-zisa lui clinică privată. l-am dat până şi o listă a victimelor ucise, pentru 
numele lui Dumnezeu. Nimeni de pe listă nu păru să-l surprindă. lisuse, l-am întrebat 
chiar şi despre poza cu VCP! Ştie. Îmi voi da eu seama în cele din urmă. Trebuie să fugă, 
Will. Îşi aşeză computerul pe bancheta din spate şi apucă iar mânerul uşii. Mă duc să 
văd ce se-ntâmplă. 

— Stai! strigă Will, reținând-o. Din moment ce l-ai prins cu probe, nu are niciun 
sens să compromiți tot intrând acolo fără mandat. 

- Nu am de gând să intru în clădire. 

- Să fii sigură de asta, Alex. spuse el pe un ton grav. 

— Vii sau nu? 

Will oftă, deschise torpedoul şi luă magnum-ul 357. Aşa cred. 

În timp ce cobora din Explorer, Will îi spuse: Stai puţin. Poarta e deschisă, nu? 
Am face o treabă mai bună dacă pur şi simplu am conduce până acolo, le-am spune că 
ne-am rătăcit iar apoi să intrăm cu pistoalele ascunse în pantaloni. 

Alex rânji şi se urcă din nou în maşină. Ştiam eu că te-am adus cu un motiv aici. 

Will porni Fordul, trase pe partea cealaltă a străzii, şi conduse prin porțile vechii 
brutării. În timp ce încetinea ca să intre prin gard, Alex îl sună pe Kaiser. 

- Bună, spuse Kaiser. Ce s-a mai întâmplat? 

— Am găsit cheia, John! Pentru întregul caz. Trebuie să verifici ceva care se 
numeşte Programul pentru Cancer Viral. A fost un proiect de cercetare semnificativ 
desfăşurat din anii şaizeci până în anii şaptezeci. Implica viruşi, cancere şi arme 
biologice. Tarver a luat parte la program. 

— Arme biologice? 

- Da. În biroul lui Tarver de la CMU era o poză cu el îmbrăcat într-o haină de 
laborator pe care se aflau inițialele VCP. Pe clădirea din spatele lui se afla acelaşi 
acronim. 

- De unde ai aflat ce se ascunde în spatele iniţialelor? 

- Că poţi să crezi sau nu, printr-o căutare pe Google. Fotografia din birou mi-a 
dat cheia. Nu aş fi ştiut altfel ce să caut. Dar Tarver m-a mințit în legătură cu acronimul. 
El încercase să-l transforme în ceva nobil. 

- Mă ocup imediat de asta. Agentul special coordonator încă tage de timp cu 


mandatul de percheziție. Poate că asta o să încline puțin balanța. 


— Nici măcar Webb Tyler nu poate ignora aşa ceva. Sună-mă când faci rost de 
mandat. 

Kaiser închise. 

Explorer-ul era la numai douăzeci de metri de vechea brutărie. 

— Unde vrei să mergi? întrebă Will. 

- Ferestrele alea din față. 

- Sunt înnegrite.” 

- Nu toate, uite, cele din dreapta au fost înlocuite cu geamuri transparente. 

Will învârti de volan, iar Explorer-ul ajunse lângă una dintre ferestrele cu sticlă 
transparentă. 

- Coboară din maşină şi fii pregătit cu pistolul, spuse Alex. 

- Crezi că ar putea încerca ceva? 

- N-am nicio îndoială. Avem de a face cu un individ al naibii de sucit. 

Alex cobori şi înaintă spre ferestre. Fiecare geam avea cam cincizeci de centimetri 
pătraţi, dar cele transparente erau prea sus să poată privi prin ele. 

- Poți să mă împingi puţin? 

Will se deplasă spre ea, îşi băgă pistolul înapoi în pantaloni, apoi se aplecă şi îşi 
făcu mâinile căuş. Alex păşi în suportul făcut de Will cu mâinile, simțindu-se ca atunci 
când era fetiță şi Grace obişnuia să o ajute să se cațere pe cea mai joasă creangă a 
cireşului din curte. Amintirea îi străpunse inima, dar prinse bine pervazul de cărămidă 
şi se ridică spre geamul transparent. 

— Ce vezi? mormăi Will. 

- Deocamdată, nimic. 

Geamul era plin de mizerie. Scuipă pe sticlă şi şterse un cerc cu mâneca, apoi îşi 
fixă ochii pe geam. Când ochii se acomodară cu lumina dinăuntru, văzu o mulțime de 
cuşti. Câteva zeci. Şi în fiecare din ele câte un câine care dormea. Câini mici, poate 
copoi. 

— Vezi ceva acum? întrebă Will. Nu mai am spatele pe care l-am avut vreodată. 
- Câini. O grămadă de câini care dorm în cuştile lor. 

- Asta se creşte aici. 

— Ştiu, dar e ceva ciudat în treaba asta. 

— Ce? 

— Dorm. 

— Şi? 

Will deja nu mai putea. 

- Păi, nu au cum să doarmă chiar toți în acelaşi timp, nu? 

- N-ai auzit niciodată vorba „Lasă câinii care dorm în pace”? 

Alex aproape râse, dar ceva o opri. Cred că sunt vreo sută cu toți. Poate o sută 
cincizeci. Nu pot să doarmă toți. 

- Poate că îi droghează. 

În timp ce Alex se holba în camera întunecată, auzi zgomotul unei maşini aflate în 


depărtare, un sunet care se auzea din ce în ce mai puternic. Chiar înainte să vadă 


camioneta roşie deplasându-se în viteză spre gard, scânteia instinctuală care o ghidase 
prin atâtea negocieri de succes cu răpitorii se transformase în flacără. 

- Fugi! urlă ea, sărind înapoi din mâinile lui Will. 

— Ce s-a întâmplat? gâfâi el, încercând să-şi îndrepte spatele şi să apuce pistolul 
în acelaşi timp. 

— FUGI! Alex îi apucă pistolul şi începu să-l târâie departe de zidul clădirii. 

- Cum rămâne cu maşina mea? urlă Will. 

- Las-o! 

Erau la zece metri de clădire când o bucată scorojită de perete îi trânti la pământ 
de parcă ar fi fost mâna lui Dumnezeu. Alex alunecă peste ciment, pielea i se julea de pe 
coate. Țipă după Will, dar nu auzi decât tăcerea huruind. 

Îi luă aproape un minut până să îşi recapete respirația. Apoi se rostogoli uşor şi 
se ridică. 

Will stătea în genunchi la câțiva metri distanță, încercând în zadar să scoată o 
aşchie mare de sticlă care i se înfipse în spate. În spatele lui era o coloană mare de fum 
negru care se ridica la cer. Toate ferestrele din zidul din față dispăruseră. În spatele 
fumului, Alex văzu o flacără albăstruie care arăta mai degrabă ca un bec de gaz decât ca 
o flacără de incendiu. Căldura care emana dinspre clădire era aproape insuportabilă. În 
timp ce se chinuia să se ridice în picioare, un țipăt inuman de teroare se auzi până în 
parcarea goală. Apoi o maimuță neagră țâşni din clădire, fugind pe toate patru 
membrele. Clătinându-se, Alex forță trei paşi spre Will, îi spuse să lase aşchia unde era, 


apoi căzu lată. 
CAPITOLUL 47 


Andrew Rusk luase două Valium-uri, un Lorcet şi un betablocant, şi totuşi inima 
continua să-i bată cu putere. Cu capul stătea încă mai rău. În timp ce se uita în ochii 
goi ai soției sale, se simțea ca şi cum cineva i-ar fi apucat coloana vertebrală la baza 
craniului şi încerca să i-o smulgă afară. 

- Dar nu înțeleg, spuse Lisa pentru a opta oară în tot atâtea minute. 

- Oamenii de afară, spuse Rusk arătând înspre ferestrele dinspre verandă. Sunt 
agenți FBI. 

— De unde ştii tu? Poate că sunt de la Fisc sau de altundeva. 

- Ştiu pentru că ştiu. 

- Dar, totuşi, chiar Cuba? se smiorcăi Lisa. 

— Şşş, şuieră Rusk, strângând-o de braț. Trebuie să vorbeşti în şoaptă. 

Îşi trase braţul din mâna lui. Este pentru prima dată când îmi spui ceva de Cuba. 
De ce? Nu ai încredere în mine? 

Rusk îşi reprimă dorința de a urla Bineînțeles că nu am încredere în tine, fufă 
proastă! 

Bosumflându-se ca un copil, Lisa se aşeză pe canapea şi îşi trase picioarele sub 
ea ca un yogin. Purta pantaloni de ciclism şi un maiou care dezvăluia priveliştea 


cărnoasă obişnuită conturată într-o despicătură spectaculoasă. 


- Cuba? repetă ea. Nici măcar nu aparține Americii încă, nu? 

Rămase cu gura căscată în fața ei. Americii? 

— Adică, ştii ce vreau să zic, nu e capitalistă sau aşa ceva. 

Virtuţile de bază ale Lisei erau frumuseţea fizică şi un libido insațiabil. Rusk încă 
avea o problemă cu faptul că un personaj cu un creier mediocru putea experimenta cu 
adevărat o plăcere intensă, dar acceptase asta într-un final în baza dovezilor empirice. 
Probabil că era o chestie care ţinea de vanitatea intelectualilor să-şi imagineze că 
oamenii proşti nu se puteau bucura de sex în acelaşi grad ca oamenii inteligenți. Dar 
poate că se bucurau. Poate se bucurau chiar mai mult. Cu toate astea, Rusk încă se 
îndoia. Până la urmă, Rusk îşi imagină că Lisa era un fel de geniu, un idiot savant al 
tehnicilor sexuale. Iar asta era numai bine pentru dormitor şi interacțiune socială 
minimă. Dar când venea vorba de procese reale de gândire, ca să nu mai vorbim de 
luarea de decizii, lucrurile deveneau dificile. 

Îngenunche lângă canapea şi o luă pe Lisa de mână. Trebuia să aibă răbdare. 
Trebuia să o convingă. Asta pentru că alte opţiuni nu mai avea. Trebuia să plece din țară 
cât mai repede. Thora Shepard zăcea sub o pânză în spatele maşinii lui. Dacă vreunul 
dintre agenţii FBI de afară ar trece puţin peste litera legii şi i-ar intra în garaj, totul s-ar 
sfârşi. 

Rusk încercase să nu se mai gândească la ce s-a întâmplat în după-amiaza aia, 
dar nu reuşi să o facă. După euforia primelor momente de triumf imediat după, privi cu 
groază craniul crăpat al Thorei, dar reuşi să îşi păstreze luciditatea şi nu se blocă. 
Sporturile extreme îl învățaseră un lucru pe care nu-l mai putea uita: momentele de 
ezitare te pot ucide. Ştiind că în orice moment tipul cu coadă s-ar putea întoarce, o înveli 
pe Thora într-o pânză, şi îi cără corpul uşor ca un fulg printre pilonii de metal într-un 
birou mai îndepărtat din zona de construcții. Acolo găsi un dar de la Dumnezeu: un coş 
de gunoi pe roți suficient de încăpător care avea imprimate pe el cuvintele PÂNĂ LA 
URMĂ SE POATE. Thora încăpu perfect în coş, pe care îl rulă apoi direct în garaj. O 
transferă pe Thora din coş în Cayenne, apoi după ce duse coşul într-o altă zonă de pe 
şantier se întoarse la birou de parcă nimic nu s-ar fi întâmplat. 

Dar ceva se întâmplase, totuşi. lar din acel moment criminal, simțea timpul pe 
care îl petrece ca om liber cum i se scurge ca sângele dintr-o arteră spartă. Avea un plan 
de scăpare, dar pentru a-l pune în aplicare trebuia să scape mai întâi de supravegherea 
FBI. Nu ştia cum ar putea să facă asta. Încă spera ca Dr. Tarver urma să găsească o 
soluție pentru amândoi, asta dacă Tarver nu îşi luase deja tălpăşița. Doctorul îi ceruse 
prin mail să se întâlnească de urgență în Chickamauga, dar Rusk nu ar fi putut să 
ajungă fără să tragă FBl-ul după el. Aproape nebun, se duse în biroul unui prieten din 
turn şi îi trimise lui Tarver un e-mail în care rezuma fiecare amenințare căreia trebuiau 
să-i facă față, în speranța că Tarver ar putea cumva să pătrundă prin plasa care îi 
despărțea. Dar dacă Tarver nu îl contacta cât mai curând, Rusk era obligat să ia măsuri 
drastice. Cum ar fi să-l sune pe tatăl lui. Îi era groază numai să se gândească la aşa 
ceva, dar într-un asemenea moment, fără sprijinul doctorului Tarver, avea nevoie de 


legendara influență şi de legăturile unui A. J. Rusk pentru a fi salvat. 


- Lisa, scumpo. spuse el uşor. Vorbim doar de câteva luni în Cuba. Am făcut deja 
toate demersurile pentru a locui pe un yaht magnific chiar în port. Tipi ca Sinatra 
plăteau averi să-şi petreacă timpul acolo cu Ava Gardner sau Marilyn Monroe. 

- Da, ca în Evul Mediu. 

Lisa avea douăzeci şi nouă de ani. Castro e o poveste veche, iubito. O să moară 
cât de curând. De fapt, s-ar putea să fie deja mort. 

Lisa îl privi sceptică. Da’ n-a încercat Kennedy să-l omoare de câteva ori şi nu a 
reuşit? 

Rusk ar fi vrut să-l omoare pe Oliver Stone. Asta nu contează, scumpo. Imediat ce 
o să dispară problemele, ne mutăm în Costa Rica cu alte nume. lar Costa Rica e un 
paradis. 

- Dar mie îmi place numele meu. 

Rusk îi strânse mâna cu putere. Gândeşte-te aşa: cu numele pe care îl porți 
valorezi cam cinci milioane de dolari. Sub un nume diferit valorezi cam vreo douăzeci. 
Asta e o diferență mare. 

Cu asta reuşi să îi atragă atenția. Douăzeci de milioane de dolari? 

Dădu din cap cu seriozitatea pe care o cerea o asemenea sumă. Putea să vadă 
cum se mişcau rotițele din spatele minunațţilor ei ochi verzi. În ciuda durerii de la baza 
capului, reuşi să zâmbească. Ăştia-s bani de Hollywood, păpuşă. 

- Păi şi de ce nu putem merge acum în Costa Rica? întrebă ea cu o voce de fetiță. 

Se chinui să nu țipe. Pentru că nu am fi în siguranţă. Trebuie să lăsăm FBl-ul să 
verifice Costa Rica şi să nu găsească nimic. Apoi ne putem duce acolo. 

- Da” ce-ai făcut, Andy? Ai spus că e ceva cu taxele. Cât de supăraţi să fie cei de la 
guvern pe o chestie ca asta? 

Ce-am făcut? Am omorât-o pe una care semăna al naibii de bine cu tine, ba chiar 
era mai bună. Şi dacă o ţii tot aşa s-ar putea să-ţi fac şi ție felul. Se uită îngrijorat la 
ferestrele întunecate. 

- Tu nu poți înțelege lucrurile astea, Lisa. Spus foarte simplu, nu avem ce face 
altceva. 

Se uită lung şi surprinzător de rece la el. Poate n-ai tu ce face. Dar eu nu am 
făcut nimic. Eu pot să stau chiar aici până e sigur să mergem în Costa Rica. Apoi pot 
veni cu tine. 

Rusk privea în gol, fără să-i vină a crede. Avea acelaşi ton ca Thora Shepard. Ai 
sta aici fără mine? 

- Nu vreau. Tu mă obligi să fac asta, Andy, ce vină am eu? 

Are dreptate, se gândi. Cuba păruse o idee foarte tare acum câţiva ani când i-o 
sugerase Tarver. Era unul dintre acele locuri misterioase de pe Pământ, ultimul bastion 
comunist cu excepţia Chinei. Şi avea aura aia de Hemingway. Ce loc mai masculin putea 
găsi să se retragă? Acolo Războiul Rece încă nu se terminase, fir-ar al naibii. Dar apoi 
Castro se îmbolnăvi. Nimeni nu ştia ce se întâmplă acolo, realmente. Iar la patruzeci şi 
opt de ore de când tăiase cordonul ombilical care îl lega de Dr. Tarver, Rusk se gândea 
că perspectiva de a trăi într-un haos postcomunist nu era prea roz. Lisa în mod clar nu 


voia să o facă. Poate că nu era atât de proastă, totuşi. 


- Nu pot să o fac, Andy, spuse brusc cu convingere. Promit că vin în Costa Rica 
după ce ajungi tu acolo. Dar nu vreau să o las pe mama şi pe toți prietenii mei ca să mă 
duc în Cuba. 

- Iubito...odată ce ajungem acolo îţi vei da seama cât e de minunat. Acum du-te 
sus şi împachetează minimul necesar să pleci din țară. O singură valiză, bine? 

În loc să îl asculte, Lisa îşi sprijini falca de mână şi vorbi cu dinţii încleştaţi. Am 
zis că nu vin. Nu mă poți obliga. Şi dacă încerci, intentez divorț. 

Pentru a doua oară pe ziua de azi, Rusk rămânea fără cuvinte. Lisa în mod sigur 
blufa. Îi făcuse un contract prenupţial beton, dacă intenta divorț nu urma să primească 
nimic. Bine... asta nu prea mai era adevărat de fapt. În ultimii ani găsise că e avantajos 
să transfere sume de bani considerabile pe numele ei. Era un lucru care păruse foarte 
bun la vremea respectivă. Dar acum...acum se simțea ca un fraier, ca unul dintre clienții 
lui jalnici. Înainte să îşi dea seama ce face îi propti mâna dreaptă în gât. 

- Încă puţin şi ţip, spuse ea pe un ton egal. Şi când tipii de la FBI o să dea buzna 
înăuntru, o să le zic despre toate şmecheriile pe care le-ai făcut vreodată. 

Rusk stătu drept şi se îndepărtă de soție. Cine dracu era femeia asta? Şi de ce 
Dumnezeu o luase el de nevastă? 

Nu mai contează, îşi spuse. Dă-o dracului. Dacă apuc să ies din țară nu mai 
contează ce face ea. Poate să păstreze câteva milioane. Mai am eu destul. Doar dacă ar 
apărea dracului Tarver ăsta... 

Se îndreptă spre coridorul central, intenționând să-şi verifice e-mailul pe 
computerul din biroul său, dar imediat ce pătrunse în hol, văzu o siluetă masivă în 
lumina care venea dinspre birou. 

- Bună, Andrew, spuse Tarver. E destul de mare aglomeraţia afară. Ai renunțat la 
mine? 

Rusk nu putea vedea fața doctorului, dar îi simți umorul calm din voce. Nimic nu- 
l putea enerva pe tipul ăsta. Cum naiba ai reuşit să treci de agenții FBI? 

Un uşor râs se auzi dinspre umbră. Sunt un băiat de la ţară în profunzime, 
Andrew. Îţi aduci aminte când am împuşcat Fantoma? 

La naiba, normal, se gândi Rusk, aducându-şi aminte de legendarul taur, cuprins 
de admiraţie. Chiar că i-ai supărat pe bătrâni atunci. 

Dr. Tarver dădu jos un rucsac încăpător din spate şi îi dădu drumul jos cu un 
foşnet greu. 

- Putem ieşi afară? întrebă Rusk, încercând să pară calm. Vreau să zic, te-ai 
gândit la ce-am putea face? 

- Mă ştii pe mine să nu plănuiesc lucrurile dinainte, Andrew? 

Rusk scutură din cap în semn că nu. Era adevărat, deşi nu-şi putea aduce aminte 
când se mai aflaseră într-o asemenea situație. 

— Să ştii că am apreciat foarte mult mail-ul pe care mi l-ai trimis în după-amiaza 
asta despre Alexandra Morse. Bănuiam că lucrează singură, dar nu ştiam că Biroul are 
de gând să o şi dea afară. Foarte convenabil. 

În timp ce Rusk se gândea la asta, Dr. Tarver se întoarse înspre birou. Cheam-o 


pe Lisa înăuntru, Andrew, trebuie să începem. 


Rusk voia să întrebe de ce în birou, dar apoi îşi dădu seama că era mai bine acolo 
pentru că nu avea ferestre cu privirea în afară. Spuse peste umăr. Lisa? Vino aici. 

- Vino tu aici, veni răspunsul iritat al Lisei. 

- Lisa, avem musafiri. 

- Musafiri, da bine, vin. 

Odată cu venirea doctorului Tarver, Rusk simțea cum se întorcea situația în 
favoarea superiorității masculine. Voind să spună ceva deştept, se întoarse spre doctor 
chiar când acesta îşi ridică pistolul şi îl împuşcă în piept. 


Alex se luptă să iasă din marea întunecată spre lumină. 

— Alex? spuse o voce groasă. Alex! 

- Sunt aici! Îşi feri ochii cu mâna stângă şi căută în jur cu dreapta. Să n-o atingi, 
unchiule Will! 

- Nu sunt Will, spuse vocea, şi treptat ceața din jur făcu loc feţei lui John Kaiser. 
Ochii săi căprui revelau o grijă paternă comparabilă cu cea pe care o arăta propriul ei 
tată sau Will Kilmer. Eşti în camera de urgențe la CMU, spuse Kaiser. Ai o lovitură la 
cap destul de rea, dar altminteri pari să fii în regulă. 

— Unde e Will? întrebă ea, apucând mâna agentului FBI pentru sprijin. Spune-mi 
că n-a murit. 

- Nu, e în viață. S-ar putea să aibă ceva leziuni interne. I-au cusut spatele şi l-au 
pus sub supraveghere timp de douăzeci şi patru de ore. Vor face acelaşi lucru şi cu tine. 

Obosi să stea ridicată, dar un val de greață îi cuprinse stomacul. Kaiser o ajută să 
se întindă înapoi pe masa de examinare. 

— Cât timp mi-am pierdut cunoştinţa? 

- Câteva ore. E noapte. 

— Îmi pare rău că te-am minţit, John. Ştiu că mi-ai spus să nu merg acolo. Ştiu. 

- Nu-ţi mai pierde energia, ar fi trebuit să-mi dau seama că o să te duci, indiferent 
ce ar fi fost. În locul tău probabil că aş fi făcut acelaşi lucru. 

- Ce dracu s-a întâmplat? O bombă? 

- Tu ar trebui să-mi spui. 

Scutură din cap, încercând să îşi aducă aminte. Tot ce ştiu este că mă uitam 
înăuntru la câini, sute de câini, şi toți dormeau. Până la ultimul. Şi părea pur şi simplu 
ciudat, ştii? Apoi am auzit un motor, şi cu colțul ochiului am remarcat o camionetă care 
pleca. Semăna foarte mult cu camioneta care m-a urmărit în Natchez, doar că era roşie. 
Şi pur şi simplu am ştiut, înţelegi? 

Kaiser o aprobă cu un semn uşor, dar ochii lui îi spuseră că experimentase şi el 
cu astfel de străfulgerări ale intuiției. 

- Ştiam că nu se poate ca Noel Traver să nu fie Eldon Tarver, că Tarver voia să o 
şteargă, şi că mă lăsase să mă apropii de el atât de mult cu un motiv. 

- L-ai văzut pe Tarver la fața locului? 

- Nu, dar l-am simțit. Voia să mă elimine, împreună cu toate dovezile împotriva 
lui care se vor fi aflat în clădirea aia. 


Kaiser păru descurajat de răspunsul ei. 


— Ai făcut rost de mandatul de percheziție pentru casa lui? întrebă Alex. Sau încă 
întâmpini opoziție din parte agentului coordonator? 

Kaiser oftă adânc. Nu se opune total. Am reuşit să obţinem un mandat pentru 
casa lui Tarver şi avem o echipă chiar acum acolo. 

Alex ridică din sprâncene. 

- Până acum n-au găsit nicio dovadă incriminatorie. Zero. 

- N-au găsit nimic care să-l lege de Rusk? 

Kaiser îi făcu semn că nu. Dar lucrurile pe care le-ai descoperit în legătură cu 
VCP sunt absolut uluitoare. Împreună cu explozia de la crescătoria de câini, au fost 
suficient de convingătoare pentru ca Tyler să ceară un mandat. Ne trebuie totuşi nişte 
dovezi care să fie vechi de mai puţin de treizeci de ani. 

- Cum rămâne cu Rusk? Ar trebui să-i percheziționați casa şi biroul. 

- Tyler rămâne impasibil în privința asta. Susține în continuare că nu am avea 
nici măcar motive să începem o urmărire împotriva lui Rusk. Şi din punct de vedere 
strict tehnic, chiar are dreptate. 

- Ei hai, John. Tyler e pur şi simplu... 

— Agentul special coordonator. Să nu uiţi asta, are autoritate peste fiecare agent 
din zona Mississippi. Nu-ţi face griji, chiar în momentul acesta Rusk s-a închis în casă şi 
am şase agenți care urmăresc locul. 

- Nicio idee unde ar putea fi Tarver? 

— Niciuna. 

- Nici Thora Shepard? 

Kaiser păru jenat. Ştim că a fost în biroul lui Rusk în după-amiaza asta, dar a 
ieşit de acolo cumva fără ca noi să ne dăm seama. 

— Fii serios! se plânse Alex. 

- Sunt prea mulți oameni care lucrează în clădirea aia, Alex. Patru agenți nu au 
fost suficienți. 

- Ce face Chris? 

Kaiser o împinse din nou jos. Dr. Shepard e aici în spital. 

Frica o străpunse ca un ghimpe. 

- E conştient, şi se simte chiar mai bine. Are febră foarte mare, şi e foarte 
deshidratat. El a sunat la 911 de la hotel, şi când a sosit aici, a cerut să-l vadă un fost 
coleg de şcoală, Dr. Clarke. 

— Oncologul mamei mele? 

- Da. Între Dr. Clarke şi Tom Cage au reuşit să-l interneze la unitatea de 
oncologie de aici. E la numai câteva uşi depărtare de camera mamei tale. Acum au adus 
şi un medic de la Sloane-Kettering. 

Alex de-abia putea să mai înțeleagă toate astea. Se simțea de parcă tocmai îşi 
revenise după ce fusese sedată masiv pentru operaţie. Cum rămâne cu fiul lui Chris, 
Ben Shepard? Are doar nouă ani, şi stă cu o femeie în vârstă din Natchez. L-a verificat 


cineva? 


- Dr. Shepard delira când a for internat, dar întreba întruna de băiat, şi de tine, 
dacă tot veni vorba. Într-un final a fost destul de capabil să dea şi un telefon. Ben pare 
să fie în regulă, iar Dr. Cage a promis că se va interesa de el. 

Alex se chinuia să vadă toate unghiurile poveştii prin ceața pe care o avea în cap. 

- Thora ar putea fi o amenințare pentru Ben, gândi ea cu voce tare. Cred că îşi 
iese din minţi de frică. E de asemenea o mare amenințare pentru Andrew Rusk şi pentru 
complicele lui. Poate că nici n-a mai ieşit din clădirea aia, John. Poate se ascunde acolo. 

Kaiser se gândi un moment la asta. 

Alex îl apucă de braț. Dacă Rusk a ucis-o acolo? 

- Rusk n-a omorât încă pe nimeni, nu? 

- Nu ştiu. Dar, lisuse, din câte putem să ne dăm seama, poate chiar Tarver a fost 
în biroul lui Rusk astăzi. Înțelegi? 

- Cred că aşa ceva e posibil. Crezi că au luat măsuri atât de rapide împotriva 
Thorei? 

- Două cuvinte: William Braid. 

Kaiser făcu o grimasă. Fir-ar să fie. Foarte bine. O să pun câțiva oameni să caute 
în turn. 

— Oficial? 

- Nu. Dar dacă găsim un cadavru, cazul va fi deschis. Putem să-l arestăm pe 
Rusk şi să-l punem pe jar. 

— Sper să găseşti doar o femeie foarte speriată. Will Kilmer a auzit-o pe Thora în 
timp ce urla la Rusk să oprească crima împotriva lui Chris. Dacă am putea să o folosim 
ca martor pentru acuzare l-am înfunda de tot pe Rusk. Şi pot să-ți garantez că Rusk ar 
ajunge la o înțelegere şi ni l-ar da pe Dr. Tarver. 

- Chiar crezi că Thora ar fi dispusă să vorbească? 

- Dacă îi prezinţi celelalte opțiuni, sigur. Nu ar rezista nicio zi în închisoare. 

Kaiser o strânse pe Alex de umăr. Ar fi cazul să plec. E timpul să te odihneşti. 

Alex pufni sfidătoare. Doar ştii că nu pot să dorm cu atâtea lucruri care se petrec 
în jur. 

— Atunci îl pun pe doctor să te sedeze. 

- Nu poţi seda pe cineva care are o lovitură atât de gravă la cap. 

Kaiser îşi scutură capul exasperat, dar Alex îşi dădea seama că era bucuros să o 
vadă atât de bine încât să se certe cu el. 

- Dacă îi convingi să mă externeze, spuse ea, îți promit că nu plec din spital. Voi 
petrece noaptea în camera mamei mele. În felul acesta pot să o supraveghez şi pe ea şi 
pe Chris. 

Kaiser o privi îndelung multă vreme. Stai aici, spuse el în cele din urmă. Stai aici, 


vreau să spun să nu te mişti. O să văd eu ce pot să fac. 
CAPITOLUL 48 


Andrew Rusk se trezi într-un iad dincolo de orice imaginase subconştientul lui 


vreodată în coşmaruri. Dr. Tarver îl legase cu bandă de scaunul din spatele mesei. Avea 


gura închisă tot cu bandă. Lisa stătea lângă el pe sofaua de piele, încheieturile mâinilor 
şi gleznele prinse împreună cu aceeaşi bandă şi un plasture de bandă îi sigila buzele. 
Ochii ei păreau de două or mai mari decât dimensiunea lor normală; arătând mai mult 
alb decât culoare. 

Tarver stătea între Lisa şi birou, ţinându-şi ambele braţe deasupra capului. În 
mâini, răsucindu-se şi încolăcindu-se pe toată lungimea brațelor sale musculoase erau 
doi şerpi negri, groşi, cu căpățânile cât pumnul unui bărbat. Ochii lui Tarver emanau o 
lumină maniacală; unii ar fi numit-o fervoare religioasă, dar Rusk ştia mai bine. Eldon 
Tarver era cât se poate de departe de Dumnezeu. Doctorul se învârtea aproape cu grație 
prin cameră, de parcă hipnotiza şerpii să fie pasivi, cu toate aceste corpurile tubulare nu 
încetau să se mişte. 

Camera puţea a urină, şi Rusk înțelese în curând şi de ce: pantalonii de ciclism ai 
Lisei erau pătaţi de la buric până la genunchi. Fiecare centimetru pătrat al corpului lui 
transpirase, dar măcar nu făcuse pe el, încă. Zvâcniturile de la baza gâtului aproape 
încetaseră, sau poate fuseseră atenuate de agonia care emana din stern. Fu săgetat de 
teroare când văzu cele două pete de sânge de pe cămaşă, dar apoi văzu un ghem de 
sârmă argintie lângă picioarele doctorului. Cabluri pentru Taser. Acum îşi aduse aminte 
şi pistolul pe care îl văzu în hol...lovitura directă în piept. Era un pistol electric 
paralizant. Aşa reuşise Tarver să îl prindă de scaun. 

Doctorul se opri din dansul său ciudat şi se aşeză pe marginea mesei, cu fața 
înspre Rusk. Şarpele cel mai aproape de Andrew era mai gros decât antebraţul lui, cu un 
cap în formă de diamant şi vezici doldora de venin sub ochi. Mocasin de apă, gândi el. 
Faptul că ştia despre ce e vorba îi făcu sfincterul să se strângă. Spre deosebire de cei 
mai mulți şerpi, mocasinii nu se retrăgeau când simțeau oameni apropiindu-se. Ţineau 
foarte mult la teritoriu şi nu stăteau şi îl apărau, de multe ori chiar atacându-l şi 
urmărindu-l pe invadator. 

-— Văd că te gândeşti, Andrew, spuse Dr. Tarver. Cred că până acum ţi-ai dat 
seama cam de ce am venit la tine. 

Rusk scutură din cap că nu ştie, dar evident ştia. Eldon Tarver nu trecuse de un 
cordon de agenți FBI ca să danseze cu şerpii în biroul lui Rusk. Voia diamantele. Pe 
toate. 

- Nu? spuse Tarver. Poate că prietenii mei ți-au distras puţin atenția. 

Îşi întinse mâna dreaptă până când capul celui mai apropiat şarpe ajunse la o 
distanță riscantă de fața lui Rusk. Lui Rusk i se puse un nod în gât care nu îl mai lăsa 
să respire. Pupilele mocasinului erau elipse verticale, ca ochii de pisică, Rusk observă 
gropițele sensibile la căldură pe care învățase cum să le depisteze acum un sfert de secol 
de la liderul cercetaşilor. De parcă i-ar fi simţit frica mocasinul de apă îşi deschise gura 
uriaşă dând la iveală un oval alb pufos şi colți veninoşi de centimetru. Duhoarea pe care 
o emana gura şarpelui era groaznică - a peşte mort şi alte cine ştie ce fel de creaturi — 
dar Rusk trecuse de faza de gândire. Când doctorul mişcă şarpele mai aproape de el, 
oceanul de pişat pe care Rusk îl ținuse cu succes în el până atunci îi inundă pantalonii. 

- Diamantele, Andrew, spuse Dr. Tarver pe o voce remarcabil de rezonabilă. Unde 


sunt? 


Lisa se smiorcăia calmă pe sofa, dar Rusk se forță să nu se uite. Inabilitatea de a 
o ajuta ar fi putut să-l facă să-şi piardă curajul atunci când avea nevoie cel mai mult de 
toate facultăţile sale. Şi-ar fi dorit până la Dumnezeu ca Tarver să nu-i fi acoperit gura. 
Se simțea lipsit de orice putere dacă nu era stăpân pe vocea lui. Era avocat, până la 
urmă, un vrăjitor al persuasiunii sau cam aşa ceva scrisese odată despre el un reporter 
de la Clarion-Ledger. Poate de asta îi pusese Tarver bandă pe gură. 

Căcat, spuse vocea tatălui său. Ti-a blocat gura ca să nu poți să urli şi să-i alertezi 
pe agenții FBI de afară. Rusk detesta vocea aia, dar ştia că trebuie să o asculte. Nu mai 
era loc de iluzii acum, Dr. Tarver era din nou în picioare, învârtindu-se încet, schimbând 
constant înălțimea brațelor în timp ce se mişca. Mişcarea trebuie să aibă legătura cu 
faptul că şerpii nu îl muşcau. Sau poate că era doar respect profesional — ca de la un 
ucigaş cu sânge rece la altul. 

— Unde sunt, Andrew? întrebă Dr. Tarver pe o voce cântată. Vrei o experiență mai 
personală cu aceste creaturi ale Domnului? Poate că frumoasei ta mirese îi plac şerpii 
mai mult decât îți plac ţie. 

Tarver dansă până aproape de Lisa. Ea se strânse pe sofa în poziția fetală, pe 
rând închizându-şi ochii strâns şi deschizându-i foarte larg, incapabilă să îndure groaza 
dar temându-se că va fi muşcată dacă ţinea ochii închişi. 

- Sunt creaturi sacre, Lisa, murmură Tarver. Reprezintă atât moartea cât şi viața. 
Moarte şi renaştere, sunt sigur că prin ochii tăi provinciali poţi vedea şarpele Grădinii 
Edenului, care a corupt-o pe Eva atât de uşor... Se aplecă şi mângâie coapsele Lisei cu 
coada solzoasă a unui şarpe. Dar asta e o viziune atât de limitată. 

Țipătul care izbucni din pieptul Lisei ieşi ca sunetul unei trompete pe nas. Încă 
câteva țipete de felul ăsta şi o să sângereze prin nas, se gândi Rusk, se va îneca în 
propriul ei sânge. 

Râzând tăcut, Dr. Tarver se îndepărtă doi paşi şi deschise gura unui sac cu 
piciorul, apoi împinse unul dintre mocasini înăuntru. Călcând pe gura sacului mişcător, 
îl închise cu o sfoară. Apoi, mângâind capul celuilalt şarpe, veni după birou şi îl abordă 
din nou pe Rusk. 

— Îţi voi îndepărta parțial banda de pe buze, Andrew. Nu vei ţipa, nu vei cerşi, nu 
mă vei implora pentru viața ta sau a ei. Ştiu că pietrele sunt aici. Ştiu ce plan de fugă ai, 
mai ţii minte? Eu l-am aranjat. Dar e timpul să spui adio visului tău cu republici 
bananiere şi să-ți salvezi viața aşa ca un băiat deştept cum ai crezut toată viața că eşti. 

Întinse mâna şi trase puţin de banda din colțul gurii lui Rusk. Rusk ţinuse minte 
instrucțiunile dar nu reuşi să le respecte. Într-un croncănit sec spuse: Mă vei ucide 
indiferent ce fac. 

Dr. Tarver scutură din cap cu o expresie de regret, apoi se deplasă într-un colț şi 
luă o crosă pe care Rusk o folosea pentru exerciții de golf. Apucând capul crosei, Tarver 
începu să enerveze mocasinul cu mânerul ei. Îi înghionti botul în mod repetat, 
provocând şarpele să muşte de crosă. 

Un miros ascuțit de mosc umplu camera, cu totul străin, deşi ciudat de familiar 


pentru Rusk odată ce îl respiră de câteva ori. Partea primitivă a creierului lui recunoscu 


mirosul unei reptile în condiţii de stres, şi mirosul mlăştinos supse frica din glandele lui 
într-un mod pe care nu-l mai trăise până atunci. 

- E un ucigaş feroce, Agkistrodon piscivorus, spuse doctorul. Cu mult mai mult 
ca un şarpe cu clopoței. Elapidele sunt mai veninoase pe mililitru de venin, dar 
rezultatele înveninării sunt foarte diferite. La şarpele cu clopoței te alegi cu amorțeală, 
transpirațţie, insuficiență respiratorie, paralizie şi moarte. Dar cu drăguții ăştia te alegi 
cu o gamă mult mai variată de efecte. Veninul este o hemotoxină, un amestec complex 
de proteine care începe să-ți distrugă celulele sanguine şi să-ți dizolve pereţii vasculari 
imediat ce pătrunde în corp. Dizolvă chiar şi țesutul muscular. Mi s-a spus că durerea 
este realmente dincolo de orice descriere, iar umflăturile, Dumnezeule, am văzut cum 
făceau pielea să crape. În câteva ore se instalează cangrena, iar pielea devine neagră ca a 
mortăciunilor într-o zi de August. O experienţă care îți schimbă viața complet, Andrew, 
asta dacă reuşeşti să scapi cu viață. Sigur nu vrei să te răzgândeşti? 

Rusk îl privi din nou pe Tarver complet resemnat. Indiferent ce i-ar fi promis 
doctorul urm a să îi omoare în seara asta. Spre surpriza lui Rusk, odată ce deveni sigur 
de acest fapt, se eliberă de mare parte din frică. Tentase de multe ori moartea în trecut, 
dar o făcuse întotdeauna benevol, de cele mai multe ori cu alți bogătani în căutare de 
senzații tari, şi care ştiau că dacă treaba iese nasol experți plătiți le-ar salva viața fie din 
foc, fie de pe vârful muntelui, oriunde ar fi fost nevoie. 

Dar aici era ceva diferit. 

Asta era o bătălie până la moarte, şi nu avea aliați plătiți de partea lui. Ştia însă 
un lucru: era dispus să moară agonizând dar nu avea de gând să-l lase pe Eldon Tarver 
să-l fure de cinci ani de muncă. Rusk mai ştia că proaspătul curaj pe care îl simțea nu 
se baza pe o explozie de endorfine care s-ar fi disipat în câteva minute. Undeva adânc în 
el mai rămăsese o urmă din vechiul cercetaş. Iar cercetaşul din el ştia că muşcăturile de 
mocasin sau şarpe cu clopoței, chiar dacă erau oribile după cum le descrise Tarver erau 
rareori fatale. Dacă mocasinul care se încolăcea pe brațul lui Tarver l-ar fi muşcat de 
una dintre extremități, ar fi putut foarte bine să piardă un braț sau un picior până 
mâine dimineață. Dar nu avea să moară. Şi în asta stătea avantajul lui secret. Era 
dispus să sacrifice un braț pentru douăzeci de milioane de dolari. Pentru că până mâine 
dimineață, agenții FBI de afară vor începe să se întrebe de ce Rusk nu pleacă la serviciu. 
Şi dacă Alex Morse făcea presiuni cum îi era stilul, ar putea să dea buzna aici chiar mai 
devreme. Rusk se uită fix la Tarver şi spuse: Diamantele nu sunt aici. 

Dar ceea ce s-a întâmplat ulterior i-a spulberat logica în totalitate. Tarver se 
aplecă pese Lisa, pocni şarpele de două ori peste bot cu crosa, apoi îi dădu drumul. 
Mocasinul atacă violent muşcând-o pe Lisa de partea superioară a pieptului. Când 
violența atacului se domoli, şarpele se prinse strâns de brațul Lisei. Aceasta sări de pe 
canapea zvârcolindu-şi braţele legate ca o femeie demonizată. În cele din urmă, şarpele o 
eliberă şi corpul lui se izbi de un rând de cărți din bibliotecă. 

Dr. Tarver luă şarpele în primire imediat. Îi distrase atenţia cu capătul lucios al 


crosci, apoi îl apucă din spatele capului şi îl ţinu strâns. 


Lisa se prăbuşise pe sofa şi se uita acum la cele două urme de pe braț. Respirația 
îi deveni din ce în ce mai alertă până când îi ieşiră spume pe nas. Când începu să se 
scuture ca un epileptic, lui Rusk îi fu teamă că s-ar putea să facă infarct. 

Dr. Tarver reveni la birou, ochii săi fiind lipsiți de orice emoție. 

- Vezi ce rezultate are refuzul cooperării. Îţi mai dau o şansă, Andrew. Dar înainte 
să o fac, vreau să-ți explic ceva, nu am nicio intenție să te ucid. Dacă te-aş ucide aici, aş 
avea parte de mult prea multe consecinţe nedorite. Mecanismul tău cu EX NIHILO de 
exemplu. Ca să nu mai zic nimic de ancheta care ar urma. Dar dacă te las în viață, n-o 
să fie nicio investigaţie, iar tu te vei ocupa de treaba cu EX NIHILO pentru mine. Nu poți 
spune nimic despre mine pentru că ai mâinile legate de propria ta vină. La fel cum a fost 
dintotdeauna. Înțelegi? Poţi scăpa cu viață nopţii ăsteia. Diamantele sunt preţul vieţii 
tale. Ştiu că ţineai foarte mult să cheltui banii respectivi, dar ce sunt până la urmă banii 
în comparaţie cu încă treizeci sau patruzeci de ani de viață? Mai ai destul timp la 
dispoziție să câştigi alți bani. Dar eu nu mai am. Eu trebuie să iau ce mi se dă. 

Tarver ocoli biroul şi se opri la doar câțiva centimetri de el. Mocasinul se chinuia 
să scape. Ai încredere în logică, Andrew. Sunt în mult mai mare siguranță dacă tu eşti în 
viață. 

Rusk se uită prin cameră. Lisa tremura întinsă pe canapea, privind încă urmele 
din braţ. Două dâre de sânge şi lichid gălbui se scurseseră spre mână, şi deja se vedea o 
umflătură pronunţată la locul muşcăturii. În timp ce Rusk se uita la ea, expresia ei 
facială se schimbă din şoc uluit în curiozitate temătoare. Îşi ridică braţele legate şi-şi 
trase maioul dând la iveală sânul stâng. În locul unde curba sânului întâlnea sternul 
mai erau două mugşcături, la câțiva milimetri distanță, unite de o umflătură purpurie. 
Lisa bulbucă ochii ca o femeie care suferă de hipertiroidism. Încercă să se ridice din nou 
în picioare dar de data asta se prăbugşi la podea. 

— Eşti dispus acum să-mi spui unde sunt? întrebă Tarver pe un ton calm. 

Rusk dădu din cap. Îţi spun, dar cum rămâne cu Lisa? 

- După ce plec, o duci la urgențe. Spune-le că udai peluza. Ea s-a dus să 
oprească robinetul, şi a simțit că o muşcă ceva. Când a intrat înăuntru ai observat 
urmele de muşcătură. Foloseşte-ți imaginația, Andrew. Doar să fii sigur că spune aceeaşi 
poveste pe care o spui şi tu. 

Dr. Tarver îşi întinse mâna liberă trăgând de bărbia lui Rusk până când au ajuns 
față în față. A venit timpul. 

Rusk simți o durere fizică în timp ce pronunța cuvintele, sau poate şocul 
emoțional era atât de puternic încât provoca durere. Sub pat, şopti el. Într-o geantă de 
voiaj ca a ta. 

Tarver râse. Le ţii sub pat? 

- Le-am îngropat cum mi-ai spus. Le-am scos afară în după-amiaza asta. 

- Foarte bună decizie ai făcut, Andrew. 

Tarver ocoli biroul şi băgă şi al doilea mocasin în sac alături de celălalt. Apoi 
acoperi gura lui Rusk cu banda şi ieşi din birou. 

Un mieunat uşor se auzi din partea opusă a biroului. Ştiind-o pe Lisa cum o ştia, 


Rusk nici măcar nu putea să-şi imagineze ce i-o fi trecut prin cap, dacă mai putea 


realmente să gândească rațional. Era surprins de cât de mult voia să o ajute, dar banda 
cu care era legat nu-i dădea voie. 

Scârțâitul podelei îl anunţă că Dr. Tarver se întorcea. Rânjind în barbă, doctorul 
puse geanta de voiaj voluminoasă pe biroul lui Rusk cu putere. Era albă, strălucitoare, 
şi de două ori mai groasă decât o valiză obişnuită. 

Tarver trase un colț al benzii de pe gura lui Rusk. Cât valorează, Andrew? Ştiu că 
jumătate din banii tăi sunt investiţi în afaceri. Am deschis-o în dormitor. Mi s-au părut 
cam de vreo zece milioane. 

- Nouă milioane şase sute. 

Tarver îi puse banda la loc, apoi apucă sacul de jos şi îl îndesă în rucsac. Scoțând 
un cuțitaş din buzunar, îngenunche în locul unde Rusk bănuia că se află Lisa. Oare 
mințise? Voia să-i taie Lisei gâtul? 

- Îi tai banda de pe încheieturi cam trei sferturi, spuse doctorul calm. Ar trebui să 
fie în stare să rupă singură restul în cam câteva minute, dacă reuşeşti să o păstrezi 
conştientă. Mie mi se pare puțin şocată. 

Rusk auzi o palmă dată uşor. Apoi Tarver spuse: Stai trează, țâțe dulci. 

În timp ce Rusk se chinuia să dea jos banda care-i lega braţele, doctorul se ridică 
în picioare, îşi puse rucsacul în spate, luă geanta de voiaj şi ieşi din birou. 

Rusk se simţea de parcă tocmai a fost violat. Îşi flexă muşchii feţei suficient de 
mult cât să scape de bandă. 

- Lisa! strigă el. Mă auzi? 

Aceasta nu răspunse. 

— Ştiu că poți să mă auzi. Rupe-ţi banda de pe mâini. Trebuie să o faci până nu 
leşini. Trebuie să ne salvezi viața, scumpo. 

Niciun răspuns. 

Rusk auzi ceva greu schimbând poziția. Îl cuprinse o stare de uşurare. Rupe-ţi 
banda de pe gură! Foloseşte-ţi dinții! Hai, iubito, poţi! 

Se auzi şi mai multă mişcare pe podea. apoi auzi sunetul binecuvântat al benzii 
care se dezlipea. Un geamăt încet, inuman, umplu camera. 

„Lisa? Ai reuşit să te eliberezi? Dă-ţi banda jos şi de picioare. lubito, mă auzi?” 

Acum sunetul benzii dezlipindu-se era continuu. Rusk îşi aminti brusc de 
perioada când era în liceu şi trebuia să dea jos ceea ce păreau a fi mile de bandă adezivă 
după fiecare meci de fotbal. Lisa părea să facă acelaşi lucru acum. În curând va fi liberă. 
Era uluit de cât de puțin resimțea pierderea diamantelor în comparație cu bucuria de a 
supraviețui şi de a-i asigura Lisei îngrijire medicală. 

- Aşa, iubito. Nu credea că vei reuşi, dar eu ştiam că poți. 

Sunetul de bandă ruptă încet, înlocuit de cel al unei respirații chinuite. 

— Ridică-te, scumpo. Ridică-te şi dă-mi drumul. 

Femeia care se ridică în picioare era aproape de nerecunoscut. O oră mai devreme 
Lisa era o femeie de o frumuseţe rară care trecuse uşor prin viață fără niciun fel de 
traumă. Ochii ei străluceau cu fericirea satisfăcută care nu poate exista decât în ochii 
celor tineri. Dar femeia care stătea acum în fața lui arăta ca dintr-o zonă de război, 


cineva care fusese târât prin cea mai întunecată văgăună a iadului şi violat în moduri 


necunoscute niciunui om. Pupilele se profilau pe albul ochilor inundat de sânge. Gura 
atârna deschisă exprimând o stupoare nebună, iar sânul stâng atârna liber mânjit cu 
sânge si lichid gălbui. 

— Lisa, mă auzi? 

Gura i se închise şi i se deschise de trei ori, dar nu reuşi sa emită niciun sunet. E 
în stare de şoc, gândi Rusk disperat. La dracu. Dă-mi drumul, Lisa. Lisa, trebuie să te 
duc la spital. Vezi că e un cuţit pe măsuţa din capătul sofalei. 

O străfulgerare de recunoaştere în ochi. Da! 

Se întoarse spre sofa. Apoi cu mersul tărăgănat al unui zombie, se îndreptă spre 
măsuţă. Se aplecă. Dar când reveni, nu ținea în mână cuțitul ci crosa de golf. 

- Lisa? Ia cuțitul, scumpo. Ai în mână o crosă de golf. 

Se uită la crosă de parcă nu putea să o identifice. Apoi spuse uşor: Ştiu. 

În timp ce se îndrepta spre birou, Lisa ridică crosa deasupra capului. Apoi o 
învârti într-un arc de cerc. Imobilizat de scaun, Rusk nu putu decât să strângă din dinți 


când crosa argintite îi făcu craniul bucăţi. 
CAPITOLUL 49 


Alex dădu drumul mâinii slăbite a mamei ei şi plecă în linişte din salon. Stătuse 
acolo cea mai mare parte a unei ore, vorbind încet mai tot timpul, dar mama ei nici 
măcar nu icni un răspuns. Margaret Morse era sedată profund, şi pe drept cuvânt. 
Ajunsese la punctul în care sfârşitul era mai binevenit decât dacă ar fi continuat, sau cel 
puţin aşa ar fi trebuit să fie, se gândea Alex, dacă ar fi fost ea în situația respectivă. 

Papucii de spital ai lui Alex foşniră pe podea în timp ce trecea de cele cinci uşi 
care separau camera mamei ei de cea a lui Chris. Capul îi zvâcnea neîncetat. Doctorii de 
la urgenţe îi dăduseră Tylenol pentru uz comun, medicament care nici măcar nu îi 
atenuă durerea care venise odată cu lovitura la cap. Spre mirarea ei, Chris era treaz 
când intră în camera lui. În timp ce se înclina deasupra patului lui, văzu că are lacrimi 
pe faţă. Îi luă mâna într-a ei şi îl întrebă: 

- Ce s-a întâmplat? 

- Tocmai am vorbit cu dna. Johnson. 

Alex simţi frica înghiontind-o în stomac. Aceeaşi frică pe care o simțea când se 
gândea la Jamie. 

- Ben e destul de supărat, continuă Chris. Thora nu l-a sunat, şi şi-a dat seama 
din vocea mea că lucrurile nu sunt în regulă. 

Alex îşi aşeză mâna cu grijă pe brațul lui. Sunt nişte lucruri pe care ar trebui să le 
ştii. 

Ochii lui deveniră imediat mai alerți. 

- Will a auzit-o pe Thora când îi spunea lui Andrew Rusk să anuleze atacul 
împotriva ta. 

Chris începu să se ridice din pat, dar Alex îl împinse la loc cu uşurinţă. O speria 
să vafă că organismul îi slăbise atât de mult atât de repede. Îi strânse mâna. A venit 


timpul să fie arestată, Chris. 


Ochii lui trădau confuzie. A încercat să anuleze atacul? 

- Numai pentru că ştia că ţi-ai dat seama. Sincer cred că trebuie arestată pentru 
propria ei siguranță. E o amenințare atât pentru Rusk cât şi pentru Tarver. Ar putea să 
o omoare doar ca să-i închidă gura. Şi mai e ceva. 

- Ce anume? 

- Mă tem că în starea în care se află Thora acum, ar putea fi o amenințare şi 
pentru Ben. 

Chris mări ochii. Nu cred că i-ar face fizic vreun rău. 

- Dat fiind stresul cu care se confruntă? Ar putea să se sinucidă. Dacă ar decide 
să îl ia şi pe Ben cu ea? 

Chris dezaprobă. Nu cred că...la dracu. Eu sunt ultimul care ar trebui să se 
pronunțe. M-am înşelat complet în privință ei, până acum. 

- Thora e bolnavă, Chris. Dar tu nu ştiai asta. Nu aveai de unde să ştii. 

- Sunt doctor. Ar fi trebuit să-mi dau seama. 

- Suntem cu toți orbi când vine vorba de oameni pe care îi iubim. Când a fost 
vorba de mine am făcut la fel. 

- Cine va avea grijă de Ben dacă Thora e arestată? 

- Dna. Johnson? sugeră Alex. 

Chris scutură din cap. Mă gândeam mai degrabă la Tom Cage şi la soția lui. Tom 
ar şti ce să facă dacă lucrurile ajung chiar mai rău. 

Alex fu de acord. O să-i dau eu telefon. Tu întinde-te şi linişteşte-te. 

- Nu vreau ca Ben să o vadă pe mama lui sub arest. 

— Ştiu că nu vrei. Şi nici nu cred că va fi cazul. Dar alternativa ar putea fi cu mult 
mai rea. 

Chris o privi insistent cu o tristețe inefabilă. Alex mai văzuse o singură dată o 
tristețe la fel de mare, în noaptea în care James Broadbent îşi confesă sentimentele 
pentru ea. După ce lucrase aproape de el timp de câţiva ani, Broadbent fusese convins 
că Alex era iubirea vieţii lui. Şi nu era un puştan fără experienţă, era un agent FBI 
decorat de mai multe ori, avea patruzeci de ani, o soție loială şi doi copii. Într-o voce 
gâtuită de durere, Broadbent îi spuse lui Alex că nu îşi poate abandona familia, dar nici 
nu putea continua fără să îşi împărtăşească sentimentele. Pentru că nu mai putea 
suporta să fie atât de aproape de ea fără ca ea să fie a lui, plănuise să-şi facă un transfer 
într-o săptămână. Dar nu mai apucă să-l facă. Două zile după ce făcu acea confesiune, 
James Broadbent era mort. 

Alex se aplecă şi îşi puse obrazul pe perna lui Chris. Ştiu că pare o situație 
disperată acum. Dar îţi vei recăpăta viața cât de curând. Şi o vei împărți cu Ben. 

Chris îşi ridică mâna şi îi atinse fața, atent să evite cicatricele. Nu pot să văd asta 
acum. Aş vrea...dar nu pot. 

- Eu pot. La fel de clar cum te văd pe tine acum. 

Închise ochii. 

După un moment de deliberare, Alex se cățără pe patul de spital şi se aşeză lângă 


el. Dacă acest lucru fu remarcat de Chris, aceste nu făcu niciun semn. Se gândise că s- 


ar simți amândoi mai bine dacă ar sta împreună, dar în timp ce-i mângâia fruntea 


fierbinte, o lovi certitudinea că nu va supraviețui nopții. 


Eldon Tarver trase camioneta Dodge pe care o păstrase pentru ultima fază a fugii 
spre stopul pentru camioane Union 76 de pe autostrada I-55 Sud. Zece secunde după ce 
parcase, uşa din dreapta se deschise şi Judah se aşeză greoi pe scaunul din față. Judah 
avea un mic rucsac în poală. Imediat ce închise uşa, deschise rucsacul şi scoase din el o 
mică maimuţă capucin. Capucinul avea o față ca a unui bebeluş de om. Se uită la Eldon 
cu ochii plini de anxietate, apoi îşi îngropă faţa în pieptul uriaş al lui Judah. 

Tarver era furios pe faptul că fratele lui nu îl ascultase şi scosese maimuța din 
laborator, dar mai mult ca probabil niciun rău nu avea cum să iasă din asta. Capucinul 
nu fusese încă folosit ca animal de teste, şi nici nu împărțise cuşca cu vreunul dintre 
animalele bolnave. 

- N-a văzut nimeni maimuța? întrebă Eldon conducând agale câțiva metri departe 
de clădire. 

- Nu. Judah zâmbi. N-a scos un sunet. 

— Ai aşteptat în restaurant? 

- Înî. Am stat mai mult prin zona duşurilor, lângă terenul sportiv. Nu ţi-a luat 
atât de mult pe cât spuneai. 

Eldon zâmbi. Uneori lucrurile pur şi simplu ies de minune, ştii? 

- Cum s-a întâmplat cu asta, spuse Judah mângâind spatele capucinului. 

Eldon râse, apoi trase spre drumul principal. Conduse pe drumul naţional apoi 
acceleră şi o luă pe autostradă. Nu va dura mult şi vor ajunge la ieşirea din Natchez. 
Drumul trecea pe lângă Ross Barnett Reservoir, unde erau nişte case superbe pe 
marginea lacului. 

— Uită-te pe bancheta din spate, spuse Eldon. Ce vezi? 

Judah îşi săltă corpul masiv destul cât să se holbeze în spatele camionetei. Eldon 
aprinse lumina de deasupra. 

- Parcă ar fi o cutie cu pietre, spuse Judah. 

Eldon râse cu poftă cam o jumătate de kilometru. Asta şi este frățioare, o cutie cu 
pietre! 

Judah părea nedumerit, dar părea mulțumit să mângâie maimuța şi să se uite la 
farurile de pe drumul național. Când ajunseră pe autostradă, fața lui Tarver părea 


sculptată în piatră. 
CAPITOLUL 50 


Will Kilmer era în biroul lui când sună telefonul. Se externase din spital şi venise 
la birou devreme ca să recupereze munca la cazurile pe care le ignorase cât timp a 
ajutat-o pe Alex, dar volumul de muncă şi durerea din spate îl făcuseră să deschidă 
sticla de Jack Daniels pe care o ţinea în sertarul de jos. 

- Operațiunile Argus, mormăi el, împingând un teanc de dosare spre marginea 


mesei. 


- Sunt Danny, Will. 

Danny Mills era un fost polițist pe care Kilmer îl pusese să supravegheze biroul lui 
Andrew Rusk. Ce e, Danny? 

- Rusk nu a venit azi la muncă. De obicei soseşte cu o jumătate de oră mai 
devreme. 

- Bine, stai acolo. Îți dau eu telefon. 

Will închise şi se gândi la situație. Ar putea trimite pe cineva în Madison County, 
unde locuia Rusk, sau ar putea merge acolo chiar el. Detesta ideea, gândindu-se la toţi 
navetiştii către noua fabrică Nissan care transformau zona într-un iad pentru şoferi. În 
plus, din câte îi zisese Alex, FBl-ul țineau şi ei sub supraveghere casa lui Rusk. Deşi nu 
erau implicaţi oficial, omul de bază acolo era John Kaiser, un om a cărui reputație Will 
Kilmer o cunoştea foarte bine şi o respecta. Alex îi dăduse lui Will numărul de telefon al 
lui Kaiser în caz de urgențe. După încă un strop de Jack Daniels, Will ridică telefonul şi 
formă numărul lui Kaiser. 

- Kaiser, răspunse o voce puternică. 

- Agent Kaiser, sunt Will Kilmer. Sunt sigur că... 

— Ştiu cine sunteți, domnule Kilmer. Detectiv la omucideri pensionat, corect? 

Will îşi îndreptă puţin spatele. Da, domnule. 

- Ce informații aveți? 

— Am un om care supraveghează biroul lui Andrew Rusk, îl am acolo de vreo 
câteva săptămâni acum. Şi-mi spune că Rusk a întârziat o jumătate de oră la serviciu. 
De obicei ajunge la muncă cu o precizie de ceas. 

— Serios? 

- Da, domnule. Nu ştiu ce se va fi întâmplat acasă la Rusk pentru că n-am trimis 
pe nimeni acolo noaptea trecută. N-am vrut să vă calc pe bătături. 

- Mulţumesc, domnule Kilmer. Aflu eu dacă s-a întâmplat ceva. 

- Eu nu trebuie să fac nimic? 

- Doar să mă ţineţi la curent cu lucruri pe care credeţi că ar trebui să le ştiu. 

- Cu siguranţă. 

Kilmer închise. Acesta era genul de agent FBI care-i era pe plac: numai datoria 
era preocuparea lui, nu rahaturi al cui e meritul pentru nu ştiu ce. Will se gândi să o 
sune pe Alex, dar dacă nu îl sunase ea pe el încă, probabil că a găsit până la urmă de 
cuviință să doarmă noaptea trecută. Poate că avea şi Chris Shepard vreo legătură cu 
treaba asta. Will aşa spera. Fata suferea de multă vreme, iar lui nu-i păsa cum putea 
Alex găsi alinare, cât timp o găsea într-un final. Trase mormanul de dosare înapoi şi îl 


deschise pe primul de deasupra. 


John Kaiser se urcă în spatele unui Chevy Suburban parcat la marginea 
proprietăţii lui Andrew Rusk. Cinci agenți aşteptau în maşină - trei bărbați şi două femei 
— toți aleşi pe sprânceană din biroul teritorial din Jackson. 

- Nu avem încă mandat, spuse el, aşa că mă voi duce la uşa principală şi voi 
ciocăni. Dacă nu răspunde nimeni, voi vă răspândiți şi verificaţi ferestrele. Încercaţi să 


găsiți vreun motiv care ar justifica să intrăm. S-a înțeles? 


Toţi dădură din cap. 

Kaiser atinse braţul şoferului. Încet şi sigur. 

Maşina rulă lin printre copaci, făcând un ocol spre intrarea casei ultramoderne a 
lui Rusk. Când se opri, Kaiser se dădu jos şi se îndreptă spre verandă. Apăsă întâi pe 
sonerie, apoi ciocăni cu putere. 

La uşă nu apăru nimeni. 

Apăsă iar pe sonerie, apoi se uită spre Suburban. Doi agenţi îl acopereau prin 
geamurile deschise. 

Trecu încă un minut. 

- Ok, spuse el, deja presimțind ce avea să urmeze. Mişcaţi-vă. 

Toate uşile se deschiseră simultan, şi agenţii se împrăştiară în jurul casei. Kaiser 
continuă să bată la uşă. Cu cât bătea mai mult cu atât se simțea mai rău. Pătrunsese în 
destule locuri unde avuseseră loc crime în timpul serviciului la Unitatea Specială de 
Investigaţii, şi în ciuda opiniei lui că cea mai mare parte a folclorului despre „intuiție” 
era exact asta, avea sentimentul că în spatele uşii ăsteia se ascundea ceva obscen. 

Păşi pe scările verandei şi dădu colțul casei. Unii dintre agenți deveniseră creativi, 
se cățărau pe scări sau aparate de aer condiționat încercând să vadă ceva prin ferestre. 
Dar primul strigăt veni dinspre partea mai îndepărtată a casei. 

Kaiser o luă la fugă. 

- Pe aici! strigă vocea unuia dinte agenţii de sex feminin. În bucătărie. 

— Ce e? 

Agentul se retrase de la fereastră cu fața palidă. Pare a fi o femeie, cu fața 
îndreptată spre podea. Are cheile de la maşină în mâna dreaptă, şi puţin sânge 
dedesubt. Doar atât sânge se vede. 

Kaiser îşi apăsă față de geam. Scena arăta exact cum o descrisese agentul. Femeia 
de pe podea purta ceva ce arăta a pantaloni de ciclism, un maiou şi papuci roz. 

— Aşteptaţi cinci minute, apoi chemați poliția statului, spuse el. Şi departamentul 
şerifului. Cred că suntem undeva în ţinut nu între-o zonă metropolitană. 

- Da, domnule. 

- Mie mi se pare că avem motiv suficient să intrăm, spuse Kaiser. 

— Ar putea avea nevoie de îngrijiri medicale urgente, spuse unul dintre agenții din 
spatele lui. Mi se pare că am văzut ceva mişcare. 

- Hai să nu ne lăsăm purtați de val. Aducețţi o rangă din camion. 

Kaiser urmări cum unul dintre agenţii mai solizi sparge uşa, apoi intrară înăuntru 
cu armele pregătite. Trei agenţi se împrăştiară să verifice camerele. Kaiser se aplecă să 
verifice pulsul femeii. 

Moartă. 

Se ridică şi se deplasă spre centrul casei, întrebându-se în tot timpul ăsta care 
putea fi cauza morții femeii. Un țipăt ascuţit după un colț în fața lui îl făcu să grăbească 
pasul. Se opri împietrit. 

Un om de nerecunoscut stătea legat de un scaun, cu fața umflată şi însângerată 
cumplit, cu craniul în mod evident fracturat. Pe biroul din fața lui se afla o crosă plină 


de sânge. Ar putea fi oare Andrew Rusk? 


— Ce dracu s-a întâmplat aici? întrebă unul dintre agenți, arătând dâre de sânge 
care se întindeau pe tavan. 

— Vrei să spui cum dracu de s-a întâmplat asta? îl corectă Kaiser. Nu am avut 
agenți care ar fi trebuit să supravegheze casa azi-noapte? 

- Ba da, domnule. Am fost aici eu însumi. 

— Şi n-ai auzit nimic? 

- Nu, domnule. 

- L-ai omorât tu? întrebă Kaiser într-o voce inexpresivă. 

- Nu domnule. 

Kaiser se duse în spatele scaunului, îşi băgă mâna în buzunarul din spate al 
cadavrului, şi încercă să dea de portofel. Permisul de conducere identifica dezastrul 
însângerat din scaun ca fiind Andrew Rusk. 

La dracu, se gândi Kaiser. Asta o să fie un coşmar. Un haos total de jurisdicții, o 
bătălie pentru teritoriu în cadru. Biroului. 

Tresări la auzul telefonului mobil. Se aştepta la agentul special coordonator Tyler, 
dar pe ecranul telefonului apăru numele ALEX MORSE. Voia să ignore apelul, dar apoi 
îşi aminti de faptul că aici era până la urmă vorba de cazul lui Morse. Şi asta de la bun 
început. 

- Neaţa, Alex. 

- Bună, John. Will Kilmer mi-a spus că s-ar putea să fie ceva în neregulă acasă la 
Rusk? 

Kaiser oftă. S-ar putea spune şi aşa. Rusk e mort, şi mai e şi o femeie aici moartă. 
Bănuiesc că soția lui. 

- Mort? Iisuse, ajung imediat acolo. 

Kaiser auzi emoția din vocea ei. „Asta ar fi o idee foarte proastă. Locul acesta o să 
roiască de agenți şi poliţişti. Webb Tyler ar putea să vină aici. Oficial tu nu te poţi ocupa 
de cazul ăsta, de niciun caz de fapt. 

- Bine, măcar s-a dovedit într-un final că aveam dreptate. Rusk era până în gât în 
treaba asta. 

- Nu ştim nimic deocamdată. Tot ce ştim este că un tip pe care îl displăceai 
profund -— s-ar putea zice că îl şi persecutai — e acum mort. Deci cred că ar fi prudent să 
stai deoparte şi să mă laşi pe mine să -ți dau toate informaţiile mai târziu. 

Urmă o lungă tăcere. 

— Eşti de acord? 

- John, îl investighez pe Andrew Rusk de săptămâni, în timp ce toată lumea a stat 
cu curul pe scaun spunându-mi că-s nebună. Eu am intrat în casa aia, aş putea 
observa lucruri pe care voi le treceţi cu vederea. 

Kaiser simți un aer de suspiciune. Ai fost tu în casa lui Andrew Rusk? 

Alex tăcu, în mod evident conştientă de faptul că pasiunea o ducea în ape 
periculoase. 

- Tu stai unde eşti, Alex. Asta-i un ordin. 

- Te-am auzit. Fir-ar al dracului. 


— Te sun imediat ce aflu ceva. 


— Ar fi bine. 


Kaiser închise. 


O oră mai târziu, Alex îşi parcă Corolla închiriată în masa creată de vehiculele 
forțele de ordine parcate în fața casei lui Rusk. Ştia că Kaiser va fi furios, dar după cinci 
săptămâni de sudoare şi lacrimi nu putea sta degeaba în timp ce alții ar fi mers mai 
departe. În plus, raţionă ea, Kaiser nu poate să îmi dea ordine din moment ce nu mai sunt 
agent FBI. Oricum nu îmi era cu mult superior în cadrul biroului. lar agentul coordonator 
Tyler sigur nu va veni aici ... nici într-un milion de ani. Îi place prea mult biroul cu aer 
condiționat din oraş. 

Alex îşi asumă mersul oficial şi trecu pe lângă un cordon de ajutoare de şerif. 
Câţiva agenți FBI se uitară lung la ea, dar nimeni nu avu îndrăzneala să o provoace. În 
mai puțin de un minut, reuşi să ajungă în biroul unde ceea ce mai rămăsese din Andrew 
Rusk mai era încă legat de scaun. Ghemuiţi în spatele lui erau doi oameni, pe unul 
dintre ei Alex îl recunoscu ca fiind John Kaiser. Din spatele lor emana o lumină albastră 
ciudată. Apoi recunoscu zgomotul unei lampe de sudat. După cam un minut auzi un 
strigăt de triumf , apoi Kaiser se ridică în picioare şi se întoarse. 

- La naiba, spuse el în mod evident nervos. Tu chiar nu asculți niciodată? 

- Ăsta e cazul meu, spuse ea stăruitoare. 

- Nu ai niciun caz! Înţelegi asta? 

Alex nu spuse nimic. 

— În mod evident nu înţelegi. Sunt destul de norocos că sunt eu însumi aici. l-am 
spus şerifului că ar putea fi arme biologice în casa asta, şi că ar trebui să verificăm 
înainte de controalele de rutină dintr-o investigație de crimă. Webb Tyler ar putea să-mi 
ceară să părăsesc Biroul pentru aşa ceva. 

— Ce e acolo în spate? întrebă ea. Un seif? 

Kaiser dădu din cap şovăitor. 

— Ce e înăuntru? 

- Urmează să aflăm. 

Omul cu lampa de sudură reuşi într-un final să deschidă seiful. Se retrase pentru 
a-i îngădui lui Kaiser să examineze conținutul. 

- E prima oară când intri în seif, nu? o întrebă pe Alex. 

- Nu. Dar asta nu pentru că nu aş fi încercat. Ce vedeţi? 

- Retrage-te, Alex. Vorbesc serios. Azi eşti DON. 

Doar un Observator Nenorocit. Nu pot să observ nimic de aici. 

— Uită-te la caietul de pe birou. 

Se uită. Era un carnețel miniatural, iar pe el era notat ceea ce părea a fi scrisul 
unui bărbat, mai mult numere. Ce-i asta? întrebă ea. Par a fi coordonate GPS. 

— Cred că şi sunt. Şi mai e notată o oră şi o dată. 

Citi numerele şi exclamă: Iisuse, e chiar data de azi! 

- Da. Ora două, cred că prietenul tău avocatul voia să o şteargă din oraş. 

- Unde sunt coordonatele? 


- Nu sunt încă sigur. Hank Kelly crede că sunt pe Coasta Golfului, dacă nu 
cumva chiar în Golful Mexic. Are ca hobby GPS-ul. Se joacă astfel de jocuri când 
urmăresc dovezi puse la derută. Asta în timpul lui liber, desigur. Ce lume nebună. 

- E un nume aici. Ai văzut asta? 

— Mie mi se părea Alejo Padillo, spuse Kaiser uitându-se în continuare în seif. 

- Pare a fi cubanez. 

- Da, aşa cred. 

— Şi ce scrie după? 

- P-T? Ar putea să însemne căpitan. 

- Crezi că Rusk se îndrepta la sud de graniță? întrebă Alex. 

- Da cred. 

- Cu barca? 

- Probabil, sau poate cu un hidroavion. 

- De ce ar vrea să plece din țară cu barca? 

- Dacă vrei să scoţi din țară marfă de contrabandă, e calea cea mai sigură. Să 
spunem o cantitate foarte mare de bani. Kaiser îşi schimbă poziția aşezându-se în 
genunchi şi puse câteva hârtii pe podea. 

- Ceva interesant? întrebă Alex. 

— Ai numi două paşapoarte de Costa Rica interesant? 

- Dumnezeule! 

- Nu sunt încă validate dar par autentice. 

- Costa Rica, spuse ea pe gânduri. Avem un tratat de extrădare cu ei acum. 

- Da, dar paşapoartele astea sunt pe numele lui Rusk. 

- Dar sunt fotografiile lui Rusk? 

- Da, uită-te. 

Se aplecă peste umărul lui. Kaiser avea dreptate. Îi luă unul dintre paşapoarte şi 
compară poza zâmbitoare a lui Andrew Rusk cu cadavrul însângerat de pe scaunul din 
stânga. Dumnezeule, a murit urât. Se uită înapoi la Kaiser, care răsfoia prin actele 
financiare obişnuite ale oricărei familii înstărite. Polite de asigurare, testamente, titluri 
de proprietate... 

— Ce-ai mai găsit? 

- Mi se pare că arată a barcă, spuse Kaiser, ridicând o fotografie. 

Alex se uită la imaginea de patru pe cinci. Nu e o barcă, e un yaht. Ai putea face 
ocolul pământului într-o chestie ca asta. 

- Rusk ştia să navigheze? 

- Rusk făcea de toate. Toate hobbyurile celor bogați şi neruşinați. 

- Barca asta e în port aici la noi? 

- N-am mai văzut-o până acum. Are o barcă cu motor, dar de obicei stă pe un 
trailer în spatele casei. 

Kaiser îşi ridică privirea din hârtii. Acum nu e nicio barcă cu motor acolo. 

Alex se uită din nou la carneţelul unde erau notate coordonatele. Poate plănuia să 
se întâlnească cu cineva pe mare? Să treacă cu barca cu motor de marcajul de douăzeci 


şi patru de mile, să se urce la bordul yahtului şi să plece în Costa Rica. 


Kaiser se uita lung la o bucată de hârtie din mână. Scoase un şuierat lung pe un 
ton jos. 

— Ce e? întrebă ea simțind faptul că îl incitase ceva. 

- Bucata asta de hârtie îi dă voie să treacă prin apele teritoriale ale Cubei, şi de 
asemenea să intre în doc în portul din Havana. 

- Poftim? 

— Şi e semnată de însuşi Castro. 

- Nu se poate! 

Kaiser tinu documentul la lumină. Nu de Fidel, de fratele lui, Raul. Ministrul de 
apărare. lar documentul nu e pe numele lui Rusk. E pe numele lui Dr. Eldon Tarver. 

Alex luă documentul şi-l citi rând cu rând, pulsul accelerându-i-se cu fiecare 
cuvânt. Este o fotocopie. 

-— Ceea ce este de fapt, spuse Kaiser, este dovada irefutabilă că Andrew Rusk şi 
Eldon Tarver lucrau împreună. 

Înghiți nodul care i se puse în gât şi-i dădu hârtia înapoi lui Kaiser. Descoperind 
într-un final ceea ce muncise atât de greu să afle, se simți doar străină de sine. Apoi îşi 
dădu seama şi de ce: pentru că de fapt voia să demonstreze de la bun început că Bill 
Fennell îi omorâse sora. Înainte să aibă dovezi despre asta, nu putea să îl salveze pe 
Jamie de tatăl lui, după cum îi ceruse Grace să o facă. 

- De ce i-ar da Raul Castro permisiune lui Tarver să emigreze în Cuba? întrebă ea. 

Kaiser se uita la ea ca şi cum ar fi fost uşor retardă. VCP. Arme biologice. Pun 
pariu că a primit o ofertă de la cubanezi când programul la care a lucrat a încetat să mai 
funcționeze, i-au oferit bani ca să vină să lucreze cu ei. Abordau mulți oameni de ştiinţă 
ca să vină să lucreze pentru ei. Tarver probabil se gândise că ar fi un loc bun pentru o 
vreme, până când ar fi suficient de sigur să se stabilească în Costa Rica sub un alt 
nume. 

— Avusese dreptate? 

- Cu excepţia faptului că nu putea să prevadă schimbările care aveau să aibă loc 
în Cuba aş spune că se gândise foarte bine. 

- Rusk avea mare încredere în Tarver. 

— Şi greşea când făcea asta, aş spune. Kaiser făcu un semn spre corpul lui Rusk. 

- Ce crezi că s-a întâmplat aici? întrebă Alex. Crezi că Tarver a făcut asta? 

- Trebuie să fi fost el. Asta o scenă de tortură. I-a pus în cea mai centrală cameră 
din casă. Nu are ferestre, pereți dubli care să atenueze sunetul. Trebuie să se fi 
întâmplat lucruri oribile aici. 

- Cu ce a fost omorâtă soția? 

- Examenul medica zice că şocul. 

- De la o rană de pistol? 

Kaiser dădu din cap. Muşcătură de şarpe. 

— Ceee? 

- Nu-i aşa că e tare? A fost muşcată de două ori. O dată de antebraț şi o dată de 


piept, chiar deasupra inimii. 


- Dumnezeule. Alex se cutremură gândindu-se la ce trebuie să se fi întâmplat în 
locul în care stătea acum. 

- Un expert în prelevarea de dovezi a găsit doi solzi pe un raft de acolo, adăugă 
Kaiser. De reptilă sigur, nu de peşte. 

- Care e diferența? 

- Solzii de reptilă sunt chiar pielea animalului. Sunt uscați şi au propria lor 
culoare. Solzii de peşte sunt ataşați de piele. Sunt translucizi şi transparenți. 

— Ştiai tu asta? întrebă Alex impresionată. 

Kaiser chicoti. Nu, ce naiba. 

— Ce crezi că urmărea Tarver? Adică, de seif nici nu s-a atins, nu? 

— Ar putea să se fi atins. Ar fi putut lua unele lucruri şi să le lase pe celelalte. Dar 
e destul de bine ascuns în spatele rafturilor. Poate nu ştia că e aici. 

Alex se uită prin cameră. Ai găsit carnețelul pe birou? Cel cu coordonatele notate 
pe el? 

- Nu. Era pe frigiderul din bucătărie, sub o tavă. Kelly a găsit şi o gaură săpată în 
spate, destul de recentă. Se pare că s-a săpat după ceva destul de recent. Gaura are o 
adâncime de douăzeci de inci, într-o zonă cu foarte mult frunziş. Douăzeci de inci pe 
douăzeci, formă rectangulară. 

- Bani? speculă Alex. 

Kaiser părea sceptic. Să îngropi bani e o afacere destul de periculoasă. Cred mai 
degrabă că vorbim de ceva mai solid. Aur poate, sau pietre prețioase. 

- Sau ceva ce nici măcar nu poate fi ghicit. 

Dădu din cap temător. Au găsit o gaură şi acasă la Tarver. Noaptea trecută. 

— Serios? Unde? 

— Sub podeaua şopronului de lângă casă. Podea subţire de aluminiu cu un pătrat 
tăiat în ea. Gaura lui Tarver era de două ori mai mare decât a lui Rusk. Pământ proaspăt 
întors, arăta exact ca asta. 

- Ridicau ancora băieții. 

- Domnule? spuse o voce a unuia dintre tehnicienii care examinau biroul cu o 
lumină puternică. 

- Da? 

— Am găsit ceva pe podea aici. Pare că victima a scris ceva în sânge aici cu 
piciorul. Se vede aici în sânge. 

— Ce anume? 

Bărbatul se apropie de podea. Pare a fi... Numărul lui A douăzeci şi trei. Semnul 
pentru număr vreau să zic, nu cuvântul număr. 

- Ca echipa de atletism din Oakland, A's? întrebă Kaiser. 

- Cred că da. Tipul ăsta era din Bay Area? 

- Nu, spuse Alex încercând să-şi aducă aminte. Nicio legătură din câte ştiu eu. 

- Vezi să fotografiezi tot, spuse Kaiser. 

O luă pe Alex de braț şi o conduse afară din birou. 

- Pot să văd corpul Lisei? întrebă ea, în timp ce se îndreptau spre uşa din față. 


- Chiar acum o bagă în maşină. N-ai ce vedea acolo. Cred că ea a fost doar o 
victimă colaterală. Păcat că nu a reuşit să ajungă la spital. 

- De ce nu a format pur şi simplu 911? 

- Linia telefonică nu funcționa. Cineva tăiase cablurile afară. 

- Cu agenţii voştri păzind zona? 

Kaiser dădu din cap, făcu o pauză în fața uşii din față. Tipul ăsta a reuşit să 
treacă de cinci agenți FBI. Nu sunt agenţi foarte specializați, dar nu sunt nici proşti. Au 
ochi şi urechi. Dar Tarver s-a mişcat printre ei ca o fantomă. Înăuntru şi afară ca o 
fantomă, şi între timp a reuşit să tortureze doi oameni. 

— Şi are cincizeci şi nouă de ani, observă Alex. 

— Este un suspect formidabil, fără îndoială. Dar acum ajung să cred că primeşte 
ajutor din partea unor profesionişti. 

- Cubanezii? 

- Cine ştie? Alex, cazul acesta tocmai s-a transformat într-o problemă de 
securitate naţională. Dacă CIA află de documentul legat de Castro, vor vrea să ne 
smulgă cazul din mâini. 

- Trebuie să-l raportezi? 

— Ar trebui. La dracu, Tyler o să-l dea lor cu invitație specială. 

Alex înjură frustrată. Poate că ar trebui să pasezi chestia asta noului director. 
Roberts pare un tip destul decent după părerea mea. Poate are şi ceva curaj. 

Kaiser nu prea părea să-şi pună speranţe nici în chestia asta. O luă pe Alex de 
umeri şi se uită adânc în ochii ei. Ascultă-mă. Trebuie să nu te implic în chestia asta. 
Cel puţin până nu ne dăm seama cum să ne apucăm de chestia nu avem prea mult loc 
să ne mişcăm. Înţelegi? 

Îşi reținu remarcile acide care i se năpustiră la gură. Cum rămâne cu 
coordonatele GPS? Dacă e un loc de întâlnire, Tarver însuşi ar putea fi acolo, pentru 
numele lui Dumnezeu. 

- Crezi că Tarver i-ar fi lăsat aici dacă aşa stau lucrurile? 

- Spuneai că ați găsit carnețelul ascuns deasupra dulapului, da? 

-— Corect... Coordonatele trebuie să fie corecte. Ochii lui Kaiser o implorară. Voi 
vorbi cu directorul despre tine, Alex. Îi voi explica foarte clar că tu ai fost printre primii 
care au făcut conexiunile astea. Dar dacă eu îţi iau partea, tu trebuie să rămâi pe 
margine în timp ce eu o fac. Dacă Webb Tyler află că ai fost aici... hai să nu ajungem 
până acolo. Mergem iar la spital. 

Deschise uşa şi o împinse uşor afară. 

Alex fu prima care îl văzu pe Directorul Adjunct Asociat Mark Dodson urcând 
treptele verandei. Dodson îi aruncă o privire aspră, apoi îşi mută privirea către Alex. 

- Agent Kaiser, ce caută femeia asta aici? 

- Eu am invitat-o pe Agent Morse la fața locului, domnule 

- Nu mai e Agent Morse, te rog să ţii cont de lucrul ăsta. 

- Mi-a atras atenția să nu mă bag, spuse Alex rapid. Eu sunt cea care nu l-a 
ascultat şi am venit aici pe răspunderea mea. Credeam că am ceva cunoştinţe 


specializate pe caz care i-ar fi de folos Agentului Kaiser să înțeleagă ce s-a întâmplat. 


Faţa lui Dodson fu luminată de un zâmbet satisfăcut. Cred şi eu. 

— Ce vreți să spuneți prin asta? 

— Adică cred că ai fost aici azi noapte. 

Alex căscă gura larg în fața unei asemenea replici. Sunteţi nebun? Eu am fost la... 

- Deci negi faptul că ai intrat la un moment dat în această casă? 

Voise inițial să nege, dar adevărul era că, fusese acolo înainte, şi cu un motiv al 
naibii de bun. Ochii lui Dodson erau triumfători. 

- Ce căutați aici, domnule? întrebă Kaiser. 

- Noaptea trecută, Webb Tyler m-a informat că iei măsuri neautorizate în zona lui 
de operaţiuni. Lucru bun că m-a prevenit, din moment ce băgați Biroul într-un caz care 
în mod cert aparține autorităților statului Mississippi. Ce o fi fost în capul tău, Agent 
Kaiser? 

- Domnule, aveam motive temeinice să fac o conexiune între acest caz şi arme 
biologice, prin urmare cazul necesita intervenţia imediată a Biroului. 

Dodson rămase blocat. Arme biologice? 

- Da, domnule. Ieri am descoperit un laborator clandestin unde se făceau 
cercetări pe primate aparținând unui anume Noel D. Traver, care este probabil un alias 
al lui Dr. Eldon Tarver. Sub acoperirea unei crescătorii de câini, Dr. Tarver se pare că 
făcea experimente genetice foarte complicate pe primate, şi posibil chiar pe fiinţe umane. 

Dodson părea dintr-o dată mai puţin sigur pe sine. Ştiu de incendiul de ieri. Dar 
aveți dovezi că se făceau asemenea experimente? 

- Unele dintre animale au evadat şi le avem în captivitate, aşteptam aprobările 
necesare pentru a continua, dată fiind complexitatea studiilor de laborator necesare. 

Dodson îşi linse buzele. Mă voi mai gândi la chestia asta. Dar vreau ca 
domnişoara Morse să se prezinte la biroul teritorial pentru interogații. 

Kaiser înțepeni. Pe ce baze, domnule? 

Biroul a primit nenumărate plângeri la adresa dumneaei de la domnul Rusk 
înainte să moară, că era persecutat de domnişoara Morse. Ştim că l-a acuzat pe Rusk de 
moartea surorii ei. Trebuie să stabilesc fără urmă de îndoială că domnişoara Morse nu a 
luat legea în propriile mâini noaptea trecută. 

Kaiser înaintă către Dodson. Agent Morse are un parcurs în cadrul Biroului... 

- De a-şi pierde cumpătul în situații de stres, continuă Dodson. Nu sări calul, 
Agent Kaiser. Nu cred că vrei să arunci la gunoi propria ta carieră de dragul de a o salva 
pe ea. E o cauză pierdută. 

Kaiser păli. Întâmplător ştiu că decizia în ceea ce o priveşte nu e una finală. Şi... 

Dodson ținu o bucată de hârtie în fața lui Kaiser. Am aici un interviu cu un 
anume Neville Byrd din Canton, Mississippi. Byrd a fost arestat într-un hotel din oraş 
având în posesie atât aparatură optică cât şi laser de supraveghere. Supraveghea biroul 
lui Andrew Rusk. Când l-am întrebat cine l-a angajat, Byrd a declarat că o anume 
Alexandra Morse îl angajase pe suma dublă pe care o primea în mod obişnuit. 


Lui Alex i se întretăie respirația. 


Kaiser se întoarse spre ea. Văzând îndoiala şi durerea din ochii lui, negă 
scuturând din cap. Kaiser privi înspre agenţii care se uitau la spectacol curioşi să vadă 
deznodământul luptei. 

- Domnule, vreau să declar oficial că Agent Morse este cea care a făcut prima o 
conexiune între Andrew Rusk si Eldon Tarver. Acum şase săptămâni, ea a suspectat o 
alianță criminală între cei doi şi a pornit investigația în ciuda rezistenței pe care a 
întâmpinat-o din partea agentului special coordonator al biroului teritorial din Jackson 
şi a dumneavoastră. 

Dodson râse batjocoritor. Tocmai ai dat definiția insubordonării. Poţi da mărturie 
împotriva lui Morse la audierile finale. 

- Nu prea cred, spuse Kaiser pe o voce atât de autoritară că un sentiment de frică 
putea fi văzut în ochii lui Dodson. Nu cred că va avea loc nicio astfel de audiere. Ridică 
un săculeț de plastic pentru probe pe care îl ținea lângă piciorul drept. Aş vrea să 
examinați această dovadă, domnule. 

Dodson privi precaut. Ce este? 

— Un document, este evident din ce scrie în el. 

Directorul Adjunct luă săculețul de plastic şi-şi dădu capul în spate ca să citească 
prin partea de jos a lentilelor sale bifocale. Privirea lui sceptică nu se schimbă decât 
când ajunse la baza documentului. Apoi gura i se deschise ca unui peşte pe uscat. 

— Aţi remarcat semnătura, domnule? întrebă Kaiser. 

Faţa lui Dodson se alungi brusc din cauza groazei care îl cuprinse, groaza unui 
birocrat care şi-a dat seama că a susținut pe cine nu trebuia. Unde ați găsit asta? 
întrebă el cu o voce care de abia se auzi. 

- În seiful victimei. Documentul este dovada absolută a legăturii criminale dintre 
Tarver şi Rusk şi ar putea fi dovada unei operațiuni de spionaj la adresa Statelor Unite. 

- Niciun cuvânt în plus, spuse Dodson clipind din ochi. Agent Kaiser, vino cu 
mine în maşină. 

Kaiser privi spre Alex, apoi îl urmări pe Dodson înspre un Ford de culoare închisă. 
Alex rămase pe verandă, încercând să-şi ascundă satisfacția văzându-l pe Dodson 
primind o lovitură atât de serioasă şi chiar în public. Dar ceea ce o ungea la suflet era 
modul în care i-a luat apărarea Kaiser, şi cu ce risc personal imens. Se uită înspre Ford, 
dar ferestrele fiind fumurii nu putea vedea ce se petrece înăuntru. 

Trecură două minute înainte ca Dodson şi Kaiser să iasă afară. Faţa lui Dodson 
era roşie, dar Kaiser părea stăpân pe situație. Îi făcu semn lui Alex să i se alăture. În 
timp ce se îndrepta spre ei, prinse priviri încurajatoare ale diferiților agenți FBI, doi 
dintre ei femei. Când trecu pe lângă Dodson, directorul adjunct nici măcar nu o băgă în 
seamă. Kaiser o luă de mână şi o conduse spre Suburban-ul cu care venise. 

- Cum rămâne cu maşina mea? întrebă ea încet. 

- Aruncă cheile jos. Îl pun pe unul dintre oamenii mei să ţi-o aducă. 

— Ce? 

— Aruncă-le. 

Alex aruncă cheile pe nişte paie şi se lăsă împinsă în spatele Suburban-ului. Se 


aşeză în pielea banchetei în timp ce Kaiser se urca la volan. 


- Ce s-a întâmplat în maşină? întrebă ea. 

- Nu s-a decis încă nimic. Eşti al naibii de norocoasă că bucata aia de hârtie era 
în seiful lui Rusk. 

— Şi tu nu eşti? Mulţumesc, oricum. 

Kaiser oftă greu, apoi se porni pe râs. Nu ai parte de prea multe revanşe de felul 
ăsta în viață. 

- I-ai spus lui Dodson despre coordonatele GPS? 

- Trebuia să-i spun. Nu mai poți ţine ascuns nimic acum. Totul va fi transmis mai 
sus la Directorul Roberts. Am câştigat doar o încăierare nu şi războiul. 

- Totuşi mi-a făcut mare plăcere. 

Kaiser porni motorul, dădu cu spatele, apoi se opri așteptând să treacă duba unui 
legist care trecea printr-un şir lung de maşini ale legii. 

- Ce facem acum? întrebă Alex. 

- Mergem înapoi la spital. Şi să nu te aud comentând ceva. Dau în urmărire 
generală barca cu motor a lui Rusk, imediat ce aflu cum arată. Apoi mă duc să văd ce-i 
cu tipul ăsta, Neville Byrd, cel care susține că l-ai angajat să-l ţii sub supraveghere pe 
Rusk.”Kaiser îi aruncă brusc o privire. Sper că n-ai făcut asta, nu? 

- Nici n-am auzit până acum de tip. Mă jur. 

Kaiser dădu din cap. Sper să-l fi angajat Tarver. Să fie sigur că partenerul lui nu-l 
trage pe sfoară, ştii? 

- Categoric. 

În timp ce duba legistului trecea prin fața lor, lui Alex îi veni o idee. I-ai spus ceva 
lui Dodson în legătură cu ce scria pe podea? 

Kaiser nu spuse nimic. 

Alex îşi reprimă satisfacția. Credeam că nu mai poți ține nimic pentru tine acum. 

- Dă-l în mă-sa pe nenorocitul ăla. 

— Amin. 

Un tânăr agent FBI ciocăni în geamul lui Kaiser. Acesta dădu geamul jos. Ce e? 

- M-au trimis după dumneavoastră, domnule. Adică Directorul Adjunct. Au găsit 
ceva în garaj. 

- Ce anume? 

- Nu ştiu, dar sunt destul de înnebuniţi de chestia asta. 

Kaiser parcă maşina şi cobori. Stai aici, Alex. Plesni cu mâna pe bord în timp ce 
se uita cum Kaiser se îndreptă spre casă. Apoi numără până la cinci, ieşi din maşină şi o 


luă la fugă după el. 
CAPITOLUL 51 


Alex stătea în fața camerei lui Chris, ştergându-se la ochi cu şervețele Kleenex pe 
care le luase de la o asistentă. Încercase timp de cinci minute să găsească suficient curaj 
pentru a intra în camera lui Chris şi să-i spună că soţia lui era moartă, dar pentru un 


motiv anume nu reuşise. Ironia situaţiei era uluitoare. Dăduse buzna în viața lui Chris 


Shepard pentru că credea că soția lui încearcă să îl omoare. Acum, soţia lui era întinsă 
pe masa unui doctor patolog care îi făcea o incizie în forma de Y pe piept. 

Când Alex se strecurase în garajul lui Andrew Rusk în spatele lui John Kaiser, nu 
avea nici cea mai vagă idee că vor găsi un cadavru acolo. Arme biologice letale, poate, 
sau saci plini cu monede de aur, orice dar nu corpul Thorei Shepard. Femeia pe care 
Alex o văzuse purtând numai haine de cea mai bună calitate era înfăşurată într-o pânză 
pătată de vopsea şi vârâtă în portbagajul unui SUV. Măcar era un Porsche, se gândise 
Alex la momentul respectiv. Dar felul în care arăta corpul Thorei Shepard alungă chiar şi 
umorul negru din mintea ei. Părul blond mătăsos al Thorei era prins parcă în litri de 
sânge închegat - ceea ce era o binecuvântare pentru că acoperea bucăţile de craniu spart 
de dedesubt — pielea ei perfectă odată ca abdomenul gri al unei broaşte. Când Kaiser o 
văzu pe Alex în spatele lui, ridică părul plin de sânge închegat pentru identificare. Ochii 
Thorei erau deschişi. Acei ochi minunati albastru marin pe care Alex şi-i amintea din 
fotografia pe care o văzuse acasă la Chris erau cei mai morți ochi pe care îi văzuse -— bile 
cenuşii serbede care se micşorau deja în orbite. 

- Vă pot ajuta cu ceva, doamnă? întrebă o asistentă aflată în trecere. 

- Nu, mulțumesc. Alex vâri Kleenex-ul în buzunar şi intră în camera lui Chris. 

Când văzu tremuratul din pat, îşi zise că nu e momentul cel mai prielnic pentru 
a-i spune despre Thora. La ce bun? I-ar diminua doar şansele de a depăşi o boală grea, 
încă necunoscută. Dr. Clarke o prevenise de faptul că Chris s-ar putea să sufere. La 
sugestia lui Peter Connolly, Clarke îi administrase o altă doză de medicament antiviral, 
de data asta unul experimental iar reacția lui Chris se manifestă şi de data asta prin 
febră. 

— Alex? şopti el. Vino mai aproape. Nu cred că sunt contagios. 

Se deplasă spre patul lui, îi luă mâinile tremurânde într-ale ei şi îl sărută pe 
obraz. 

- Ştiu. 

El răspunse cu un zâmbet slab. Sărut de simpatie? 

- Poate. 

Îşi smuci mâinile şi se cuprinse cu brațele într-un acces violent de febră. Scuze. 

— Nu trebuie să vorbeşti acum. 

Îşi scrâşni dinții, apoi îi înapoie mâinile. 

Voia să-i distragă atenția de la durere, dar nu ştia cum. Deci Ben e acasă la Dr. 
Cage? 

- Da. Soţia lui Tom e grozavă, dar Ben e destul de speriat. Aş vrea să fiu într-o 
formă suficient de bună să pot pleca de aici. 

- Cum rămâne cu opţiunea chimioterapiei? Încă nu ți s-au administrat astfel de 
medicamente? 

- Nu. Din câte am aflat despre Programul de Cercetare a Cancerului Viral, şi 
despre laboratorul doctorului Tarver sunt convins mai mult decât oricând că mi-a 
injectat un retrovirus. Niciun virus nu poate induce cancer în câteva zile, deci cel mai 


bun mod în care poate fi atacat acum este făcând apel la medicamente antivirale. Chris 


se chinui să se ridice în pat. Nu vreau să risc să fac leucemie sau limfom luând 
melphalan sau ceva la fel de periculos. 

Alex îi strânse mâinile. Cred că pur şi simplu nu vrei să-ți pierzi părul. 

Închise ochii dar fantoma unui zâmbet îi atinse uşor buzele. 

- Suntem prieteni, Chris? întrebă ea uşor. 

Ochii lui erau deschişi, întrebând-o fără cuvinte. Sigur că suntem. Îţi datorez 
viața. Dacă supraviețuiesc bolii pe care o am, adică. 

- Trebuie să-ți mai spun un lucru despre Thora. 

- O, Dumnezeule, spuse el istovit. Ce-a mai făcut? În ochii lui apăru brusc o 
scânteie de frică. Sper că nu l-a luat pe Ben, nu? 

Alex dădu din cap. Nu. Şi nici n-o să-l mai ia vreodată. Thora e morată, Chris. 

Se uita lung la ea de pe pernă fără să-şi schimbe expresia. Ochii lui păreau 
aceiaşi, dar ea ştia că înăuntru, simțul realității pe care încă îl mai avea se disipa 
repede. După ce studie fața lui Alex câteva clipe, îşi dădu seama că spune adevărul. 
Cum? întrebă el. 

— A ucis-o cineva. Nu ştim sigur cine, deocamdată. Probabil Rusk sau Tarver. 

Chris clipi de două ori. Au ucis-o cum? 

- A fost lovită mortal cu un instrument contondent. Probabil un ciocan de scos 
cuie. 

Alex văzu disperarea din ochii lui, iar apoi se întoarse cu fața la perete. 

- N-am vrut să-ți spun, zise ea neajutorată, dar mi s-a părut că e mai rău dacă 
afli de la altcineva. 

Ceafa îi tremura, de parcă Chris nu voia să accepte ştirile. Dar Alex ştia că o 
crezuse. Unde e Thora acum? întrebă el. 

- I se face o autopsie. 

Îl auzi expirând brusc. Chris ştia foarte bine ce însemna asta în termeni medicali. 

- Ben nu ştie, nu? 

- Nu, fireşte. 

— Ar putea să afle de la TV sau aşa ceva? 

- Nu. 

Trebuie să îl văd. 

Alex avusese deja grijă de asta. E pe drum. Se uită la ceas. Ar trebui să ajungă în 
orice moment. L-am sunat pe Tom Cage imediat ce am aflat. Tom s-a dus şi l-a scos pe 
Ben de la şcoală, şi mi-a promis că îl aduce cât de repede posibil.” 

Chris oftă cu greutate. Mulţumesc că faci asta. Tom înfruntă moartea în fiecare zi. 
Va şti cum să se ocupe de Ben. 

- Vrei să te uiţi la mine, Chris? 

După un minut, se răsuci şi o privi cu nişte ochi roşii. Voia să spună ceva chiar 
când el îi spuse: Ajută-mă să mă ridic. 

- Ce? N-ar trebui să faci asta. 

— Te rog. Trăgând de mâinile ei reuşi să se ridice în capul oaselor. Încă tremura şi 
gâfâia, dar ochii lui erau foarte hotărâți. Poţi pleca acum. 


— Sunt bine aici. 


Ochii lui Chris se îngustară. Bine? De ce nu încerci să-l găseşti pe Tarver? 

- Nu vor să mă lase. M-au transformat într-un martor oarecare. 

-— Şi» Niciodată nu ai aşteptat să ți se îngăduie să faci ceva până acum. ŞI 
singurul mod în care îl vei salva pe Jamie este dacă îl prinzi pe Tarver. Doar prin el îl 
poţi condamna pe cumnatul tău. Şi numai el le poate spune doctorilor ce a băgat în 
mine. Fără să ştim asta nu mai contează că îl am pe Ben. O să mor înainte să iasă din 
Liga de Juniori. 

Alex era uluită de mânia din vocea lui Chris. Încerca să se gândească la o replică 
rezonabilă când îi vibră telefonul mobil în buzunar. Era Kaiser. Primi apelul şi ținu 
telefonul la ureche. 

— Spune-mi ceva care să merite, John. 

- Rezolvă puzzle-ul pe care ţi-l dau şi vei primi cea mai bună veste a vieții tale. 

- Despre ce vorbeşti? 

- Sunt aici cu presupusul tău prieten Neville Boyd. Şi-a retras afirmaţiile despre 
tine şi a recunoscut că lucra pentru Eldon Tarver. 

Alex închise ochii uşurată. Cum ai reuşit să faci asta? 

În timp ce Kaiser răspundea, Alex puse telefonul pe speaker pentru a-i îngădui şi 
lui Chris să asculte. 

- Când dl. Byrd şi avocatul lui au auzit cuvintele Actul Patriotismului, au devenit 
imediat foarte vorbăreţi, spuse Kaiser. Dar Tarver nu-l angajase pe Byrd ca să-l 
supravegheze doar pe Rusk. Rusk programase un mecanism digital care l-ar fi distrus pe 
Tarver dacă acesta l-ar fi omorât. Asigurări, nu? Byrd a fost angajat pentru a afla care 
este mecanismul. 

— Şi a aflat? întrebă Alex. 

- Da. Folosea un serviciu olandez de internet, numit EX NIHILO. În fiecare zi 
trebuia să se logeze şi să introducă o serie de parole care verificau faptul că mai e în 
viață. Dacă nu făcea asta, un catalog digital al fiecărei crime pe care o comiseseră Rusk 
şi Tarver împreună ar fi fost trimis Biroului şi Poliţiei Statului Mississippi. 

- Dumnezeule. Spune-mi că ai fişierul, John. 

- Mă uit la el chiar acum. Dar nu-l pot deschide. 

— De ce nu? 

- Nu am parola finală. Rusk nu a accesat niciodată fişierul când Byrd îl urmărea. 
Neville a furat suficient de multe parole de la Rusk în aşa fel încât să poată să intre pe 
cont şi să simuleze faptul că era Rusk, dar nu şi să deschidă sau să şteargă fişierul. 
Neville încercă să găsească parola de noaptea trecută, dar nu a reuşit încă să o 
găsească. 

Chris se uita la telefonul celular cu concentrarea unei raze laser. 

- La ce mă gândesc, spuse Kaiser, e că după ce Tarver i-a pocnit capul lui Rusk 
de vreo câteva ori cu cros, ultimul gând conştient al lui Rusk fu să se răzbune pe 
nenorocit cum putea. Nu putea folosi telefonul, dar putea să îşi mişte suficient de mult 
piciorul încât să scrie în sângele de pe podea. 

- Exact. Dar Neville şi cu mine am încercat pe Google prin toate registrele 


echipelor din Oakland, în ultimii o sută şase ani. Am încercat fiecare jucător pe care l- 


am găsit cu numărul 23, dar nicio combinaţie a numelor lor sau zilelor de naştere sau 


mediile la numărul de puncte sau ceva nu mergea pentru parolă. 


Alex se gândi furioasă. Faci o asumpţie că A se referă la o echipă de baseball. 


Aruncă asta la coş şi ia-o de la zero. Numărul lui A. Ce ar putea să însemne? 


— Singurele lucruri pe care le returnează motorul de căutare au legătură cu 


baseball-ul. Tocmai am transmis un mesaj pentru NSA în Washington. Ei au introdus 


căutarea într-un supercomputer. 


- Nu poate fi atât de greu, spuse Alex. E ceva ce Rusk credea că vom reuşi să ne 


dăm seama. Care erau celelalte parole pe care le avea? 


- Una era pi până la a noua zecimală. 

- Pi, reluă Alex. 

— Câteva erau nume din literatura clasică. Una era viteza luminii. 

Într-o voce foarte detaşată Chris întrebă: Cum scria mile pe secundă la pătrat? 

- Despre ce vorbeşte? întrebă Kaiser. 

- Chris, replică Alex. Îi poţi răspunde la întrebare? 

- Stai puţin. 

Alex privi în jos. Chris îi apucase cotul. Singurul număr al lui A pe care îl ştiu e 


numărul lui Avogadro, spuse el. 


— Ce anume? 


- O constantă în chimie. Are legătură cu concentrația moleculară. Fiecare elev de 


liceu la chimie trebuie să o țină minte. 


— Ce-a spus? întrebă Kaiser. 
- Chris are o parolă pe care să o încercați. Stai puţin. Se uită la Chris. Care e 


numărul mai precis? 


- Şase virgulă, ăă, zero doi de două ori ori zece la puterea douăzeci şi trei. 
- La puterea douăzeci şi trei? întrebă Alex 

Chris dădu din cap. 

— Acesta e douăzeci şi treiul. Nu-i un număr douăzeci şi trei? 

- Cum se scrie asta pe calculator? întrebă Kaiser. 

Chris privi spre tavan. „Şase, virgulă zero doi doi X unu zero doi trei. 

- Am auzit, spuse Kaiser. Neville îl bagă acum în calculator. 

Lui Alex îi vâjâiau urechile în timp ce aştepta. 

- Încearcă să laşi la o parte zecimala, spuse Chris. 

- Bine, spuse Kaiser. Byrd încearcă şi asta acum. 

Alex tresări la strigătul triumfător care izbucni prin telefon. 

- Asta e, urlă Kaiser. Am pătruns. 

Alex strângea de telefon atât de puternic că o durea mâna. Ce ţi-a apărut? Ce e în 


fişier, John? 


pline. 


- Stai puţin. Dumnezeule...e o confesiune în toată regula. Sunt pagini şi pagini 


Alex îi prinse mâinile lui Chris într-ale ei. Vezi numele lui Grace acolo? Spune-mi 


că vezi numele lui Grace acolo? 


- Mă uit ... văd câteva dintre numele pe care mi le-ai pus pe listă. Întreg trupul lui 
Alex tremura. Muşchii faciali ai lui Chris se mişcau într-una. 

- Văd, murmură Kaiser. Grace Fennell. Citesc chiar acum pe pagină. 

Alex simți şiroaie de lacrimi curgându-i pe obraji. Gâlma din gât o făcu să-şi 
piardă glasul. Copiază fişierul acum, John. 

- Neville l-a copiat deja, o asigură el. Îl scoate chiar acum la imprimantă. 

— Ce spune despre Thora? întrebă Chris. Sau ceva despre mine? 

- Trebuie să fie ultima intrare în fişier, spuse Alex. 

- Nu. Ultima intrare e pentru un tip numit Barnett. Un petrolist. Rusk credea că 
Barnett îl va aborda pentru un divorț. 

- Mai uită-te. 

- Asta fac. Stai...aici e, Dr. Christopher Shepard. Totul e aici, Alex. Toate dovezile 
din lume. 

Chris îşi ţinea pumnul în gură de parcă era pe cale să-şi piardă controlul. 

- N-am mai văzut niciodată aşa ceva, spuse Kaiser pe o voce uluită. Adică, am 
descoperit trofeele criminalilor în serie...monştri, aberaţii...dar aici e vorba pur şi simplu 
de afaceri. Lăcomie pură, din partea unor oameni normali. 

Alex văzu lacrimi in ochii lui Chris. 

- Ascultă la asta, spuse Kaiser. În Noiembrie 1998, am fost abordat de un fost 
coleg de la drept pe nume Michael Collins, un avocat specializat pe crime, care lucrează 
pentru Gage, Taft şi LeBlanc. Collins îmi cerea sfatul în legătură cu un medic pe nume 
Eldon Tarver. Soţia doctorului Tarver murise recent de cancer, dar familia victimei 
credea că e ceva necurat la mijloc. Erau o familie bogată iar lui Tarver îi era frică de 
faptul că intrase şi poliția pe fir. Îl angajase pe Collins pentru că îi era frică de faptul că 
va fi arestat. Eram nedumerit de faptul că Collins îmi solicita ajutorul, pentru că eu 
eram specializat pe divorțuri, dar Michael mi-a spus că avea nevoie de intuiţia mea 
psihologică, nu de experiența mea legală. 

- Pe parcursul a două interviuri cu Dr. Tarver, mi-am dat seama de natura 
problemei lui Michael. Clientul lui era vinovat. Tarver nu făcuse ceva de felul unei 
confesiuni, dar era destul de clar pentru mine. Niciodată nu am întâlnit o siguranţă de 
sine atât de arogantă, nici măcar din partea tatălui meu, iar asta spune mult. Într-un 
final, împotriva doctorului Tarver nu s-au adus niciun fel de acuzații, în special pentru 
că nu s-a găsit nicio dovadă acceptabilă juridic că s-a comis vreo crimă, în ciuda celor 
două autopsii separate, una din partea unui doctor patolog foarte renumit. De fapt, a 
doua autopsie a fost cea care a convins şi poliția că nu s-a comis nicio crimă. Dar eu 
ştiam cum stau cu adevărat lucrurile. 

- Vreți să merg mai departe? întrebă Kaiser. 

După ce se uită la Chris ai cărui ochi erau închişi Alex spuse: Vrei să închid 
speakerul? 

- Nu. 

- Continuă, John. 

- Nu am avut alte contacte cu doctorul Tarver până doi ani mai târziu, când l-am 


întâlnit în timpul unei vânători de un week-end la Clubul de Vânătoare Chickamauga. În 


timpul acelui week-end, m-am aflat singur în preajma lui mai mult timp. El a pus câteva 
întrebări foarte directe despre profesia mea, întrebări pe care le-am găsit destul de 
ciudate pentru o primă întâlnire. Sigur într-un mod straniu de faptul că pot avea 
încredere în Tarver, am decis să îmi asum un oarecare risc. Am remarcat că, după ani de 
experiență în domeniul meu, am ajuns la concluzia că o alternativă preferabilă divorțului 
ar fi o moarte care să vină la timp. Răspunsul doctorului Tarver a venit spontan: Cred că 
vreți să spuneți la timpul potrivit, nu-i aşa? 

- Acesta a fost începutul colaborării noastre. Sub influența unei cantități 
moderate de alcool, Dr. Tarver m-a asigurat că ar putea ucide pe oricine fără a lăsa 
urme. Se uita la asta, îmi spuse el, ca la un fel de provocare profesională şi susținea că 
fiecare patolog ar avea la un anumit moment în viață gânduri în direcția asta. Era până 
la urmă ceva natural, spuse el. 

- Înainte să plecăm din Chickamauga în week-end-ul acela, fundamentele 
planului nostru fuseseră deja stabilite. Eu avea clienți bogați care veneau la mine la 
birou în fiecare săptămână, implorându-mă să îi scutesc de un partaj defavorabil şi să le 
obțin mai mult timp împreună cu copiii. Puteam să-mi dau seama care clienți aveau 
destulă ură şi furie să ia în considerare eliminarea fizică a perechii lor. Dr. Tarver şi cu 
mine am avea contact minimal. După ce asiguram un răspuns afirmativ din partea unui 
client, aş iniția contactul trimițând un mesaj spam fals către una dintre adresele sale de 
mail. A doua zi, aş parca maşina la Clubul de Golf Annandale unde jucam golf la 
optsprezece găuri. În portbagaj mă aştepta un pachet consistent când mă întorceam. 
Pachetul conţinea toate datele despre victima vizată, şi tot era furnizat de client, fişele 
medicale, orarul zilnic, cheile de la maşină, planuri de vacanță, coduri de securitate, 
parole de e-mail, tot. Acesta era singurul contac e care eu şi doctorul Tarver îl aveam, şi 
chiar ş asta nu implica niciun fel de interacțiune față în față. Nu putea fi niciodată 
urmărită sau dovedită o asemenea legătură pentru că Dr. Tarver nici măcar nu era 
membru al clubului. Avea un prieten care juca golf acolo aproape în fiecare zi, iar Dr. 
Tarver putea şi el să meargă ca invitat când voia. Deschidea portbagajul cu o cheie pe 
care i-o dădusem în acel prim week-end în Chickamauga. Vorbisem cu Dr. Tarver doar 
de câteva ori timp de-a lungul a cinci ani, iar atunci din pură întâmplare. Dar împreună, 
el şi cu mine am omorât nouăsprezece oameni. 

- Nouăsprezece, şopti Alex. Eu ştiam de mai mulți. 

- Stai, spuse Kaiser cu o voce grăbită. În timp ce citeam asta, Kelly mi-a dat o 
notă. Un ajutor de şerif din Forrest County tocmai a detectat barca cu motor a lui 
Andrew Rusk. E remorcată pe un trailer în spatele unei camionete Dodge pe Autostrada 
49. 

Chris se uita la telefonul mobil aproape cu ură. 

— A văzut şoferul? întrebă Alex. 

- Un bărbat chel cu o barbă cenuşie şi un semn din naştere pe obrazul stâng. 

Inima lui Alex începu să bată cu putere Dumnezeule, l-am prins. 

- Ba nu, nu l-am prins. Ştim doar unde era acum cincisprezece minute. 

— Ajutorul de şerif nu încercă să-l aresteze, aşa-i? 


- Nu. Forest County e în drum spre Coasta Golfului, corect? 


— Ar putea fi. E foarte aproape de Hattiesburg. E un fel de cale ocolită spre Coastă. 
Ai găsit până la urmă locaţia exactă pentru coordonatele acelea GPS? 

- Da, spuse Kaiser. Locul precis este în Golful Mexicului. La douăzeci şi patru de 
mile sud de insula Petit Bois. 

- Dincolo de zona de jurisdicție a Gărzii de Coastă. Alex se uită la ceas. Ora două 
e la mai puțin de două ore de acum. 

- Nu-ţi fă griji, vei fi acolo. 

Lui Alex i se înterupse respirația. Serios? 

- Tu şi cu mine, scumpo. 

Se simțea de parcă i se luase o piatră de pe inimă. 

— Am un elicopter pregătit, spuse Kaiser, gâfâind de parcă fugea. Tu urcă sus la 
helipadul de pe CMU. Luăm şase băieți SWAT din Jackson şi câțiva dintre oamenii mei 
de la Biroul din New Orleans. 

- Închid acum. Să nu mă laşi în spate, John. Nu-mi pasă dacă directorul îţi 
interzice asta amenințându-te că te dă afară. Tu să aterizezi neapărat pe acoperişul 
CMU. 

— Ajung acolo în zece minute. Aşteaptă-mă. 

- Du-te, spuse ea şi închise telefonul. 

Chris o privea cu corpul nemişcat. 

- Trebuie să merg cu el, Chris. Nu vreau să te las singur, dar... 

- Voi fi în regulă. Am... 

În uşă se auziră trei bătăi scurte. Apoi uşa se deschise şi o voce pe care Alex nu o 
cunoştea spuse: Bună. Chris Shepard? 

- Da, spuse ea mergând spre uşă. 

Se deschise înainte să o ajungă, dând la iveală un bărbat bine făcut cam la 
patruzeci de ani cu doi copii în fața lui, un băiat şi o fată. 

- Sunt Penn Cage, spuse bărbatul, întinzând mâna. Fiul lui Tom Cage. Iar 
dumneavoastră trebuie să fiți Alex Morse. 

Aceasta aprobă şi-i strânse mâna. 

- Tatăl meu avea ceva probleme cu anghina în dimieața asta, spuse Penn, aşa că 
am hotărât să vin cu Annie şi cu Ben să îl vedem pe tatăl lui. Sper că e în regulă. 

Numai atunci îşi dădu seama Alex că băiatul care stă în fața ei îmbrăcat în 
uniformă de şcoală este Ben Shepard. O, da. Apreciez foarte mult asta. Se dădu la o 
parte pentru a-i permite lui Chris să-şi vadă băiatul. 

- Penn? spuse Chris din pat. Ce... 

Cage înaintă şi-i strânse uşor mâna lui chris. M-am gândit că lui Ben i-ar face 
plăcere o plimbare împreună cu mine şi cu Annie. 

Alex îl văzu pe Chris ştergându-se la ochi înainte să se apropie prea mult copiii de 
el. 

Annie Cage era o fetiță bine făcută de cam unsprezece ani cu păr şaten şi ochi 
isteți. Îl apucă de mână pe Ben pentru a-l conduce la tatăl lui, şi spre surpriza lui Alex, 
Ben îi îngădui. 


- Ce faci, prietene, spuse Chris slăbit. 


Faţa lui Ben era roşie. Era pe cale să iazbucnească în lacrimi. Eşti bolnav, tati? 

- Doar un pic. Dar voi fi foarte bine în câteva zile. Tu ce faci? 

Ben dădu din cap. Primarul m-a adus să te văd. 

- Mi-am dat seama. Bună, Annie. 

- Bună, Dr. Chris, replică Annie. 

Penn zâmbi, apoi o atinse pe Annie pe umăr şi o trase spre el. Cred că vă vom lăsa 
pe voi doi să vorbiți o vreme. 

Chris se uită la el cu recunoştinţă. 

— Ai nevoie de ceva? întrebă Penn. O cola sau ceva? 

- Nu, mulțumesc. 

- Atunci ne vedem imediat, bine? 

Cu ochii ațintită spre Alex, Penn se dădu înapoi spre coridor trăgând-o pe Annie 
după el. 

Chris îşi puse mâna pe umărul lui Ben, apoi se uită spre Alex şi spuse: Mergi şi 
prinde-l. Şi să nu te întorci înapoi decât când l-ai prins. Bine? 

Stăpânindu-şi un val de emoție, Alex dădu din cap, apoi îi făcu cu mâna la 
revedere si înaintă înspre coridor. Penn Cage o aştepta. Privind pe culoar, o văzu pe fiica 
sa stând pe o bancă de lângă camera asistentelor. 

— Cât de rău se simte? 

— Ar putea să moară. 

Penn expiră puternic. Pot să fac ceva ca să fiu de folos? Şi nu spun asta doar aşa. 
Am fost procuror în Houston, şi am foarte multe legături în forțele federale de ordine. 

Alex îşi dădu atunci seama că Penn Cage era avocatul care îl distrusese pe un fost 
director al FBI, implicându-l într-un proces de drept civil pentru că acoperise o crimă 
undeva prin anii şaizeci. Aş vrea sa-mi fi făcut oferta asta acum o săptămână. 

Ochii lui Cage se aprinseră cu o intensitate surprinzătoare. Vă fac acum aceeaşi 
ofertă. Spuneţi-mi de ce are nevoie Dr. Shepard, voi face tot ce îmi stă în puteri, rezolv 
eu treaba sau pun pe cineva să rezolve. 

Alex se uită la ceas, gândindu-se la elicopterul lui Kaiser. Îl cunoaşteţi bine pe 
Chris? 

- Nu atât de bine pe cât mi-aş dori. Dar tatăl meu spune că este unul dintre cei 
mai deosebiți tipi cu care a lucrat. Iar asta spune ceva. 

— Şi eu cred asta, spuse Alex spre propria ei surprindere. 

- Nu mă lăsați să vă rețin. Dar ţineţi minte ce v-am spus. 

— Voi ţine. 

Alex se întoarse şi fugi spre lifturi. Făcu zece paşi pe culoar şi trecu pe lângă 
camera mamei ei. Margaret Morse nu va şti niciodată dacă fiica ei se va fi oprit, iar Alex 
aproape că nu se opri. Dar la jumătatea distanței până la lifturi, se opri brusc, apoi se 
întoarse şi intră în fugă în camera mamei ei. La fel cum făcuse şi cu Chris, o strânse pe 
mama ei de mână şi se aplecă foarte aproape de fața ei. 

- Mamă? şopti ea. Sunt Alexandra. Jamie va fi bine. Acum poți să ne părăseşti. 

Se rugă pentru un semn, un ochi clipind sau un deget mişcându-se, dar nu văzu 


nimic. O sărută pe mama ei pe obraz, apoi ieşi din cameră. 


CAPITOLUL 52 


Elicopterul care ateriză pe acoperişul Centrului Medical Universitar era un Bell 
430 alb şi lucios, cu o capacitate de opt persoane plus echipaj la 140 de noduri pentru 
aproape patru ore. Alex zburase spre multe situații care implicau ostatici, dar de puţine 
ori într-un aparat atât de puternic. Un 430 îi va duce spre Golful Mexicului lăsându-le 
chiar timp la dispoziție. Se aplecă aproape la nouăzeci de grade în timp ce fugea sub 
elicele care se învârteau. Binecunoscutul sunet al elicelor îi făcu inima să bată cu 
putere. Sări prin uşa deschisă, se uită rapid la cei şase agenți SWAT din spatele lui 
Kaiser, apoi îşi prinse centura de siguranță lângă el. 

- Pregătită? urlă Kaiser. 

Alex ridică degetele mari. 

Kaiser zâmbea în timp ce zgomotul motorului devenea din ce în ce mai puternic. 
„Lucrurile astea îmi aduc întotdeauna aminte de Vietnam. 

— Şi asta e bine sau rău? 

- Bună întrebare. O strânse de umăr în semn de asigurare. Faza e acum că 
trebuie să-l prindem pe Tarver viu. 

Alex dădu cap. 

— Aici intri tu în schemă. În felul acesta l-am făcut pe director să îngăduie să fii de 
față.” 

- Deci sunt un negociator în cazuri de ostatici din nou? 

- E un fel de a spune. Vei negocia, doar că nu va fi niciun ostatic implicat. Sau cel 
puţin asta sperăm. 

— Amin. 

- Merg puţin până în față. Trebuie să vorbesc cu pilotul înainte să decolăm. 

Kaiser înaintă şi se aplecă spre casca pilotului. Alex se uita la cer, deasupra 
cenuşiu şi aglomerat de nori negri spre est. Simţind ceva vibrând pe coapsă, scoase 
telefonul şi privi ecranul. Scria MESAJ NOU. Când deschise telefonul văzu că mesajul 
era de la Jamie. În sfârşit. Apăsă pe citeşte: Tata ne împachetează. lucrurile! Spune că ne 
mutăm. Azi. L-am auzit cum vorbea cu ea despre Mexic. Are voie să mă ducă în Mexic? 
Pare speriat. Sunt speriat. Poţi veni să mă iei? Pe computer. Tata nu mă lasă să te sun. 

Alex trânti telefonul de picior. Momentul ales de Bill era perfect, ca de obicei. Voia 
să-i spună lui Kaiser să ducă elicopterul spre Ross Barnett Reservoir să-l ia pe Jamie, 
dar bineînțeles că nu putea face asta. Confesiunea scrisă a lui Andrew Rusk o să-l pună 
în curând la zid pe Bill Fennell, dar în chiar minutul ăsta, custodia asupra băiatului îi 
aparținea lui Bill. 

Alex credea că elicopterul o va duce spre omul care a omorât-o pe Grace, dar 
acum îşi dădea seama că realmente cu era Eldon Tarver cel care îi omorâse sora. El 
fusese doar arma. Bill Fennell era adevăratul ucigaş. Iar acum, la fel ca Tarver, Bill voia 
să plece din ţară cu tot cu Jamie după el. Asta o lăsa pe Alex fără nicio posibilitate de 
alegere. Dar nu putea să-i spună lui Kaiser de ce ar fi trebuit să se dea jos din elicopter. 


S-ar putea ca în următoarea jumătate de oră să comită şi ea o infracțiune, o răpire. Şi, 
desigur, Kaiser nu putea lua parte la aşa ceva. 

Ridică telefonul mobil şi începu să simuleze o conversație cu una dintre 
asistentele mamei ei. Ce? urlă ea. Nu te aud. 

Kaiser se întoarse urmărind-o din cabină. 

- Când? urlă ea. Ce înseamnă asta?... Rinichii? Acum? Sau în următoarele ore?... 
Iisuse, da bine. Vin imediat... Probabil zece minute. 

Kaiser merse înapoi şi îngenunche lângă ea. Ce s-a întâmplat? 

- Mama mai are puțin şi moare. A semnat să nu fie resuscitată, deci probabil că 
va muri în chiar următoarele câteva minute. Îţi poţi imagina? 

Kaiser se uită la ceas, apoi spre bordul metalic, apoi din nou la Alex. Tu decizi. Nu 
te putem aştepta dacă decizi să pleci. E conştientă? 

- Când şi când, mai mult nu. Dar, totuşi...e mama, ştii? 

- Înţeleg. 

Se uită din nou la ceas calculând în minte. Aş fi vrut foarte mult să fii acolo. Ştii 
că se va ajunge la o situaţie complicată de egalitate de forțe, şi tu ai fi chiar elementul 
care face diferenţa. 

- Nu-mi îngreuna situația mai mult decât e deja, bine? Forță un zâmbet. Apreciez 
foarte mult că mi-ai oferit şansa. Acum du-te. Ideea e să-l prindem pe Tarver. 

Alex îşi desfăcu centura de siguranță şi cobori din nou pe acoperiş. Kaiser 
îngenunche în uşa deschisă, privind-o cu compasiune. Acoperit de zgomotul asurzitor al 
elicelor urlă: „mi pare rău pentru mama ta. 

Alex îi făcu cu mâna şi fugi spre marginea helipadului. 

Elicopterul se ridică în cerul întunecat înainte ca ea să fi ajuns la uşă, apoi se 
ridică într-un lung arc de cerc spre sud. 


Îşi scoase telefonul şi-l sună pe Will Kilmer. 


Elicopterul FBI se afla la treizeci de mile sud de Jackson când îndoiala care îl 
cuprinse pe Kaiser deveni de nesuportat. Îşi scoase telefonul, formă numărul pentru 
asistență şi obținu numărul pentru Centrul Medical Universitar. Când recepționistul de 
la Centrul Medical intră pe fir, se identifică drept agent FBI într-o situație de urgenţă şi 
ceru să vorbească cu asistenta şefă de la Oncologie. În timp ce aştepta, unul dintre 
agenții din spatele lui înaintă spre el şi spuse: Ce se întâmplă, John? Ceva nou? 

Kaiser dădu din cap. Nu pun eu botul la povestea lui Morse despre mama ei. 

— De ce nu? 

- Pentru că nimic în lume nu ar fi putut să o oprească pe fata asta să fie de față 
când îl prindem pe tipul care i-a ucis sora. Nu-mi pasă că moare mama ei. Morse 
aproape că şi-a distrus cariera făcând asta, şi în niciun caz nu ar spune pas 
deznodământului. 

— Alo? spuse o voce feminină iritată. Cine e? 

— Agent Special John Kaiser de la FBI. Avem de a dace cu o urgenţă de viață şi de 
moarte şi are legătură cu fiica uneia dintre pacientele dvs. Margaret Morse. Fiica ei este 


Agent Special Morse. 


- Eu... 0.... 

- Puteţi vorbi mai tare, vă rog? Sunt într-un elicopter acum. 

- Spuneam că o cunosc! 

- Vă aud foarte bine acum. E acum în spital? Mă refer la Alex Morse. 

- Nu am văzut-o de când a ieşit acum douăzeci de minute. 

— Înţeleg. Puteţi să-mi spuneţi cum se simte mama ei? I s-a înrăutățit brusc 
starea? 

- Nu cred că mai are cum să se înrăutățească. 

- Ce vreau să spun este dacă e pe moarte? Ați chemat-o pe Agent Morse mai 
devreme prin telefon, spunându-i că mama ei e pe moarte? 

- Ah, nu cred. Din câte ştiu eu nu. Stați să verific. Kaiser se uită la pilot, îndreptă 
un deget spre indicatorul de viteză, şi semnaliză că ar trebui să încetinească. După 
aproape un minut, asistenta reveni la telefon. 

- Nu, domnule. Nu s-a trimis niciun telefon de acest fel de aici. De fapt, rinichii 
doamnei Morse par a se comporta chiar puțin mai bine în dimineața asta. Eliberează o 
cantitate mai mare de urină. 

Kaiser închise, se aplecă spre casca pilotului, şi-şi roti degetul în cerc. Întoarce-te. 

În timp ce elicopterul vira deasupra autostrăzii I-55, Kaiser formă numărul 
biroului teritorial din Jackson şi ceru să vorbească cu un specialist tehnic. 

- Da, domnule? spuse o voce chiar mai tânără decât se aştepta. 

— Am nevoie de coordonatele GPS ale unui telefon mobil. Cât de repede se poate. 
Sună la compania de telefonie şi spune-le că sunt în joc vieți. Kaiser citi numărul de 
telefon al lui Alex, apoi spuse: Cred că este un telefon Cingular. Sună-mă imediat ce afli 
rezultatele. 

— Sigur, domnule. 

Imediat ce închise, pilotul se aplecă spre el şi spuse: Unde mergem? 

Unde dracu s-o fi ducând Alex? se întreba Kaiser. Oare nu credea că omul care 
purta în remorcă barca cu motor a lui Rusk spre Coasta Golfului era Tarver? Putea oare 
să o sune cineva şi să-i spună asta? Nu credea aşa ceva posibil. Chris Shepard nu avea 
cum să ştie aşa ceva. Oare mai lucra Will Kilmer pe caz? Putea oare fostul polițist să 
descopere ceva în ultimul moment? Probabil. Dar mai apoi, motivul pentru care a şters-o 
Alex putea fi ceva fără nicio legătură cu Tarver, ceva care era chiar mai puternic decât 
preocuparea ei pentru cazul de față. Ce ar putea fi chiar mai important decât asta? 

- Stai la nivel! îi spuse el pilotului. Ţine-ne unde suntem! 

În timp ce elicopterul încetinea pentru plutire, Kaiser simțea cum disperarea 
devine mai puternică decât gândirea eficientă. Observase fenomenul de multe ori: 
oameni din sălile de urgență nu puteau face nici cele mai simple conexiuni logice. 
Nimeni nu era imun, nici veteranii de război, nici astronauții, nici... Îi suna telefonul. 

— Alo? Alo! 

—- Am găsit coordonatele, domnule. Telefonul este la treizeci şi două de grade, 
douăzeci şi cinci de minute nord, şi nouăzeci de grade, patru minute... 


- Doar spune-mi odată unde e, băiete. Pune o hartă peste numerele alea! 


- Deja am făcut asta. E Coachman's Road, lângă Clubul de Yahting din Jackson. 
Chiar la marginea lacului de acumulare. 

- Ross Barnett Reservoir? 

- Da, domnule. 

- Cumva pe lângă Rose Bluff Drive? 

- Da, domnule. Chiar acolo. Şi oricine ar fi posesorul telefonului este foarte 
aproape de zona respectivă. 

- La dracu! S-a dus acasă la cumnatul ei. 

- Domnule? 

Pilotul se uita la Kaiser, cu ochi întrebători în spatele căştii. 

Nepotul ei, se gândi Kaiser furios. Ce-i asta, un fel de porcărie cu cine are custodia 
băiatului? Jamie Fennell era motivul pentru care Alex lucrase la caz de la bun început, 
atât de mult şi atât de nesăbuit. Dar dacă era vorba despre altceva? Poate puştiul 
însemna ceva pentru Tarver. Era oare posibil? Ar putea oare Bill Fennell să-l ajute pe 
Tarver să fugă din ţară? Dacă patologul se îndrepta spre Golf nu putea fi cazul. Dar 
poate nu se îndrepta spre Golf. Poate altcineva conducea camioneta. 


CAPITOLUL 53 


Bill Fennell locuia pe malul dinspre sud-vest în Ross Barnett Reservoir, cincizeci 
de mile pătrate de apă care ar fi putut forma valuri uriaşe ca de ocean într-o furtună 
cum era cea care se apropia. În ciuda proximităţii față de Clubul de Yahting din 
Jackson, cele mai multe case erau mai vechi decât casele făcute pe bandă rulantă de pe 
țărmul de est. Bill rezolvase problema cumpărând patru proprietăți legate la nord de 
clubul de yahting, dărâmă casele de pe terenuri şi-şi construi propria viziune a 
paradisului noilor îmbogățiți. 

Alex şi Will erau la mai puţin de cinci minute distanță de rezultat, conducând 
repede pe Coachman's Road în Nissanul Titan albastru pe care îl folosea Will în locul 
Explorer-ului, care se recupera după explozia de la laboratorul de primate. Magnum-ul 
357 al lui Will era între ei, şi o puşcă de calibru 12 pe bancheta din spate. Sig-ul 
împrumutat de Alex era în torpedo, şi mai avea un Smith & Wesson de calibru 0.38 
prins de glezna stângă. 

— Ai mai primit mesaje pe telefon? întrebă Will. 

- Nu. Sper să nu fi plecat încă. Trebuie sa iasă pe partea asta, nu? 

- Nu neapărat. Sunt destul de multe căi de acces în cartier. 

— Perfect. 

Apele turbulente ale lacului de acumulare le apărură în față. Will o luă spre sud, 
îndreptându-se spre bucata de pământ pe care erau clubul de yahting şi casa Fennell. 
Cum vrei să procedezi? întrebă el. 

— Îl vom cere pe Jamie frumos, spuse Alex. Apoi îl vom lua de aici. Bill ar trebui să 


fie arestat pentru crimă înainte să se termine ziua. 


- Bill poate fi un tip foarte dificil, spuse Will. Era foarte aproape să ajungă la 
închisoare pentru că a bătut un tip pe marginea drumului odată. Nervi din cauza 
condusului. 

- Nu ştiam asta. Alex pipăi Magnum-ul cu mâna. Dar eu aş spune că suntem 
destul de bine pregătiți pentru orice eventualitate. Indică o poartă înaltă din fier forjat la 
cincizeci de metri în față. Încetineşte. 

Will trase maşina în fața porții şi se opri. 

- Închisă cu lanţuri, spuse Alex arătând cu degetul spre o yală masivă. 

Will cobori, se urcă în spatele camionetei, deschise cutia cu scule şi scoase un 
patent lung. Tăie lanţul cu uşurinţă şi aruncă instrumentul în trusa de scule şi se aşeză 
iar la volan. 

- Eşti bun la casa omului, spuse Alex. 

Will o privi lung. Înainte să intrăm, dă-mi voie să-ţi pun o întrebare. Care crezi că 
sunt şansele să pătrundem într-un fel de cursă? 

Încercase să nu se concentreze pe o asemenea posibilitate, ci mai degrabă să se 
pregătească pentru orice s-ar fi întâmplat. Dar acum Will pusese punctul pe i. 

- De asta eşti tu aici, spuse ea încet. Dacă ştiam sigur că e doar Bill, nu aş fi avut 
nevoie de nimeni să mă ajute. 

Will oftă ca un om bătrân care are nevoie de un somn bun. Mi-am dat şi eu seama 
de asta. 

- Pot intra fără tine, spuse Alex, vorbind serios. Poţi să mă aştepţi în maşină. 

Detectivul îşi ridică capul spre ea, cu ochii umezi ca ai unui ogar. Scumpo, tatăl 
tău m-a scos din atâtea zone fierbinţi la vremea lui că nici nu pot să le număr. Sunt aici 
acum pentru că el nu mai poate fi aici. Şi voi face exact ce ar face el. 

Will băgă camioneta în viteză şi înaintă. Hai să-l rezolvăm pe băiatul ăsta. 

Conduse prin poartă şi în continuarea aleii care conducea din spatele vilei lui 
Fennell, o copie exagerată a unei case de pe plantațiile din Louisiana, înaltă, albă, cu 
coloane albe şi o verandă care înconjura toată casa. Se opri când mai aveau încă o sută 
de metri de casă şi parcă în spatele unui şir de copaci. 

- E destul de departe, spuse el. 

În timp ce oprea motorul, ploaia care amenința de ore bune se năpusti în sfârşit 
peste pământ ca valuri de soldați mărşăluind în uniforme gri. Primii stropi loviră 
camioneta ca gloanţe dintr-un pistol cu aer comprimat, iar apoi ploaia ascunse clădirea. 
prin crăpăturile din copaci, Alex reuşi să distingă suprafața plumburie a rezervorului. 
Deschise torpedoul şi scoase pistolul Sig-Sauer pe care i-l dăduse Will acum două zile, 
apoi ieşi din maşină şi se ascunse în spatele unui stejar. Will venea din urmă cu puşca 
ținută liber pe lângă piciorul stâng, şi cu pistolul strâns în mâna dreaptă. Când ajunse 
lângă ea, se întoarseră împreună şi urmăriră cu atenție casele şi împrejurimile în timp 
ce ploaia le uda leoarcă hainele. 

Vila fusese construită cu fața spre lacul de acumulare. Proprietatea de 
doisprezece acri cuprindea sute de copaci şi tufişuri, grădini şi lacuri peste tot în stil 
englezesc. Doar amenajarea peisajului costase mai mult decât toate casele din jur. Spre 


stânga lor erau terenurile de tenis, spre dreapta o piscină cu un tobogan pentru Jamie. 


În fața casei, Alex ştia, se întindea un doc pe o bucată întinsă a lacului de 
acumulare. La finalul docului se găsea un garaj pentru bărci al cărui proprietar era 
Andrew Rusk. O barcă cu motor decapotabilă Carrera, îşi amintea ea, cu motoare 
exterioare care puteau să o ducă până la nouăzeci de noduri, ceea ce era aproape ca şi 
cum ai zbura. 

- Eu şi Jim am făcut asta de nenumărate ori, spuse Will. De mii de ori, pun pariu, 
dacă mai pui şi vizitele la domiciliu. 

Coatele jupuite ale lui Alex o usturau de parcă ploaia ar fi fost acidă. Ăla e 
Hummer-ul lui Bill, spuse ea, arătând cu degetul spre o pată gălbuie care se vedea în 
garajul de la distanță. Are două astfel de maşini. 

— Ştiu, spuse Will. Îl vedeam când îl lăsa pe Jamie când mergea la pescuit cu Jim. 

- Am uitat că obişnuiai să te duci şi tu cu ei câteodată. 

Will dădu din cap, apoi începu să meargă de-a lungul terenului. 

- Jamie e un băiat bun. Niciodată nu mi-a plăcut de taică-su prea mult. Un 
nenorocit cu gura mare, dacă mă întrebi pe mine. 

— Ştii ce cred eu, spuse Alex, imediat în urma lui. 

Pe măsură ce casa devenea din ce în ce mai mare, un mârâit prelung traversă 
spațiul dintre ei doi. Era vocea lui Will, îşi dădu ea seama, vorbind pe cu totul alt ton. 

- Dacă Bill încercă să ne oprească să-l luăm de aici pe Jamie, spuse el, tu te duci 
afară şi mă aştepţi. 

- Unchiule Will, tu... 

- Taci, fetițo. Detectivul se întoarse spre ea în timp ce mergea, privind-o cu ochii 
duri şi inexpresivi. Nu mă lua pe mine cu prostiile tale de negociator. Tu ieşi afară şi mă 
laşi pe mine să fac ce trebuie făcut. 

Alex nu-l mai auzise niciodată vorbind pe Will în felul în care o făcea acum. Îi 
vorbea de la o generaţie distantă. Dar ea înțelegea. Will Kilmer lucrase la omucideri timp 
de zeci de ani, şi ştia că un proces pentru crimă ar fi o treabă pe care nu te puteai baza 
deloc, mai ales dacă acuzatul îşi putea permite cei mai buni avocaţi. Pe de altă parte 
dacă Bill Fennell murea în confuzia unui scandal în familie, atunci nu ar fi apărut nicio 
problemă asupra custodiei lui Jamie. Era un raționament inuman, ştia — dar poate că 
era esențialmente uman? Oricum, Will avea dreptate într-un fel. Tot ce conta acum era 
Jamie. 

Se mişcau ca umbre prin ploaie. Will mergea mai repede, respirând greu dar 
nearătând niciun semn că şi-ar pierde din ritm. Când erau la mai puțin de douăzeci de 
metri de vilă, se opriră în spatele unor tufişuri perene. 

— Pe scările verandei? întrebă Alex. 

Will scutură din cap. Încercuieşte casa şi încearcă să vezi ce se petrece înăuntru. 

— Ne despărțim? 

- În mod normal aş spune da. Azi? Nu. Când ajungem la colțul din dreapta al 
casei, urcăm pe verandă ca să ne uităm prin ferestre. 

Înaintară din spatele tufişurilor spre partea dreaptă a casei. Will îşi făcu loc prin 
gardul gros de sub verandă, apoi se cățără pe balustrada din colț şi o aşteptă pe Alex. Se 


mişca cu o agilitate surprinzătoare, îşi dădu ea seama, cățărându-se în spatele lui. 


Prin prima fereastră văzură doar o cameră goală. Se deplasară încet pe marginea 
peretelui spre fereastra imediat următoare. Din nou nu văzură nimic. 

- Mâinile sus, spuse o voce autoritară din spatele lor. Îndrept o puşcă de 
doisprezece spre voi. 

Sufletul lui Alex fu cuprins de întuneric complet. 

- Staţi cu fața la perete, şi aruncați armele peste balustradă. Toate armele. 

- De unde a apărut? şopti Will din stânga. Dinspre gardul viu, îşi dădu ea seama. 
Aştepta în spatele gardului. 

Will se întoarse pe jumătate şi spuse pe o voce dură: Ascultă-mă, Bill Fennell. Eşti 
deja până la gât în căcat. Chiar nu vrei să... 

- Nu e Bill, îi spuse Alex. 

Will se uită peste umăr, apoi închise ochii şi scutură din cap. 

Alex trebuia să admire strategia doctorului Tarver. Trimisese „mesajul de la 
Jamie,” apoi aşteptase în spatele gardului viu dinspre verandă pentru răspuns. Simplu 
şi genial, din moment ce nu putea fi prins în casă chiar dacă veneau aici o armată de 
agenţi SWAT. Dar nicio astfel de armată nu venea. Întrebarea care se punea era de ce 
venise de fapt doctorul Tarver aici? 

- Nu încerca să faci pe eroul, partenere, spuse doctorul. Cavalerismul costă mult, 
şi dumneata ai trecut demult de vârsta în care îți poți permite aşa ceva. Tarver făcu un 
pas spre dreapta. Am o poză cu dumneata pe telefonul meu mobil, tataie. Dormi destul 
de profund după câteva beri. 

Will mormăi ceva ininteligibil. 

- Iar tu, agent Alex. îți aduci aminte ce înseamnă să fii pocnită cu alice, nu-i aşa? 

Partea dreaptă a feţei începu să o gâdile. Îl simțea pe Will într-o stare de tensiune 
lângă ea, ca o pisică pe cale să sară. Îşi închise ochii şi încercă să se apropie de el prin 
puterea minţii. Nu încerca nimic...nu poţi face față unui glonț, nici măcar unui pistol cu 
alice. 

- Aruncaţi pistoalele alea peste balustradă. urlă la ei Tarver din nou. Acum! 

- Unde e Jamie? întrebă Alex, aruncând Sig-ul peste umăr. 

-— O să vezi. 

Dumnezeule, sper să fie în viață... 

- Te iubesc, păpuşă, se auzi cel mai uşor suspin în spatele ei. 

Păpuşă? În felul acesta îşi alinta Will fiica, înainte să moară în... 

Într-o singură mişcare, Will aruncă puşca peste umăr şi se învârti pe lângă Alex 
cu toată viteza pe care o putea avea un bătrân de şaptezeci de ani. Trase din pistol în 
timp ce se rotea, încercând să-l dezorienteze pe Tarver cât de mult putea în timp ce îi 
asigura lui Alex încă o şansă. Mâna ei era foarte aproape de pistolul de calibru 0.38 de la 
gleznă când bubuitul ca de artilerie al puştii acoperi sunetul pistolului lui Will. Sunetul 
o aruncă înapoi în evenimentul de la banca Rezervei Federale, când un om disperat îl 
spulberase pe cel mai bun prieten al ei şi jumătate din fața ei în câteva secunde. Când 
reuşi să pună mâna pe pistol, gura fumegândă a puştii doctorului Tarver era la numai 
câteva picioare de ochii ei. 


- Ar fi chiar păcat să distrugem şi cealaltă jumătate, spuse el. 


Mişcându-şi doar ochii, Alex privi în dreapta ei. 

Will zăcea într-o baltă de sânge care se răspândise sub el. Câteva răni colțuroase 
lăsau să se vadă bucăţi albe de os din omoplat. Una dintre găuri era chiar deasupra 
coloanei. 

- Aaahhh, gemu Alex, cu ochii în lacrimi. Nenorocitule! 

- El şi-a ales soarta, spuse doctorul Tarver. Un om curajos.” 

A murit cum a murit şi tati, spuse vocea de fetiță din ea. 

- Poftim? întrebă doctorul Tarver, smucindu-i din mână pistolul. 

Oare vorbise tare? 

- Intră în casă, îi ordonă Tarver. Mergi! 

Alex voia să treacă peste corpul lui Will, dar Tarver scutură din cap şi îi arătă 
partea din față a casei, partea dinspre lacul de acumulare. În timp ce mergea, se uită 
îndelung spre doc, gândindu-se dacă Carrera era legată acolo sau nu. Bill lăsa de multe 
ori cheia acolo. Dacă ar putea să îl scoată pe Jamie din casă...apoi să ajungă la garajul 
pentru bărci... 

Partea din față a verandei era ecranată. Deschise uşa zonei protejate, intră, şi se 
opri în fața uşii de chiparos care ducea spre clădirea principală. Oare ce coşmar se afla 
de cealaltă parte? 

- Intră, spuse Dr. Tarver. 

Întoarse mânerul şi împinse uşa. 

Bill Fennell stătea întins la baza unei scări interioare. Picioarele lui lungi făceau 
unghiuri ciudate, iar gura lui era deschisă şi părea rigidă. În timp ce Alex încerca să 
observe cât mai mult din cameră, încercând disperată să dea de Jamie, simți cum țeava 
puştii o înghionteşte între umeri făcând-o să înainteze. 

- De ce l-ai omorât? 

- Nu e mort, spuse doctorul Tarver. E sedat. 

Adevărat sau fals? 

— Unde e Jamie? 

Tarver indică cu puşca înspre coridorul care conducea spre spatele casei. Pe 
acolo. 

O amorțeală paralizantă se făcu simțită în abdomen. Şi se întindea tot mai sus 
foarte repede. Mă duci la Jamie? 

Un zâmbet reprobator în barba cenuşie. Dar nu ai venit aici pentru o reuniune. 

O gâdilau palmele. 

- Deschide camera cu maşina de spălat. 

Îşi făcu curaj să înfrunte cele mai mari atrocități, apoi deschise uşa. Jamie era 
ghemuit deasupra maşinii de spălat holbându-se la două lucruri sub formă de spirală pe 
podea. Îi luă lui Alex un moment până îşi dădu seama despre ce e vorba. Şerpii erau 
groşi şi scurți, cu capete triangulare şi guri ascuţite. Mocasini de apă. 

- Mătuşă Alex! plânse Jamie cu ochii scânteind. Ai venit! 

Se forță să rânjească de parcă totul ar fi bine acum. Sigur că am venit, prietene. 
Se întoarse spre Tarver şi şuieră: Sadicule. 


Tarver chicoti. Băiatul e bine. Vezi cutiile alea? 


Îi făcu semn spre două valize rezistente la apă pe partea ferită de şerpi. Valize 
pelican, se gândi Alex. Genul de instrument pe care îl folosesc inginerii pentru a 
transporta echipamente scumpe. Valiza cea mare era galbenă strălucitoare, cealaltă 
albă. 

- Vreau să le duci în fața casei, spuse Tarver. Mişcă-te. 

- Vin înapoi Jamie, promise Alex. 

Jamie dădu din cap complet asigurat, dar ochii lui se întoarseră repede la şerpii 
de pe podea. Valizele erau aproape prea grele pentru Alex. În timp ce se retrăgea cu ele, 
văzu cum Dr. Tarver ridică unul dintre sacii cu sfoară şi îi deschide. Poate că o să-şi 
bage şerpii în sac măcar o vreme. 

Dându-şi seama că Tarver nu ieşise după ea în camera din față, dădu drumul 
valizelor şi se grăbi spre dulapul de arme al lui Bill. În spatele acelor uşi erau o mulțime 
de arme de foc, dar erau închise bine. Încerca să spargă încuietoarea când intră Tarver 
trăgându-l după el pe Jamie. Jamie țipa cu vocea ascuţită a unui copil de zece ani. 

- Mătuşa mea Alex o să-ți rupă capul, maimuţoi nenorocit. 

Tarver îl pocni pe copil în cap, trântindu-l la pământ. Ţipătul lui Jamie încetă. 

Unde e puşca? se întrebă Alex. 

Tarver se îndreptă spre o bibliotecă, întinse mâna spre unul din rafturile de mai 
sus şi luă un pistol automat pe care Alex îl recunoscu ca fiind Beretta din colecţia lui 
Bill. Apoi scoase Sig-ul lui Alex de la spate. 

- De ce faci asta? întrebă ea. De ce nu ai plecat pur şi simplu cât timp mai aveai o 
şansă? 

Tarver îi răspunse cu un zâmbet scurt. Azi intru într-o nouă viață. Dispar într-o 
altă identitate. Şi te-aş fi lăsat bucuros să trăieşti până la adânci bătrâneți. Dar mi-e 
teamă că s-ar putea să ai vreo idee despre drumul pe care l-am apucat spre noua mea 
viață. Poate nu ştii acum că poţi face această legătură, dar o poți face. lar dacă te las în 
viață, într-un final ţi-ai aduce aminte. 

Cu cea mai naturală dintre mişcări, Dr. Tarver se întoarse şi-l împuşcă în cap pe 
Bill Fennell cu Sig-ul lui Alex. 

Aceasta sări in spate din cauza şocului, dar nu avu prea mult timp să se preocupe 
de Bill pentru că Jamie începuse să se mişte pe podea. Dacă şi-ar sălta capul ar vedea 
față distrusă a tatălui său. Se mişcă sub imboldul unui impuls subit şi îl acoperi pe 
Jamie cu corpul ei. 

- Perfect, spuse Tarver. Cum ţi se pare ceva de felul următor? Nu puteai să mai 
trăieşti niciun minut cu ideea că nepotul tău era sub puterea cumnatului tău. Ai venit 
să îl salvezi, Fennell a opus rezistență, deci l-ai împuşcat. Din păcate, copilul a murit şi 
el în timpul schimbului de focuri, cred că Biroul ar vrea ca investigația să fie închisă cât 
mai repede. 

- Te rog, spuse Alex cu o față lipsită de emoție. Omoară-mă pe mine, dar lasă-l pe 
el în viață. 

Tarver scutură din cap. Nu poate supraviețui să le spună prietenilor tăi de la 
Birou că a avut doi străini oaspeți noaptea precedentă. 


Alex clipi uimită. Doi? 


- Fratele meu Judah. 

Alex medită asupra acestui aspect. Deci el conduce camioneta? Cea cu barca? 

Tarver zâmbi. Puțin machiaj poate face minuni. La revedere, Alexandra. Ai purtat 
o vânătoare pe cinste. 

Mută Beretta în mâna stângă, apoi se dădu în spate, mişcând Beretta din stânga 
în dreapta de parcă era în căutarea unui punct bun pentru ţintă. Un instinct năvăli 
peste Alex forțând-o parcă să îl ridice pe Jamie şi să fugă. Ştia că nu va reuşi să facă 
nimic dar nu era oare mai bine dacă murea încercând? Beretta se stabiliză în timp ce 
Tarver puse degetul pe trăgaci. Cel puțin Jamie era inconştient acum spre sfârşit. 
Forțându-şi brațele sub el, se chinui să-i ridice corpul flasc. Nu se auzi nicio 
împuşcătură. 

De ce nu a tras? se întrebă ea. 

Dr. Tarver îşi ridică fruntea de parcă încerca să distingă un sunet îndepărtat în 
zgomotul furtunii de afară. Alex se trezi şi ea ascultând, la început în van, dar apoi... 
auzi sunetul continuu al elicelor profilat pe cel al ploii, şi ştiu că minunatul Bell 430 al 
lui John Kaiser cobora pe vilă ca forțele aeriene într-un sătuc asediat din Vietnam. 

- Planul tău nu va mai funcţiona acum, doctore, spuse ea pe tonul calm al unui 
negociator de crize cu ostatici care nu avea nimic personal de disputat într-o 
confruntare. Nu mai ai cum să spui povestea asta acum, indiferent ce faci. Faptul că eşti 
aici duce totul la dracu. 

Tarver înaintă spre ea şi-i puse puşca la tâmplă. În mod clar nu era convins. Dacă 
o împuşca acum, se gândea Alex, apoi reuşea cumva să scape în furtună, povestea lui 
despre tragedia casnică putea încă fi destul de credibilă la sediul FBI. Dar avea în timp 
un duşman, în timp şi în oamenii care se adunau afară. 

Beretta o pocni în fața cu o putere uluitoare. Se prăbuşi peste Jamie. Urme de 
paşi se auziră din ce în ce mai puternic apoi mai încet. Dr. Tarver o smuci din nou în 
picioare. Pe măsură ce îşi recăpăta vederea, văzu că avea un colac de sfoară şi o rolă de 
bandă adezivă. Rucsacul lui era la spate. 

- Afară sunt echipaje SWAT de la FBI, spuse Alex. Nici cele mai fierbinţi rugăciuni 
nu te pot ajuta să mai scapi. 

Tarver tăie o bucată de funie, îi legă lui Jamie picioarele unul de celălalt, apoi îl 
legă de piciorul canapelei din apropiere. Spune-mi cine conduce tot? 

- Eu sunt negociatorul. Vorbeşte cu mine. 

O pocni din nou, de data asta pe puntea nasului. Un izvor de sânge îi năpădi 
peste buze şi bărbie. Scuipând sânge, îşi scoase telefonul celular din buzunar şi i-l 
întinse. 

- Apasă patru pentru apel rapid. John Kaiser. 

Dr. Tarver rupse nişte bandă adezivă şi-i legă încheieturile de parcă ar fi făcut 
asta în fiecare zi. Apoi băgă telefonul ei în buzunar şi scoase propriul lui telefon din 
celălalt. Apăsă un buton şi aşteptă. Alex îngenunche şi-l strânse în braţe pe Jamie cât de 
bine putu. Bătaia elicelor se diminuase dar îi putea încă auzi din spatele casei. Oare 
aterizase Kaiser între terenurile de tenis şi piscină? Se ruga ca agenții SWAT să se fi 
împrăştiat deja pe toată proprietatea. 


- Edward? spuse Tarver în telefonul mobil. Cât de aproape eşti?... Zece minute 
sau mai puțin. Stai la înălțime până îți dau poziţia finală... Bine. 

Înălţime? se gândi Alex. Are şi Tarver o aeronavă pregătită? 

Acum Tarver scoase telefonul lui Alex, deschise clapeta şi apăsă un buton. 

- Vorbesc cu agentul Kaiser? Bine. Acestea sunt cerințele mele. Vreau un 
Suburban de FBI cu geamurile fumurii în spatele casei. Adică pe partea unde este acum 
elicopterul vostru. Vreau o Cessna Citation, cu suficient combustibil aşteptându-mă la 
Aeroportul din Madison County. Accept şi un pilot FBI. Nu încercați să mă blocați în 
timp ce vreau să plec. Nu încercați să schimbaţi agenți FBI cu ostaticii mei. Suburban-ul 
trebuie să fie aici în douăzeci de minute sau mai puţin. Încetează cu vorbitul, Agent 
Kaiser, nu ai ce să-mi spui... Nu, nu am de gând să fac nicio amenințare. Ascultă-mă 
foarte atent, şi vei vedea şi de ce. Când se va deschide uşa din spate să nu trageţi. 
Copilul lui Fennell va fi în fața mea. Țineţi minte, douăzeci de minute pentru Suburban. 

Tarver închise telefonul şi îl vâri adânc în buzunar. Apoi apucă puşca lui Bill 
Fennell din spatele canapelei şi trase in podea. 

Jamie se ghemui în pieptul lui Alex când izbucni arma. 

Tarver prinse cadavrul lui Bill de glezne şi-l trase în spatele casei. Alex se târi 
până la canapea, îşi vâri mâinile sub ea şi se ridică cu toată puterea. Auzi uşa din spate 
deschizându-se, apoi un mormăit greu care îi spuse că Tarver se chinuia să ridice 
cadavrul lui Bill Fennell, o performanţă greu de atins cu greutate moartă. 

- Încearcă să forțezi funiile! îi spuse ea lui Jamie. Grăbeşte-te. 

Auzi un alt mormăit, de data asta ca sunetul emis de un aruncător încercând să 
facă o aruncare eroică, iar apoi uşa din spate se închise. Jamie aproape că reuşise să se 
elibereze din funii când Tarver reveni în cameră. Alex scutură din cap, iar Jamie se 
întinse la loc pe podea. 

— Vezi de ce nu fac amenințări? spuse Tarver în telefonul mobil. Băiatul este 
următorul, Kaiser. Mai ai nouăsprezece minute la dispoziție. 

Alex văzu că adusese un cearșaf din camera de rufe, unul dintre cearceafurile 
egiptene de cea mai bună calitate ale lui Grace. Tarver îl desfăcu, apoi luă o foarfecă din 
buzunar şi tăie două găuri ca pentru ochii unui costum de fantomă în centrul 
cearceafului de culoare crem. 

- Ce faci? întrebă Jamie de pe podea. Faci un costum de Haloween? 

Tarver râse. Aşa e, băiete. Şi o să-l sperie şi pe dracu din unii oameni. 

Se aplecă şi tăie funia care îl lega pe Jamie de piciorul canapelei, apoi tăie o 
bucată mai lungă şi îl legă pe Jamie de corpul lui în jurul taliei. 

- Te rog, nu face asta, doctore, imploră Alex. Trimite-l pe Jamie afară. Merg eu cu 
tine unde vrei. Poţi să mă foloseşti pe mine ca scut. 

Era ca şi cum ar fi vorbit cu o statuie. 

- Pune-mi rucsacul, îi spuse Tarver lui Alex, arătând cu degetul spre rucsacul 
Kelty albastru de pe podea. 

— Acolo sunt şerpii, spuse Jamie încet. 

- Nu doar şerpii sunt acolo, spuse Tarver tăind banda adezivă de pe mâinile lui 
Alex. 


Aceasta ezită, se asigură că sacul era bine închis, apoi i-l puse doctorului pe umăr 
cu atenție. Sacul era greu, dar spre uşurarea ei nu simți in el niciun fel de mişcare. 

— Pregăteşte-te să cari valizele alea, spuse Tarver, cu ochii pe uşa din față. 
Ambele. 

Alex îşi dădu atunci seama că Tarver făcuse acele cerințe doar pentru a-i pune pe 
Kaiser şi oamenii lui în cea mai proastă situație tactică. La momentul acesta ei probabil 
că făceau zone de foc întrețesute pentru a acoperi cei câțiva metri de verandă între uşa 
din spate şi locul unde va veni Suburban-ul peste cincisprezece minute. Repetau pentru 
o scenă care nu avea să se joace niciodată. Şi făceau asta pe partea opusă a casei. 

Dr. Tarver îl ridică pe Jamie ca şi cum ar fi ridicat o pungă de cumpărături, apoi 
trase cearceaful peste ei. Alex nu mai putea să-şi dea seama unde se termina doctorul 
Tarver şi unde începea Jamie. 

- Mergem la garajul de bărci, spuse Tarver pe o voce uşor atenuată. Ascultă ce-ţi 
spun, Alex. Dacă scapi vreuna dintre valize îl împuşc in cap. Spune-i unde e pistolul, 
Jamie. 

Alex văzu ceva mişcându-se sub cearșaf. 

- Sub bărbie, răspunse o voce slabă. 

- Tu mergi în față noastră. Dacă sari de pe doc, o să-l împuşc. Ştiu că nu prea 
sunt şanse să îl abandonezi, dar oamenii tind să ia decizii nebuneşti în condiţii de stres. 
Îl ţii minte pe prietenul tău cărunt de pe verandă? 

Alex nu avea să îl uite niciodată. Ridică valizele masive. 

Pe măsură ce doctorul Tarver se îndrepta spre clanța uşii, telefonul lui Alex sună 
sub cearșaf. Văzu mişcare, apoi Tarver spuse: Bănuiesc că mă suni ca să-mi spui că 
toate cerințele mele vor fi îndeplinite cât de repede posibil, deci nu trebuie să-mi spui 
nimic. Sunt cu ochii pe ceas. La revedere. Deschise uşa şi îi făcu semn lui Alex să iasă 
prima. Direct la garajul de bărci. Dacă răreşti pasul, Jamie e mort. 

Alex porni pe iarbă, înaintând în ploaie. Încercă să distingă agenţi SWAT printre 
tufişuri şi copaci, dar nu văzu nimic. Dădu să se uite înapoi, dar Tarver strigă: Mai 
repede. 

Aproape că fugea acum. Kaiser probabil că intrase in panică. Eldon Tarver 
schimbase complet balanța de putere tactică. Întăririle nu vor fi ajuns încă, deci Kaiser 
era limitat la agenții cu care venise în elicopter. Probabil că pusese unul sau doi şi pe 
partea asta a casei, dar nu mai mult. Chiar acum, ar putea descrie incredibila paradă a 
unei femei încărcată cu bagaje care conduce o fantomă spre lac. 

Ajunsese pe doc acum. Impactul picioarelor ei revenea cu ecou dinspre valurile de 
sub lemn, în ciuda şuieratului ploii. Cu excepţia unei greşeli a vreunui lunetist nervos, 
ar ajunge cu toţi la garaj în viață. Dr. Tarver dovedise deja că poate ucide fără să ezite, şi 
chiar dacă Kaiser ar fi crezut că unul dintre oamenii lui are calități de bun trăgător, nu 
i-ar da ordinul să o facă. Din punctul lui de vedere, Dr. Kaiser nu avea unde să fugă. 
Cincizeci de mile pătrate de apă păreau a fi destul de mult de parcurs pentru un on într- 
o barcă cu motor, din moment ce tu aveai la dispoziție un Bell 430 plin cu agenți SWAT 
la dispoziția ta. 

— Mişcă-ţi fundul! urlă Tarver din spatele ei. 


Alex auzi cum sună telefonul mobil, dar Dr. Tarver nu răspunse. Una dintre 
primele fraze pe care le rostise Tarver continua să-i revină în minte: Stai la înălțime până 
îți dau eu poziţia finală. Cine putea veni să-l salveze pe Tarver prin aer? Un serviciu 
secret străin? Ar fi un act de război. 

- Deschide uşa! urlă Tarver. 

Ajunsese la garaj. Alex împinse prin uşă într-un întuneric fetid. Carrera albă 
strălucitoare fusese deja lăsată la apă. Se clătina pe valuri sub pereţii umezi. 

- Încarcă valizele la pupa! urlă Tarver. Mai repede! 

Alex aşeză valiza jos şi cobori cu atenție in barcă. Depozită valiza albă lângă 
motoarele externe. 

— Acum şi cealaltă! 

leşi din nou afară şi luă valiza galbenă. În timp ce o aşeza, se gândea la cât de 
bine plănuită fusese fuga doctorului. Valizele rezistente la apă fuseseră comandate cu 
mult timp înainte, în aşteptarea unei ocazii de genul acesteia. Chiar şi dacă valiza 
Pelican ar fi intrat la apă, ar fi plutit în ciuda masivităţii, iar galbenul şi albul ar fi 
vizibile de la o înălțime foarte mare. 

— Mişcă-te în cală, ordonă Tarver încă sub cearșaf cu Jamie. 

Alex dădu jos rucsacul, apoi înaintă spre zona capitonată pe care oamenii de 
obicei beau bere sau fac plajă în timp ce alţii fac schi nautic. De sub cearșaf apăru o 
mână care îi smuci una dintre încheieturi peste cealaltă. 

— Ține-le împreunate. 

Două secunde mai târziu, îi cuprinse încheieturile cu o bucată de bandă adezivă. 
Odată legate, se folosi de ambele mâini şi i le înfăşură atât de strâns că pentru un 
moment crezu că-i vor amorti. 

Celularul suna din nou. 

De data asta Tarver răspunse. Schimbare de plan, Kaiser. Merg în croazieră. Dacă 
elicopterul vostru se apropie la trei sute de metri de barcă îl ucid pe copil fără ezitare. 

Încă sub cearșaf, Dr. Tarver se puse în spatele volanului şi porni motoarele 
masive ale Carrerei. Întreaga ambarcaţiune se cutremură sub puterea lor. Cearşaful 
acoperea acceleratorul, barca înainta, câştigând treptat viteză pe măsură ce ieşea din 
garaj în ploaia aspră... 

Barca se cutremura din cauza valurilor care se izbeau de cală, dar motoarele 
câştigau putere, ambarcaţiunea începuse să sară ager din creastă in creastă. Alex 
încerca să gândească rațional, dar nu putea să mai spere. Kaiser probabil că credea că 
Tarver face o greşeală fatală. Alex ştia mai bine. Era un elicopter pe undeva, aşteptând 
să intre în picaj şi să-l ducă pe doctor spre libertate. Ar fi vrut să-i semnalizeze lui Kaiser 
— trebuie să fi fost un sniper care o urmărea printr-o lunetă — dar Tarver se uita fix la ea 
prin găurile din cearşaf. 

Se aşeză cât putu de firesc cu fața spre parbriz şi se ghemui de parcă s-ar fi 
protejat de ploaie. Văzu elicopterul ridicându-se deasupra casei lui Fennell. Se ridică din 
ce în ce mai mult, apoi se stabiliză şi începu să urmărească barca de la distanța sigură 


de şase sute de metri. 


Când Dr. Tarver se întoarse să se uite la elicopterul urmăritor, Alex îndreptă spre 
el, apoi îşi împinse mâna spre cer întorcându-şi degetul pentru a indica mişcarea unei 
elice. Se rugă ca un sniper să o urmărească printr-un telescop, dar chiar şi dacă o 
urmărea cineva, care ar fi fost şansele ca semnalul ei să fie înțeles corect? Probabil că se 
vor fi gândit că cere ajutor din partea elicopterului. 

Dr. Tarver o ţinea spre o mică insulă aflată la câteva sute de metri de țărm. De 
doar patruzeci de metri lungime, era puternic împădurită. Alex îşi aduse aminte că 
pescuise acolo odată, cu Jamie şi cu tatăl lui. Ar putea ascunde un elicopter? 

Tarver forță acceleratorul, iar barca începu să capete viteză mai mult în ar decât 
în apă. Când mica insulă era fix în față, viră la tribord, încercui până în zona cea mai 
îndepărtată şi trase sub nişte copaci. 

- Jos! urlă el, dând la o parte cearşaful şi îndreptând pistolul spre Alex. Acum! 

Alex se supuse. Curând auzi zgomotul elicopterului FBI deasupra motoarelor 
tăcute ale Carrerei. Kaiser venea mai din ce în ce mai aproape. Ştia ca este măcinat între 
dorința de a sta deoparte de dragul siguranței şi frică de faptul că Dr. Tarver ar putea să 
îşi ucidă ostaticii în timp ce el ar fi stat degeaba. Zgomotul elicei se intensifică. Alex nu 
reuşi să distingă nimic prin crengile de deasupra ei, dar ştia că Kaiser se apropie. 
Telefonul începu să sune. 

- Stai jos! urlă Tarver. 

Alex se întinse între scaunele bărcii. Un moment mai târziu, două zgomote de 
pistol îi bubuiră în urechi. Îngrozită de frică pentru Jamie privi sus şi văzu că Tarver 
trase un al treilea foc în apa agitată de lângă barcă. 

Ce dracu face? 

Dr. Tarver îngenunche şi deschise un compartiment lung şi strâmt în puntea 
vasului. Fusese pus acolo pentru a depozita schi-uri, dar Tarver scoase de acolo o puşcă 
de calibru mare. După gravura ornată de pe mâner, Alex o recunoscu a fi o altă armă din 
colecția cumnatului ei mort. 

Ce se întâmplă imediat avu caracterul inevitabil al coşmarurilor. Elicopterul FBI- 
ului apăru la o sută de metri de barcă. Dr. Tarver zâmbi, apoi sări ca un vânător care 
iese dintr-un adăpost de vânătoare şi trase cinci focuri succesive. 

Din turbinele Bell-ului începură să iasă nori groşi de fum chiar înainte să fie tras 
şi ultimul foc. Elicopterul începu să vireze sălbatic prin aer. Alex auzi o explozie, iar apoi 
elicopterul începu să cadă spre apă. Elicele încă se învârteau; pilotul folosea energia 
acumulată pentru a atinge suprafața apei fără să rupă spinările agenților dinăuntru. 

- E prea rapid, murmură Alex, închipuindu-şi-l pe Kaiser cum îşi pune centura de 
siguranţă în aeronava sortită pieririi. Dumnezeule! 

Elicopterul lovi valurile cu botul, trimițând o coloană de apă prin aer. Din fericire, 
nu se mai auziră şi alte explozii. Alex se ridică in picioare pentru a vedea dacă sunt ceva 
supraviețuitori, dar fu trântită la podea când Carrera porni în viteză dintre copaci. 
Tarver avea celularul în mână, şi țipa să acopere zgomotul motoarelor. 

- E o insulă chiar la est de locul de întâlnire. E mică şi rectangulară. E un 
elicopter prăbuşit pe una dintre margini. Eu voi fi pe cealaltă. Să nu vă apropiați de 
elicopter. 


Tarver făcu perimetrul insulei şi acum pluteau cu barca în parte opusă vântului. 
Insula îi proteja de vânt, dar ploaia încă biciuia fața lui Alex în timp ce se uita 
căutătoare pe cerul întunecat. Jamie se ghemuise pe punte, ținându-şi mâinile la urechi 
de parcă s-ar fi temut că nebunul de care era legat va începe iar să tragă cu arma. Alex 
căuta orice care i-ar fi fost de ajutor să taie funiile care îi uneau pe cei doi. Jamie era un 
înotător excepțional, şi nu ar fi ezitat să îl arunce peste bord dacă ar fi putut. Dar nu 
vedea nicio lamă nicăieri. 

Zgomotul elicelor se făcu din nou auzit. Îngheţă. Era oare complicele lui Tarver? 
Sau reuşise Kaiser să cheme întăriri. Patrula autostrăzilor şi DEA mai mult ca sigur 
aveau elicoptere în Jackson, să nu mai vorbim de departamentele şerifilor din ţinuturile 
învecinate. Putea să audă elicopterul coborând prin cerul întunecat, dar indiferent cât ar 
fi încercat, nu reuşi să-l vadă. Zgomotul elicei se transformă într-un huruit infernal, iar 
apoi un grup de lumini străluciră la cincizeci de metri deasupra. Nu era de mirare că 
văzuse maşinăria. Era gri spre negru, aproape nu se putea distinge de cerul înnorat. În 
timp ce urmărea cum coboară elicopterul, îşi pierdu şi ultima speranță. Dr. Tarver 
vorbea cu pilotul ghidându-l cu atenţie. 

Curentul făcut de elice o trânti la podea, iar electricitatea statică pocnea în jurul 
bărcii. În timp ce Dr. Tarver zbiera deasupra zgomotului, Alex îşi dădu seama de ce nu 
tăiase nici până acum funiile care îl legau de Jamie. Cu FBl-ul atât de aproape, nu era 
suficient doar să scapi. Tarver avea nevoie de o garanție că va supraviețui. 


Jamie era această garanţie. 
CAPITOLUL 54 


Elicopterul gri plutea deasupra bărcii cu motor în ploaie, atât de jos că valurile îi 
atingeau marginea. O uşă imensă se dădu în spate, deschizând un spațiu suficient de 
mare că o întreagă trupă de soldați ar fi putut năvăli prin ea. La semnalul doctorului 
Tarver, un negru sări din elicopter în barcă. 

- Încărcaţi valizele! urlă doctorul, arătând valizele Pelican de la pupa. 

În timp ce nou-venitul se repezi în spatele bărcii, Tarver reteză funia care îl lega 
de Jamie, apoi înfăşură capătul care era încă legat de talia lui Jamie de două ori în jurul 
brațului formând ceva ca o lesă. Alex se ridică în picioare, aşteptând o şansă pentru a 
face ceva, orice. Tarver înghesui pistolul la curea, apoi trase afară puşca de mare calibru 
din compartimentul pentru schiuri şi o aruncă in elicopter. 

Negrul încărcase deja o valiză şi se îndrepta spre cealaltă. Dr. Tarver îl ridică pe 
Jamie în brațul său îndoit, apoi îşi puse piciorul drept pe marginea bărcii şi se pregăti 
să-l arunce şi pe Jamie în elicopterul asurzitor. 

- Mătuşă Alex! ţipă Jamie, cu fața albă de groază. Nu-i lăsa să mă ia! 

În timp ce Jamie se zbătea împotriva lui Tarver, Alex se năpusti în față şi prinse 
pistolul de la spatele lui Tarver. Degetele atinseră patul pistolului. 

Apoi se uită de pe punte, cu partea dreaptă a feței amorțită. Văzu imaginea 
încețoşată a unui negru privind-o cu un pistol în mână. Fiind sigur că nu are cum să 


riposteze, omul mai făcu două drumuri pe pupa. În timp ce trecea peste Alex pentru 


ultima oară, cu rucsacul în mână, Alex se chinui să se sprijine pe un cot, apoi pe 
genunchi. În timp ce se uita peste marginea bărcii, îl văzu pe Tarver rânjind din elicopter 
în timp ce negrul asigura că valizele sunt puse bine înăuntru. 

Jamie nu se vedea nicăieri. 

Când Dr. Tarver se întoarse pentru a-l ajuta pe negru să încarce valizele, Alex îl 
văzu pe pilotul elicopterului, şi i se tăie respiraţia. Era bărbatul cu păr cenuşiu care îl 
vizitase pe Tarver la clinică ieri. În acea clipită îşi dădu seama că era ofițerul de armată 
pe care îl văzuse lângă Tarver şi o blondă în fotografia de la VCP din birou doctorului. 
Apoi îl văzu pe Jamie prin in centura de siguranţă în spatele pilotului, cu fața o mască a 
durerii. Alex văzu ochii îngroziți ai lui Grace pe patul de moarte, murind cu ştiinţa că îşi 
lasă copilul în mâna unui monstru. 

Alex se uită înnebunită prin barcă, dar Dr. Tarver nu-i lăsase decât un pistol de 
avertizare, nu vreun topor. Luase chiar si cheia cu el. Când elicopterul se ridică spre cer, 
va fi lăsată de izbelişte în furtuna dezlănțuită, iar Jamie urma să fie pierdut pentru 
totdeauna. Urlă din străfundul ființei un ţipă de eşec complet şi dezolare. 

De parcă ar fi primit un semnal elicopterul îşi lăsă botul în jos şi începu să urce. 
Douăzeci, patruzeci, şaizeci. În timp ce se ridica pilotul ţinu în permanenţă uşa deschisă 
cu fața spre barcă iar Alex văzu curând şi de ce. Dr. Tarver apucase puşca şi 
îngenunchea acum în fața uşii, țintind pieptul ei. O parte ancestrală a creierului ei urlă 
La podea! Cu toate astea, corpul îi rămase nemişcat. Dacă nu putea duce la îndeplinire 
promisiunea pe care i-o făcuse lui Grace, ce mai conta viața ei? Avea să îl urmărească pe 
Jamie în timp ce dispărea, indiferent care ar fi costurile, dacă Grace o chema la ea să-şi 
încheie socotelile pe o altă lume, putea spune că măcar făcuse atât lucru. 

Aşteptând scânteia puştii, văzu ceva alb cețos lăsându-se pe fața doctorului 
Tarver. Cearşaful? Nu, acela zăcea uitat undeva la bord în spatele ei. Apoi îl văzu pe 
Jamie, fața lui lângă albul vălurind. Îşi aruncase mâinile în jurul gâtului doctorului 
Tarver. În timp ce negrul apăru în uşă cu mâinile întinse după Jamie, unul dintre 
brațele acelea micuțe smuci de ceva rigid. 

O sfoară. Alex înțelese. Rucsacul! 

Tarver începu să dea din mâini disperat, iar puşca îi căzu pe uşă. Doctorul arăta 
precum o sperietoare sucită în toate părțile de un păpuşar nebun. Se balansă înspre 
cabină smucindu-se spre pilot. Elicopterul încetă să urce şi începu să se clatine sălbatic 
în aer. Şaptezeci de metri deasupra lacului, elicopterul se roti într-un unghi de 360 de 
grade. În momentul în care uşa reveni în poziţia inițială una dintre valizele Pelican zbură 
afară, urmată de bărbatul negru. făcu două tumbe prin aer apoi pocni suprafața agitată 
a lacului. 

Când elicopterul reveni a doua oară, Alex îl văzu din nou pe doctorul Tarver în 
uşă. Prinse rucsacul cu ambele mâini şi îl smulse violent de la gâtul lui. De obraji avea 
prinsă o bandă lungă de funie neagră. În curând îşi dădu seama că era unul dintre 
mocasini, prins de doctor cu colții lui de doi inci. Tarver smulse şarpele de pe față şi-l 
aruncă în aer. Şarpele negru părea să stea în suspensie în aer, învârtindu-se violent, 


apoi căzu. 


Pe măsură ce Dr. Tarver se întoarse înăuntru, elicopterul cobori cincisprezece 
picioare, iar Jamie zbură din uşă ca dintr-un tun. Alex urlă îngrozită, dar în timp ce 
Jamie cădea îşi dădu seama că era o cădere controlată. Nu făcea mişcările disperate ale 
bărbatului care căzuse mai devreme. Cădea cu fața în jos, ca un şcolar care îşi ia zborul 
de pe o trambulină. Căzu cam la şaptezeci de metri de barcă, iar Alex îl pierdu din 
vedere între valuri. 

Sări în spatele volanului, apoi îşi aduse aminte că Dr. Tarver luase cheia cu el. 
Pocnind marginea bărcii cu mâinile legate, fugi spre pupa. Speranţa o cuprinse. Pe una 
din părțile vasului era un motor de urgență. Bill îl folosise pentru a încercui fără prea 
mare zgomot locurile unde era concentrat mai mult peşte. Nişte mânere laterale 
permiteau ca motorul să fie scos din apă atunci când nu era folosit. Două cabluri îl 
conectau la o baterie de la pupa. Alex se uită înspre locul unde căzuse Jamie, şi unde se 
îndrepta elicopterul în picaj. Primul gând pe care îl avu fu Jamie, dar apoi se gândi că 
motivaţia celor din elicopter era valiza care căzuse. 

Pipăi în jurul motorului până găsi butonul de pornire. Apoi ridică de mânere 
pentru ca motorul să iasă din apă şi să se fixeze chiar pe marginea bărcii. Ştia că poate 
conduce barca cu mâinile legate, dar urma să nu fie de niciun folos când ajungea la 
Jamie. Când apăsă butonul de pornire, elicea dispăru imediat într-o ceață negricioasă. 
Îşi ţinea mâinile legate deasupra elicei care vâjâia şi-şi trase brațele cât putu de tare 
trăgând bine de banda adezivă. Cu fiecare atom din corpul ei într-o stare de rebeliune 
instinctuală, îşi lăsă mâinile deasupra marginii elicei. 

Timpanele îi fură inundate de rupturile scâncite similare cu ale unui Weed Eater, 
iar aerul fu umplut de un abur roşiatic. Se rostogoli pe punte. Forţa elicei îi aruncase 
mâinile în față, aruncând-o în spate. Dar când se uită la încheieturile ei însângerate 
văzu că doar o mică bucată de bandă rămăsese neatinsă. Trăgându-şi mâinile cât putea 
demult una de cealaltă, se ridică în picioare şi împinse motorul în apă. 

Barca se mişcă încet înainte. Alex sări în spatele volanului şi se orientă spre locul 
unde credea că se aruncase Jamie. Mâna stângă era acoperită de sânge. Elicea tăiase 
bine în încheietură, mâncând vene şi dând la iveală un os alb strălucitor. Îşi forță 
privirea în altă parte. Nu-i păsa cât sânge urma să piardă, cât timp avea suficientă 
putere să-l scoată pe Jamie din apă în momentul în care ajungea la el. 

În față şi în dreapta ei, elicopterul se fixase deasupra apei. Dr. Tarver călărea una 
talpa stângă a elicopterului încercând să smulgă valiza galbenă din valuri. Alex ajunsese 
în locul unde credea că intrase Jamie, dar nu văzu nici urmă de el. Douăzeci de metri 
mai încolo, Dr. Tarver aburca valiza galbenă în elicopter, În timp ce făcea asta, un val 
năvăli în maşinărie. Aproape instantaneu, elicopterul se clătină, şi un alt val pătrunse 
înăuntru. În mod evident panicat, pilotul cobori elicea spre dreapta, uşurând aparatul de 
apă prin uşă şi ridicând elicopterul şase picioare deasupra valurilor. Manevra asta îl 
aruncă pe Dr. Tarver în lac. 

Pilotul urcă alte zece picioare şi rămase în plutire de parcă nu era sigur ce ar 
trebui să facă. Avea valizele şi rucsacul lui Tarver. Avea oare nevoie şi de om? 


Din câte se pare da. 


În timp ce Alex încercuia locul în căutarea lui Jamie, elicopterul se aşeză din nou 
la suprafața apei, suficient de jos pentru ca Dr. Tarver să se cațere pe una dinte tălpi şi 
in cabină. De data asta botul aparatului se înclină in față, şi elicopterul reuşi să urce cu 
putere în aer. Cincizeci de picioare. O sută. Mai mult. Alex îl căuta pe Jamie din nou 
când sunetul puştii veni în ecouri deasupra apei. Două împuşcături, cinci... O explozie 
reverberă de pe mal în spatele ei. Elicopterul se înălțase suficient de mult pentru ca 
lunetiştii lui Kaiser să-l poată lua în vizor! Alex privi în sus pentru doar un moment, dar 
fu suficient pentru a vedea că elicopterul cade ca accelerat spre lac, fum negru ieşind 
din motor. 

Temându-se să nu se prăbuşească chiar deasupra ei, conduse barca mai departe. 
În ultimul moment, bordul izbucni în flăcări şi elicopterul lovi valurile cu un zgomot 
ciudat, la doar douăzeci si cinci de metri de ea. 

Naviga în cercuri din ce în ce mai mari, încercând să țină frica sub control. Ce 
parte a lui Jamie avea să iasă prima la suprafață? Un ghem de păr roşietic? Un pantof 
de tenis argintiu? 

- Jamie? urlă ea, uluită că până atunci nu îl strigase. Poate sunt în stare de şoc, 
se gândi, privind spre balta de sânge acumulată la picioarele ei. Jamie! Jamie! Sunt 
mătuşa Alex! 

Nimic. 

Motorul de rezervă era exasperant de încet. Privi spre dreapta. Elicopterul lui 
Tarver se scufundase deja până la motor. 

- Jamie! urlă ea. Răspunde-mi! 

— Aici! urlă o voce slăbită. Aici. 

Nu era Jamie. Era Tarver sau pilotul lui. Apoi văzu capul chel al doctorului 
mişcându-se prin apă cu o viteză uluitoare. Dispăru în spatele unui val, apoi urlă din 
nou. 

- E cu mine, Alex! Jamie e aici. Ajută-ne! 

Ştia că cel mai probabil e un truc, că Dr. Tarver ar putea să mai aibă la el un 
pistol, dar trebuia să se asigure de faptul că nu-l are pe Jamie. Adăpostindu-se în 
spatele marginii bărcii, întoarse uşor de volanul plin de sânge, aducând Carrera într-un 
cerc larg care ar duce-o mai aproape de doctor. 

Câteva secunde mai târziu, inima aproape îi ieşi din piept, iar pulsul începuse să 
o ia razna. Jamie plutea cu faţa în sus în apele învolburate, iar Tarver înota spre el. Îl va 
ajunge pe Jamie cu mult înainte ca ea să poate să fie acolo cu barca. 

În loc să vireze spre el, Alex îşi continuă cercul, care o aduse în orizontul 
doctorului Tarver. Instinctul năvalnic o cuprinse atât de puternic şi îi dădu conştiinţa 
faptului că Eldon Tarver avea să intre acum în elementul ei. Timp de săptămâni se 
jucase de-a şoarecele şi pisica, urmărind dovezi care nu duceau nicăieri. Chiar şi după 
ce pusese ochii pe doctor, acesta reuşise să fie întotdeauna cu câțiva paşi înaintea ei. 
Dar de data asta era ceva diferit. 

Asta urma să fie o negociere. 

În timp ce barca făcea cercuri, fugi spre pupa şi căută linia de alimentare. Aici. 


Un furtun transparent nu mai mare de un deget. Aorta unui om era doar puţin mai 


mare, iar asta era artera principală a vasului. Îl desprinse, şi gazolina începu să curgă pe 
punte. Merse din nou în spatele bordului şi navigă spre Dr. Tarver, care îl ținea acum pe 
Jamie într-o vestă de salvare. Băiatul părea a fi inconştient. Când Alex era la doar 
cincisprezece metri distanță, fugi înapoi pe pupa şi opri motorul. 


|? 


„Hai să vorbim!” strigă Tarver. „Nu avem prea mult timp la dispoziție.” 

În timp ce se deplasa înapoi spre fruntea vasului, îi apăru in minte o amintire. Îl 
văzuse pe Bill Fennell de Patru Iulie, dând la o parte perna unui scaun pentru a ajunge 
la nişte scule. Se opri, îşi înfipse degetele sub acelaşi scaun, şi trase. Perna ieşi, dând la 
iveală un compartiment dedesubt în care se găseau o şurubelniţă, o rolă de bandă 
izolantă, o pereche de chei Allen şi nişte cablu de cupru. Niciun cuțit, niciun pistol de 
semnalizare. Căcat. 

- Ce faci? strigă Tarver. Vreau să facem o înțelegere! 

- Sunt rănită! strigă Alex. Sângerez mult... stai puţin. 

Îşi scoase cămaşa leoarcă şi o înfăşură strâns în jurul încheieturii rănite. Apoi luă 
şurubelnița din compartiment şi o băgă sub bandajul improvizat. 

- Vreau barca! strigă Tarver. 

Alex privi spre el. Barca ajunsese mai aproape de doctor. Se adăposti în spatele 
marginii bărcii. Îl vreau pe Jamie. 

Tarver înotă mai aproape, ţinând capul lui Jamie deasupra apei. Atunci aş spune 
că ne-am înțeles. 

Alex dădu din cap. Ai un pistol, ştiu sigur că ai. 

- L-am pierdut când m-am prăbuşit. 

Alex nu fu de acord. Fără pistol nu primeşti barca. 

Mâna dreaptă a doctorului Tarver încetă să mai vâslească, intră sub apă, şi 
reapăru ținând un pistol automat. 

— Aruncă-l! ţipă Alex. 

Văzu furia din ochii lui, dar acesta aruncă pistolul în valuri. 

- Dă-te jos din barcă! urlă el. Cheia e la mine. Când ai ieşit afară eu înot prin 
spatele bărcii şi urc la bord. 

- Nu! strigă Alex. Mai întâi îndepărtează-te de Jamie. 

- Se va scufunda. 

Se întoarse si apucă un colac de salvare, unul dinte puţinele lucruri pe care 
Tarver le lăsase în barcă. Îl aruncă spre el. Pune-i-l sub braţe şi îndepărtează-te de el. 

Văzând că nu avea nicio alternativă, Dr. Tarver se chinui să împingă corpul lui 
Jamie în colac. În timp ce făcea asta, Alex văzu că urma vineţie de pe partea stângă a 
feței sale nu e deloc diformitatea din naştere la care se gândea ea, ci umflătura cauzată 
de o mugşcătură de şarpe. 

- Gata! strigă Dr. Tarver. 

- Îndepărtează-te! 

În mod evident şovăielnic să renunţe la singurul său avantaj, Dr. Tarver îi dădu 
drumul lui Jamie şi înotă rapid spre pupa. 


— Sari! urlă el. 


Încă suspicioasă, Alex îşi scoase papucii şi-şi dădu jos blugii. Blugii uzi ar putea 
să te înece foarte repede în asemenea ape. Se cățără pe marginea bărcii şi se aruncă în 
apa rece. În timp ce înota spre Jamie, simţi mişcare în partea stângă. Dr. Tarver nu se 
căţărase în barcă. Înota din nou înspre Jamie. Începu să înoate liber, dar Tarver tot 
ajunse acolo primul. În timp ce Alex se uita nevenindu-i să creadă, Tarver îşi puse mâna 
pe capul lui Jamie şi îl împinse prin colacul de salvare sub apă. 

- Salvează-l acum, mârâi el. 

Alex nu putea să-l vadă pe Jamie, dar nu părea să se zbată. Dr. Tarver îl ținea 
sub apă cu aceeaşi uşurinţă cu care ar ține un nou-născut. Se gândea să scoată 
şurubelnița, dar asta nu era o soluție. Nu putea să-l dovedească pe Tarver în luptă corp 
la corp. 

Răspunsul o lovi cu forța unei revelații. În timp ce se scufundă sub valuri, vocea 
tatălui ei i apăru ca un ecou în minte. Ei, bine. Eşti cu spatele la zid, fă lucrul cel mai 
puțin previzibil. Aşa rămâi în viaţă. Înotă mai adânc, mai adânc, până ajunse la opt metri 
sub apă. Apoi îşi deschise ochii şi privi deasupra. Tot ce putu să distingă era o negură 
întunecată pe fundalul suprafeței gri. În timp ce plutea încet spre suprafață, prin fața 
ochilor îi trecu un tentacul de întuneric. O apucă. 

Era o gleznă - glezna netedă a unui băiat. 

Ştiind că Tarver era pregătit pentru o luptă, expiră aerul din plămâni şi suci 
glezna în jos, api înotă spre fund cu toată forța. Cu o bucurie imensă simți cum corpul 
lui Jamie vine cu ea. După câteva secunde de înot încercă să îl aducă în lateral, dar 
oxigenul ei dispărea rapid. Trebuia să iasă la suprafață. 

În timp ce lovea apa îndreptându-se la suprafață, văzu un plescăit deasupra, apoi 
o figură neagră venind înspre ea, lăsând în urmă bule. Mutând glezna lui Jamie în mâna 
stângă, scoase şurubelnița din „bandaj” şi aşteptă. Când umbra o ajunse, lovi în sus 
înjunghiind cu o forță sălbatică. 

Scula lovi ceva, dar umbra nu se opri. O mână puternică o prinse de gât. Alex 
făcu o mişcare bruscă şi largă cu mâna şi lovi din lateral. O explozie de bule o învălui. 
Corpul imens al lui Tarver se zbătu ca al unui rechin rănit, iar apoi mâna o pierdu din 
strânsoare. Dintr-o dată se umplu de speranță, dându-i un impuls pentru a încerca o 
lovitură de grație. Trase cu putere de mânerul instrumentului dar acesta nu voia să mai 
iasă. 

Îngrozită că l-ar putea pierde pe Jamie, dădu drumul şurubelnițe şi încercă să 
înoate. Dar acum aerul ei se epuizase complet. Cu plămânii arzându-i, îl cuprinse pe 
Jamie sub ambele braţe şi lovi cu putere spre lumina gri de deasupra. 

Explodă la suprafață şi văzu barca plutind la cincisprezece metri distanță. Îl 
punea pe Jamie într-o vestă de salvare când Dr. Tarver îi ieşi chiar în față. Ochii ii 
străluceau ca ai unui om în puterea unei viziuni religioase, dar ceva era foarte în 
neregulă cu gura lui. Îi atârna la fel ca mâna lui Grace după infarct. Alex nu avea nicio 
idee cum să-l țină pe Jamie la suprafață şi să lupte cu Tarver printre valuri, şi nici nu 
mai avea forță să o facă. Dar când mâna lui Tarver se ridică la suprafață nu se întinse 


spre ea. Mâna era deschisă, şi se îndreptă spre capul lui, ca şi cum ar fi căutat o rană. 


Alex şi doctorul înțeleseră oroarea situaţiei lui în acelaşi timp: mânerul şurubelniței 
ieşea prin urechea stângă a lui Tarver, unde partea fieroasă pătrundea complet. 

Ochii lui Tarver se măriră în timp ce apucă mânerul. Părea foarte aproape să 
smucească şurubelnița, când o scânteie de rațiune depăşi impulsul de moment. Mâna îi 
căzu in apă, şi se uită peste umăr. Cu o ultimă privire sălbatică înspre Alex, se întoarse 
şi înotă stângaci spre barcă. 

Alex se întoarse în apă şi începu să înoate spre insulă. Părea să fie la cincizeci sau 
şaizeci de metri distanță, nu era greu de înotat până acolo în condiţii normale, dar acum 
se putea dovedi mortal. Plămânii care o ardeau şi vederea încețoştă îi spuneau că 
pierduse mai mult sânge decât credea. Totuşi, înaintă prin valurile spumegânde. 
Patruzeci de metri. Treizeci. Membrele ca de plumb începură să se scufunde, fața lui 
Jamie era albăstruie, dar ea nu mai putea bate apa. Ştia atunci că ar putea să moară la 
numai câțiva metri de țărm. 

În minte îi apăru o imagine a lui Grace, apoi a tatălui ei. Apoi mama ei zăcând 
inconştientă în spital. Suntem ultimii, s-a gândit ea în van. Jamie şi cu mine. A încercat 
să se mişte dar numai era nimic. L-a sărutat pe Jamie pe obraz rugându-se pentru 
puterea de a-i menține capul la suprafață în timp ce se scufunda. 

Avea gura plină de apă când a auzit o voce de bărbat ordonând. Kaiser? L-a 
împins mai sus pe Jamie, încercând să mişte din picioarele vlăguite. Apoi un braț 
puternic a apucat-o trgându-i pe amândoi la mal. Cineva l-a scos pe Jamie din brațele 
ei. Ea avea senzația vagă a unei persoane ce-i număra contracțiile din piept. O mână 
caldă i-a atins fața şi ea a deschis ochii. John Kaiser stătea lângă ea privind-o îngrijorat. 

— Alex, mă auzi? 

Ea a dat din cap. 

- Mai e cineva în barcă? 

Aceasta a mişcat din cap. Jamie, a icnit ea, trăieşte? 

Ca răspuns, a auzit pe cineva tuşind, pe urmă sunetul unui băiat care plânge. 

Scoate barca din acțiune, a strigat Kaiser, ridicându-se în picioare. Porneşte 
motorul! 

- Nu, a ţipat Alex, amintindu-şi de linia deconectată de la combustibil, care de la 
sunetul pe care îl făcea motoarele, Tarver probabil o reconectase. 

Ţipătul ei a fost înăbuşit de sunetul unui foc de armă. 

S-a ridicat într-un cot şi a încercat să vocifereze. Opreşte...combustibilul ... 

- Ce? a zis Kaiser, venind înspre ea. 

Arma s-a auzit din nou şi pupa de la Carrera a izbucnit în flăcări. O siluetă a sărit 
pe bord însă înainte să reuşească să sară, barca a explodat. 

Alex s-a prăbuşit în noroi, ploaia căzându-i pe față. A încercat să ofere explicaţii 
cu privire la cazurile Pelican dar vocea i se pierdea printre zgomotele de la staţiile radio, 
ordinele lui Kaiser şi țipete despre un bărbat în apă. Pilotul de la elicopterul doctorului? 
Nimic nu mai conta acum. S-a întors pe partea ei şi l-a văzut pe Jamie întins lângă ea 
privind-o cu ochii larg deschişi. Dar Grace era cea care o privea prin acei ochi — şi nu cu 
disperare. Când Jamie a întins o mână tremurândă, Alex l-a tras aproape de ea cu fața 


la pieptul ei. 


Îşi ţinuse în sfârşit promisiunea. 
Epilog 
Două săptămâni mai târziu 


Alex a frânat maşina şi i-a spus lui Jamie să se uite după un drum de pietriş în 
stânga lui. Mergeau pe un drum părăsit printr-un tunel interminabil de stejari. 

- Eşti sigură că ştii unde mergi? a întrebat Jamie. 

— Aşa cred. Nu e mult de când am fost aici. Am stat cu el pe podul acela mare 
peste care tocmai am trecut. 

Jamie şi-a scos centura, s-a pus în genunchi pe scaun şi şi-a proptit cotul de 
vasul de teracotă dintre ei. 

— Ai grijă, a spus Alex. 

— Scuze. Jamie s-a aplecat în față şi şi-a lipit fruntea de parbriz. Cred că văd. 
Acela e un drum? 

- Este. Ochi de vultur. 

Jamie se uita neliniştit la spațiul îngust dintre copaci. Ce întuneric e. 

Alex s-a oprit la un stop apoi a făcut la stânga pe un drum plin de pietriş. Chris 
mi-a spus că răufăcători obişnuiau să se ascundă pe drumul ăsta. 

- Când? a întebat Jamie. Cu mult timp în urmă? Sau în prezent? 

Maşina a săltat atât de tare încât capul lui a lovit acoperişul. 

— Au! 

- Îmi pare rău, a zis Alex. Cam acum două sute de ani în urmă. 

- Ah. Jamie îşi pierduse tot interesul. 

Alex aproape a regretat că a venit. Drmul gol era aproape de nefolosit fără un 
vehicul pe patru roți. După 45 de metri a trebuit să renunţe şi să parcheze, neştiind prea 
bine cum se va întoarce pe Drum. 

- Haide, a spus ea. Mergem pe jos de aici înainte. 

Jamie părea uimit dar a ieşit afară. Alex a ridicat vasul din lut de pe scaun, a 
încuiat uşa şi l-a condus pe Jamie de-a lungul drumului din pietriş care devenea repede 
nisip. Aerul era închis şi înăbuşitor şi muşte zburau pe lângă fețele lor, însetate de 
sânge. 

- Ce nasol, a zis Jamie. Nu cred că există ceva pe aici. 

— Ai puţină încredere, ok? Eşti tenace. 

Ea a mai înaintat câțiva metri după care s-a oprit, ascultând. Auzi? 

Jamie s-a oprit şi el. Ce-i sunetul ăla? 

Alex a zâmbit. Apă. 

A început să alerge şi Jamie a urmat-o. O clipă mai târziu, au ieşit dintre copaci 
în soarele strălucitor care strălucea ca nişte diamante de pe suprafața unui râu mare şi 
limpede. 


- Hei! s-a auzit o voce masculină. Am crezut că ai renunțat. 


Alex şi-a protejat ochii de lumina soarelui şi s-a uitat la cursul râului. La câțiva 
metri mai în colo, Chris şi Ben Shepard stăteau pe o buturugă căzută, cu fața la un foc 
de tabără. Mirosul de carne gătită era purtat de vânt. Jamie a chefnit şi a început să 
alerge pe nisip. L-a urmat şi Alex dar mai încet. 

În clipa când a ajuns la foc, Ben şi Jamie fugiseră în râu şi se bălăceau la vreo 45 
de metri în josul râului, căutând vârfuri de sulițe şi oase de dinozauri. Chris s-a ridicat 
şi a îmbrățişat-o de bun venit. 

— Ce e în vas? a întrebat el, zâmbind. 

Ea a dat la o parte capacul din lut şi a scos o sticlă de vin alb, rece. Contribuţia 
mea, a zis ea, ridicând puţin tonul vocii. 

Chris a râs şi a luat sticla. Sper că ai adus un tirbuşon. 

Ea a zâmbit. 

El a făcut onorurile apoi a umplut două pahare din plastic. S-au aşezat pe 
buturugă la mică distanţă, sorbind din pahare. 

- Ce face Ben? a întrebat ea. 

Chris s-a uitat în jos la râu. N-are nopți prea bune. Doar cu mine acum. Dar în 
general, e destul de bine. 

- Mă bucur. 

Chris s-a uitat la ea. Cred că Ben a cunoscut-o pe Thora mai bine decât mine. 

Alex bănuise asta încă de la început. Copiii văd ce există şi nu ce ne-am preface 
noi că există. 

— Cât despre Jamie? 

Ea a zâmbit. E mult mai bine. Cred că-i simte lipsa lui Will Kilmer mai mult decât 
i-o simte pe a tatălui. Will îl face să se gândească la bunicul său. Tatăl meu. 

Chris a luat un băț şi a împuns focul. 

- Cum îți merge? a întrebat Alex. 

- Fizic? sau altfel? 

— Ambele. 

- Destul de bine, fizic. Încă mai am nişte simptome ciudate însă Pete Connolly 
crede că e o reacţie la antidot. În notițele Dr. Tarver sunt menţionate reacții 
asemănătoare la unii dintre pacienţii din clinica sa. 

Alex nu făcuse un secret din toate detaliile muncii lui Tarver. Chris fusese tratat 
de un doctor din armată autorizat să facă injecții luate din una din fiolele ce au fost 
găsite în cutiile Pelican ale lui Tarver. Fiola reprezenta singura speranţă a lui Chris de a 
neutraliza virusului care cauza cancer pe care Taver i-l injectase. Şeful FBl-ului, 
Roberts, a asigurat-o în mod repetat că notițele Dr. Tarver au fost intens studiate de unii 
dintre cei mai buni virologi din țară, şi că aceştia erau încrezători că Chris îşi va reveni 
fără nicio urmă de virus în organism. Desigur, lui Roberts îi era simplu să spună asta; 
nu el era cel care fusese injectat. Dar lui Chris i-au fost oferite mai multe informații 
tehnice decât ei şi el părea încrezător că-şi va reveni cu sănătatea la timp. 

Alex a ridicat paharul ținând un toast silențios. El a ciocnit cu ea şi au băut. 

- Dar invers? a întrebat Alex încet. 


- Zi cu zi. Penn Cage m-a ajutat foarte mult. 


- Cum aşa? 

- l-a murit soția de cancer când avea 37 de ani. Ben şi Annie au devenit buni 
prieteni. Cred că îl ajută mult cu problemele de tipul „De ce eu?” 

- Nu mi-ar strica nici mie puţin ajutor în ceea ce priveşte problemele astea, a 
mărturisit Alex. 

- Da. Chris s-a aplecat în față şi i-a umplut paharul. Cum e chestia cu custodia? 

- Jamie rămâne cu mine, fără îndoială. Judecătorul a aprobat clauza din 
testamentul original. Sunt naşa lui Jamie şi în testament scria clar că dacă Bill şi Grace 
vor muri, eu sunt cea care-l va creşte pe Jamie. Deci aşa stau lucrurile. 

- Te-ai mai gândit unde vei pleca? 

- Şeful mi-a oferit iarăşi Washington-ul. 

- Ca negociator de ostatici? 

Alex a dat din cap. Vechea mea slujbă. 

- Asta îți doreai, nu-i aşa? 

— Aşa credeam. Dar cu vreo doi ani în urmă, am primit o altă ofertă. 

Privirea i s-a îngustat lui Chris. Ce? 

— SAC-ul din New Orleans a întrebat dacă aş putea fi numită în biroul său cu 
aceeaşi capacitate. 

Chris a ridicat din sprâncene. John Kaiser e în spatele chestiunii? 

Ea a mişcat din cap. Cred că Kaiser are multă influență acolo. Oricum, se 
întâmplă multe acum în New Orleans. Crima chiar a scăpat de sub control. 

- Sună a un loc minunat pentru a creşte un copil. 

Alex a zâmbit cu tristeţe. Ştiu. Totuşi, Kaiser şi Jordan locuiesc dincolo de Lacul 
Pontchartrain. E chiar frumos acolo. Şi e sudul, ştii? Cred că e timpul să mă întorc 
acasă. 

Chris se uita fix la ea. Cred că ai dreptate. 

Ea s-a uitat o vreme la el, apoi s-a căutat prin buzunare şi a scos o mică cutie din 
plastic. 

— Ce-i aia? a întrebat el. 

- Este MiniDV-ul original cu Thora şi Lansing pe balcon. 

Chris s-a uitat încruntat şi a mişcat din cap. De ce l-ai adus aici? 

- Nu ca să te supăr. Era printre lucrurile lui Will, dar cred că e al tău. 

Chris se uită iarăşi la foc. 

— Am crezut că poate vrei să i-o plăteşti lui Shane Lansing. 

Chris s-a întins după casetă. Ea i-a oferit-o. 

- Lansing e un nenorocit, a spus el. Dar are patru copii. Dacă îşi face singur viața 
un iad, aşa să fie. Nu voi fi cel care îi destramă familia. 

Chris a aruncat caseta în foc. În timp ce plasticul se topea, un miros toxic şi 
aspru s-a ridicat din flăcări. Cei doi s-au dat câțiva paşi mai în spate. 

- Laşi trecutul în urmă? a întrebat Alex. 


El a încuviințat din cap privind-o în ochi. Ai putea să încerci şi asta, ştii? 


Fără vreun semn, el şi-a dus degetele către fața ei şi a atins mănunchiul de 
cicatrice din jurul ochiului drept. Alex a tresărit şi a vrut să se dea înapoi dar ceva a 
tinut-o pe loc şi a îndurat. 

— Ai urât frumusețea Thorei, nu-i aşa? a zis el încet, degetele lui explorând carnea 
decolorată. 

Tremurând pe dinăuntru, ea a dat din cap fără să vorbească. 

- Thora era perfectă la exterior, a spus Chris. Dar pe interior...era urâtă. Zgârcită 
şi crudă. 

- Asta nu face situația mai uşoară. 

El s-a uitat în jos la ea. Cred că ştii că cicatricele alea nu contează. 

Ea a zâmbit melancolic. Ba da. Ştiu asta deoarece a existat o vreme când nu le- 
am avut. Şi oamenii mă tratau diferit. 

El s-a aplecat înainte şi şi-a pus buzele pe cea mai urâtă cicatrice, o cută din 
țesut sub tâmplă. Aşa? 

Atât de mişcată a fost Alex încât a simțit că ar trebui să se întoarcă, dar Chris a 
tinut-o pe loc. Te-am întrebat ceva, a zis acesta. 

- Poate, a şoptit ea, acoperindu-şi gura cu o mână tremurândă. Ceva de genul 
ăsta. 

Un țipăt răsunător s-a auzit peste apă. Amândoi au privit în josul râului. Ben şi 
Jamie făceau întrecere pe râu, aruncând cu apă în sus, în timp ce se apropiau. Jamie îşi 
ținea brațul drept în sus şi Ben arăta înspre el în timp ce fugeau. 

— Cred că au găsit ceva, a zis Chris. 

— Aşa se pare. 

Chris şi-a lăsat mâna în jos, apoi i-a luat mâna într-a lui şi a condus-o pe nisipul 
cald. Hai să vedem despre ce e vorba. 


Alex s-a şters la ochi cu mâna liberă şi l-a urmat în apa rece şi limpede. 
Mulţumiri 


Ca întotdeauna, sunt îndatorat multor persoane pentru ajutorul oferit la scrierea 
acestui roman. Sunt permanent uimit şi încântat să văd cât sunt de generoşi oamenii cu 
timpul lor când ştiu că vor contribui la un proiect creativ. 

În primul rând şi în special le mulțumesc doctorilor ce mi-au dăruit din timpul 
lor. Joe Files, MD, Rod Givens, MD, Tom Carey, MD, Jerry Iles, MD. 

Niciun cititor nu ar trebui să înțeleagă că Centrul Medical din roman are legătură 
cu Centrul Medical al Universităţii din Mississippi. Nu am vizitat Institutul de Cancer 
înainte ca prima mea ciornă să fie completă, în special pentru a minimaliza orice 
similarități accidentale care s-ar putea crea. Oricine care cunoaşte Centrul Medical 
Universitar real, va vedea că am creat un spital fictiv cu o echipă fictivă. Acestea fiind 
spuse, îmi doresc ca toți cititorii să ştie că Dr. Files şi colegii săi au construit o 
amenajare de clasă mondială, în Jackson, în special ceea ce priveşte secţia lor de 
transplant de măduvă osoasă. Îi îndemn pe toţi locuitorii din Mississippi şi pe toți 


americanii preocupați cu oferirea de ajutor medical unora dintre cei mai dezavantajați 


cetățeni ai țării noastre, pentru a ajuta cu bani Institutul pentru Cancer CMU. Nu puteți 
găsi o cauză care să merite mai mult. 

În al doilea rând, mulţi prieteni mi-au oferit expertiza lor care a însemnat foarte 
mult pentru această carte. Mike MacInnis, un bun avocat şi un prieten minunat din 
perioada facultăţii, m-a ajutat la ananghie. De asemenea Lee Jones, Clinton Heard, Kent 
Hudson, Betty Iles, Nancy Hungerford şi Curtis Moroney. 

Pentru ajutorul său în toate stadiile procesului, bunul meu prieten şi fost editor, 
Ed Stackler. 

Aprecierea mea de asemenea pofesioniştilor în primul rând pentru că mi-au privit 
cărțile ca pe mai mult decât simple afaceri: Aaron Priest, Susan Moldovw şi Louise Burke. 
Mulţumesc în acelaşi timp lui Eileen Hutton de la Brilliance Audio pentru susținerea a 
Trinity Episcopal Day School. 

Pentru ajutorul lor la fotografierea mocasinului de apă: Ben Hillyer (fotograf), 
Keith Benoist (dresor de şerpi), Terry Vandeventer (herpetolog), Amanda Hargrove, 
Melissa Morrison (decor), Jane Hargrove (bere şi mâncare şi pentru că ne amintea: Eşti 
prea aproape de şarpe!). 

Cel puțin o greşeală cu privire la fapte îşi face loc în fiecare dintre cărțile mele şi 
unele au şi mai multe. Specialiştii de mai sus sunt absolviți de orice. Toate greşelile îmi 


aparțin. 


